চোৰ - সন্ধান\nYou are at:Home»কথাশিল্প»চোৰ\nBy ৰূপালীম দত্ত on October 15, 2013 কথাশিল্প\nতাক যে বিয়াৰ কথাটোৰ বাবেই মাতি পঠিয়াইছিল সেইকথা বুজি পায়ে বনমালীয়ে ঘৰলৈ আহি কাকো সোধা নাছিল যে হঠাতে তাক কিয় মাতি অনা হ’ল ৷ আগে পিছে দিয়াৰ দৰে আজিও আহি পোৱাৰ লগে লগেই মাকে তাক হাত-মুখ ধুবলৈ পানী এঘটি দিলে ৷ ভনীয়েক বিনীতাই যতনাই দিয়া জলপানখিনি বাৰাণ্ডাত বহি খাই থাকোতে মাক ওচৰতে ৰৈ আছিল ৷ আনকি বিনীতায়ো তাৰ মুখলৈকে চাই আছিল ৷ সেইটোৱেই নিয়ম ৷ সি আহিলেই মাকে তাক খাবলৈ দি তেনেদৰে ওচৰতে ৰৈ চাই থাকিব ৷ কেতিয়াবা হয়তো মূৰটো পিহি থাকিব বা তাক বিচি থাকিব ৷ দেউতাক তেতিয়া ঘৰত নাছিল ৷ উপযুক্ত সময় বুলি তেতিয়াহে মাকক সি সুধিছিল কিয়নো তাক ইমান লৰালৰিকৈ খবৰ দি মাতি অনা হ’ল? কিনো অসুবিধা হ’ল?\n“ক’ম ৰচোন, আহি পাইছহে ৷” বুলি মাকে কথাটো সামৰি থৈছিল ৷ কিন্তু তাৰ চকুৰ পৰা বিনীতাৰ পিৰিক-পাৰাক কৰা চকুদুটা আৰু দুষ্ট হাঁহিটো সাৰি যাব নোৱাৰিলে ৷ সি বুজি পালে যে তাৰ অনুমান সত্য ৷\nমাক-দেউতাক, ভনীয়েক এজনী আৰু ভায়েক এটাৰে বনমালীহঁতৰ সৰু পৰিয়ালটো ৷ পেহীয়েক এজনী আৰু খুড়াক এজন আছিল ৷ পেহীয়েকজনীক কেতিয়াবাতে বিয়া দি উলিয়াই দিয়া হৈছিল ৷ খুড়াকজন বিদেশীখেদা আন্দোলনৰ সময়তে ওলাই গৈছিল আৰু উভতি নাহিল ৷ শ্বহীদ হ’ল ৷\nসেইটো ঘটনাৰ বাবেই সৰুৰে পৰা মাকে তাক বৰ কয়দত ৰাখিব বিচাৰিছিল ৷ মৰমো কৰিছিল অপাৰ ৷ তথাপি গাখীৰ খাবলৈ দিয়া মেকুৰী পোৱালীটোৱে ভাতৰ চৰুত ভজামাছ খোৱাৰ দৰে সিও বাঘৰ আগতেল খোৱাহে হৈ উঠিছিল ৷ বনমালীৰ হাঁহি উঠে সঁচাকৈয়ে সৰুতে সি নকৰা দুষ্টালি বোধহয় আৰু নাছিলেই ৷ কিন্তু সি ভবা নাছিল যে সেই দুষ্ট স্বভাৱটোৱেই এদিন তাক পাকৈত চোৰ সাজি পেলাব ৷\nশুকনাৰায়ণী ওজাপালিৰ ওজা আছিল তাৰ দেউতাক ঘটবৰ ওজা ৷ তেৱোঁসেই বাব পাইছিল পুৰুষানুক্ৰমে ৷ গোঁসাইঘৰত শ্ৰদ্ধাৰে থৈ দিয়া বলি-কটা দাখন আৰু জয়ঢোল কেইটাৰ সন্মানৰ বাবেই বংশানুক্ৰমে সিহঁতৰ ঘৰত চলি আহিছিল ওজাৰ পৰম্পৰা কিন্তু ওজাৰ লক্ষণ থকাটো দূৰৰ কথা পঢ়া-শুনাৰ প্ৰতি অনীহা আৰু চোৰ-চাতুৰিৰে ওচৰ-চুবুৰীয়াৰ বাবেও বনমালী হৈ পৰিছিল এক সন্ত্ৰাস ৷ বাপেক ঘটবৰ ওজা চিধাচাধা মানুহ ৷ সদায়েই পুতেকৰ অতপালিৰ কথা শুনি অতীষ্ঠ হৈ তাক যথেষ্ট শাস্তি দিছিল ৷ তথাপিও বনমালী নিৰ্বিকাৰ ৷\nতেতিয়া সি বোধহয় ক্লাছ-ছেভেনৰ ছাত্ৰ ৷\nস্কুলৰ ওচৰতে থিয়েটাৰ এখন চলিছিল ৷ ওখ-পাখই দেখাত ডাঙৰ হোৱা হেতুকে এনেই চোৱাৰ সুবিধাটোও ইতিমধ্যে সি হেৰুৱাই পেলাইছিল ৷ মাকক পইচা খুজি খুজি সি ভাগৰি পৰিছিল ৷ দেউতাকৰটো সেইবোৰৰ নাম-গোন্ধই নাই আৰু দিয়েনো ক’ৰ পৰা ৷ তিনি বিঘা মাটিৰ খেতিৰে বছৰটোও নোখোজে ৷ বাৰীৰ তামোল-নাৰিকল, শাক-পাচলিৰেই টুকটাককৈ ঘৰখন চলায় ৷ ল’ৰাক থিয়েটাৰ দেখুৱাবলৈ তেওঁৰ ক্ষমতাও নাই, নিজে চোৱাৰ চখো নাই ৷ উপায় নেপাই বনমালীয়ে এটা বুধি পাঙিলে ৷ শনিবৰীয়া বজাৰত বেচি পইচা উলিওৱাৰ মনেৰে সি গৈ ভূগীৰামহঁতৰ তামোল গছত কুকুৰাই ডাক নিদিওঁতেই উঠিল ৷ উঠোতে সি ঠিকেই উঠিছিল ৷ কৌশলেৰে এটাও নিচিগাকৈ তামোলৰ থোকটো হাতত লৈ নামি আহোতেহে দেখিলে ভূগীৰামৰ মাকে ৷ লগে লগে হুৱা-দুৱা ৷ চৰ, ভুকু আৰু শেষত ৰাইজৰ সমুখত আঠু কঢ়া ৷\nচোৰ নাম পোৱাৰ পিছত বনমালীৰ আৰু গাঁওখনত থাকিবৰ মন নোহোৱা হ’ল ৷ ভূগীৰাম-কেশৱহঁতৰ মাৰকিলৰ উপৰিও ঘৰত দেউতাকে যে তাক কিমান নিপিটিলে ৷ দাগবোৰ ক’লা হৈ ফুলি উঠিছিল ৷ মনত পৰিলে এতিয়াও তাৰ পিঠিখন, হাতখনৰ সেই ঠাইবোৰ সি চুই চায় ৷ এদিন দাগবোৰ গ’ল ৷ কিন্তু সেই চেলেঙীয়া মনটোত যি দাগ বহিল তাৰ নিবৃত্তি পাবলৈও হঠাতে বনমালী এদিন ঘৰৰ পৰা নাইকিয়া হ’ল ৷ সেই যে চোৰৰ কলংক সি নাপাহৰিলে আৰু কোনোদিনেই ক’তো সি হাত নিদিলে ৷\nঘৰৰ পৰা ওলাই গৈ বনমালী থান-থিত নোহোৱা হৈ বহুদিন ঘূৰিল ৷ শেষত সি মঙলদৈ চহৰত ‘মধুবন’ হোটেলত কাম পালে ৷ তাতেই সি টেবুল মচা-বাচন ধোৱা হৈ থাকিল ৷\nপোন্ধৰ বছৰে মধুবনত কাম কৰি বনমালী এতিয়া হোটেলৰ মেনেজাৰ ৷ ঘৰলৈ অহা-যোৱা কৰা আজি তাৰ তিনিবছৰো হোৱা নাই ৷ অথচ সি খৰচ নিদিলে এতিয়া তাৰ ঘৰৰ সৰু পৰিয়ালটো লঘোনে থাকে ৷ কথাবোৰ মনত পৰিলে বনমালীৰ এতিয়া নাটক যেনহে লাগে ৷ কেনেদৰে হঠাতে যে পাৰ হৈ গ’ল দিনবোৰ ৷ সিদিনা ঘৰৰ পৰা পলাই যোৱা তাক এতিয়া বিয়াৰ আলোচনাৰ বাবে মাতিবলগীয়া হৈ গ’ল ৷\nবিছনাত পৰি নিজৰ কথাবোৰকেই পাগুলি আছিল বনমালীয়ে ৷ জীৱনৰ গতি-পথ ক’ত কেতিয়া কেনেদৰে বাগৰি যায় কোনেও ক’ব নোৱাৰে ৷ আজি গধূলি তাৰ বিয়াৰ বিষয় লৈ ঘৰত সৰু-সূৰা এখন সভাই বহিল ৷ মাকে হেনো সোনকালে বোৱাৰী পাবলৈ বিচাৰে ৷ দেউতাকৰ মতে সংস্থানো কিবা এটা হৈছে যেতিয়া এইবোৰ জঞ্জাল মাৰি পেলোৱাই ভাল ৷ ওচৰৰে খুড়াক নৰোত্তম নাথেও দুই এঠাইত কথাৰ উজান দিলে ৷\nকিন্তু বনমালীয়ে তাৰ বিয়াখনৰ কথা এতিয়াই চিন্তা কৰা নাছিল ৷ তাৰ উপৰিও এজনী গাভৰু ভনীয়েক ঘৰত থাকোতে সি তাৰ কথা কল্পনাই কৰিব পৰা নাছিল ৷ সি দেউতাকৰ আগত বাৰে বাৰে তাইৰ কথা উল্লেখ কৰিছিল ৷ প্ৰথমতে বিনীতাহঁতৰ কথাহে ভাবিবলগীয়া ৷ দেউতাকে হেনো তাইক পঢ়াবলৈ বিচাৰে ৷ পঢ়ি আছে, ডিগ্ৰীটো লৈ ওলাই আহক ৷ কিন্তু আৰু এজনী গোটাই লৈ বিনীতাক কলেজত পঢ়া খৰচ দি ঘৰখন চলোৱাৰ বাবে বনমালীৰ সামৰ্থ যে নহ’ব সেই কথা দেউতাকে বুজা নাই ৷ অৱশ্যে তাই যে পঢ়াত ভাল; তাইক পঢ়োৱাৰ কামনা তাৰো নোহোৱা নহয় ৷ কিন্তু বিয়া-চিয়াৰ কথা সি এতিয়াই আশা কৰা নাছিল ৷ তথাপি অনেক যুক্তি-তৰ্কৰ পিছতো মাক-দেউতাকে তাৰ বিয়াখন সোনকালে পতাটোকেই বিচাৰিছিল ৷ সি হা-না একোকেই ক’ব নোৱাৰিলে ৷\nকিন্তু সি জানো বিয়া পাতিব পাৰিব? বাৰে বাৰে এই প্ৰশ্নটোৱেই বনমালীক আমনি কৰিবলৈ ধৰিলে ৷ তাৰ টোপনি নাহিল ৷ তাৰ হাততনো জমা টকা কিমান আছে? বিয়া বুলি ক’লেতো খৰচৰ ভাণ্ড এটা মুকলি কৰাহে ৷ কইনাক দুই-এপদ হ’লেও গহনাতো দিবই লাগিব ৷ তাৰ উপৰিও ঘৰুৱা খৰচ ৷ কাপোৰ-কানি, ৰাইজকতো এমুঠি চাউল সিজাই খুৱাব লাগিব? কিন্তু সি জানো পাৰিব?\nছাৎকৈ তাৰ কেশৱহঁতৰ দীপাংকৰৰ বিয়াখনৰ কথা মনত পৰি গ’ল ৷ বাপৰে ৷ একেবাৰে চহৰীয়া কাৰবাৰ, জাকজমক; কিমান যে টকা-পইচা, নাভাবো বুলি ভাবিও বনমালীৰ এটা কথা ভাবিবৰ মন যায়- এই মানুহবোৰে ইমান টকা পালে ক’ত? দীপাংকৰে ঠিকা কৰে ৷ সি বাৰু ঠিকা কৰি কিমান টকা পায়? বিয়াৰ ধুমধামবোৰৰ যি টকা সেয়া তাৰ বাৰু দৰমহাৰ টকানে? বনমালী আচৰিত হৈ যায় ৷ ইমান কমদিনৰ ভিতৰতে যে তাৰ চুবুৰীটোও কিমান ধনী হৈ গ’ল ৷ সেইটো পদেশ্বৰ দোকানী, সৰু দোকানখনতেই তাৰ ইমান টকা হৈ গ’ল যে এটা বছৰতে সি দুঠাইত মাটি কিনিব পৰা হ’ল ৷ অথচ তাৰ কণ্ট্ৰোলৰ দোকানৰ চাউল-কেৰাচিন গাঁৱৰ প্ৰতি মাহত মানুহে পায় জানো? বনমালীৰ মনত আছে পদেশ্বৰ দোকানীয়েই বনমালীয়ে চুৰ কৰোতে ৰাইজমেলত পাঁচশ টকা জৰিমনা ভৰিব লাগে বুলি চিঞৰ-বাখৰ কৰিছিল ৷ এতিয়া জানো সি চুৰ কৰা নাই? কথাবোৰ ভাবিলে বনমালীৰ কাণ-মূৰ গৰম হৈ উঠে ৷ পদেশ্বৰ দোকানীয়ে জীয়েকৰ বিয়াত লাখ টকাৰ যৌতুক নিদি, দীপাংকৰে জাকজমকতাৰে বিয়া নাপাতি সি পাতিবনে?\nবনমালীৰ আৰু এটা কথা মনত পৰে এই টকা-পইচাৰ প্ৰসঙ্গ ওলালে ৷ সি তামোল চুৰ কৰোতে চুবুৰীৰ কেশৱ-ভূগীৰামহঁতে তাক নাক-মুখে তেজ ওলোৱাকৈ মাৰিছিল ৷ সি তেতিয়া একো কৰিব পৰা নাছিল ৷ কাৰণ তেতিয়া সি চোৰ আছিল ৷ কিন্তু আজি তাতকৈ কিছু ডাঙৰ কেশৱে কৰিছে কি? তামোল চুৰ কৰি ধৰা পৰি বনমালিয়ে ঘৰ এৰিছিল ৷ কিছুদিন পিছত সি শুনিছিল কেশৱো হেনো হঠাতে ঘৰৰ পৰা নাইকিয়া হ’ল ৷ এদিন কেশৱ ঘূৰি আহিল বিপ্লৱী হৈ ৷ হঠাতে বিপ্লৱ বাদ দি কেশৱ সাধাৰণ নাগৰিক হৈ পৰিল ৷ হাতত পালে মাৰুতি গাড়ীৰ চাবি আৰু চাকৰি বেচা-কিনা কৰাৰ ঠিকা ৷ ৰাইজৰ বহু আঁচনিৰ টকা হেনো তাৰ হাতত ৷ ফলত সি মাটি লৈছে, গাড়ী লৈছে ৷ জীৱন উপভোগ কৰিছে ৷ সি চোৰ নহয় ৷ চোৰ নহয় ভূগীৰাম ৷ যিয়ে গাঁৱৰ ডাঙৰ নেতা হৈ বানপানীৰ ৰিলিফৰ চাউল, দাইল নিজৰ ভঁৰালত সুমুৱায় ৷\nবনমালীৰ কেতিয়াবা খঙ উঠি যায় ৷ সি কিয় এইবোৰ কৰিব নোৱাৰিলে? এবাৰ চোৰৰ বদনাম পায়েই সি শাস্তি পালে ৷ ঘৰৰ পৰা গুচি গৈ ভাল মানুহ হ’ল ৷ অথচ অলক্ষিতে তাৰ চাৰিওকাষৰ সকলোবোৰ চোৰ হৈ গ’ল ৷ সি একো হ’ব নোৱাৰিলে ৷ হোৱা হ’লে সিও আজি কোনো চিন্তা-ভাবনা নোহোৱাকৈ তাৰ বিয়া পাতিব পাৰিলেহেঁতেন, ভনীয়েকৰ বিয়া পাতিব পাৰিলেহেঁতেন, জীৱন উপভোগ কৰিব পাৰিলেহেঁতেন!\nশৈশৱৰ সেই কথা সুঁৱৰি সকলোকে এফালৰ পৰা কোবাই যাবৰ মন গ’ল বনমালীৰ ৷ কিন্তু কিবা জানো লাভ হ’ব ৷ পৃথিৱীখনেই আজি এনেকুৱা ৷ সিও তাৰ বুকুৰ দুখবোৰ, অনাড়ম্বৰবোৰ লুকুৱাই আড়ম্বৰভাবে বিয়া পাতিব পাৰিলেহে সি আজিৰ সমাজৰ মানুহ হ’ব পাৰিব ৷ ….. তাৰ ঘিন লাগে ৷\nবনমালীয়ে বাগৰ সলালে ৷কথাবোৰ ভাবি তাৰ গৰম লাগি গৈছিল ৷ ঘামত গেঞ্জীতো তিতি গ’ল ৷ গেঞ্জীটো সি সোলোকাই থ’লে ৷ মনৰ দুখবোৰ, জীৱনৰ সমস্যাবোৰো এই গেঞ্জীটোৰ দৰে সোলোকাই থ’ব পৰা হ’লে!\nবিয়াখন পাতিলে, বিয়াৰ আগে আগে আকৌ ৰংপূজা ভাগো আগবঢ়াব লাগিব ৷ গধূলিতে বিয়াৰ কথাৰ মাজতে মাকে কথাষাৰ তাক মনত পেলাই দিছিল ৷ তেনেকৈয়ে খৰচ ৷ মাকক বোৱাৰীয়েক লাগে ৷ কিন্তু পুতেকৰ অৱস্থাটো তেওঁ নুবুজে ৷\nবনমালীয়ে জানে এতিয়াই সি বিয়া পাতিব নোৱাৰে ৷ কাৰণ টকা-পইচা হাতত একো এটা নোহোৱাকৈ সি আগবাঢ়িব নোৱাৰে ৷\nএইবাৰ বনমালীৰ অইন এটা কথা ভাবিবৰ মন গ’ল ৷ কইনাৰ কথা ৷ বিয়া হ’বৰ বাবেতো এজনী কইনা লাগিব ৷ মাক-দেউতাকে বাৰু তাৰ বাবে ক’ৰবাত ছোৱালী চাইছে নেকি? কিন্তু গধূলিৰ আলোচনাত তেনেকুৱা ইঙ্গিত সিতো একোৱেই নাপালে ৷ ধুনীয়া এজনী কইনাৰ স’তে ৰভাতলীত এজাক মানুহৰ সৈতে হোমৰ গুৰিত বহি সঁচাকৈ কি যে লাগিব… লগে লগে এক অবুজ শিহৰণ বনমালীৰ দেহৰ ওপৰেদি পাৰ হৈ গ’ল ৷ তাৰ মনটো ৰোমাঞ্চিত হৈ পৰিল ৷ কিন্তু হঠাৎ খৰচৰ কথাটো মনত পৰি তিতা লাগি গ’ল ৷ পৰুৱা এটা জোকাৰি পেলোৱাৰ দৰে ভবা কথাখিনিও সি জোকাৰি পেলাব খুজিলে ৷ তথাপিতো কইনাৰ কথাটোৱে তাক অলপ আমেজ দিছিল ৷ হওঁতে সিও বিয়াৰ কথা কল্পনা নকৰা নহয় ৷ তাৰ সকলো কল্পনা গাঁৱৰ বগীতৰাক লৈ ৷ বগীতৰা তাৰ গাঁৱৰে, দেখাই-শুনাই ধুনীয়া ছোৱালী ৷ তাৰ মনটোৰ একোণত সি তাইক স্থান দি থৈ দিছিল ৷ কিন্তু নহ’বগৈ এনেদৰে ৷\nতায়ো অৱশ্যে তাৰ প্ৰতি এটা ভাল ভাৱ নৰখা নহয় ৷ কথাই বাৰ্তাই বুজিব পাৰিতো ৷ চহৰৰ পৰা ঘৰলৈ আহিলেই বনমালী বগীতৰাহঁতৰ ফালে এপাক মাৰেই ৷ কিবা এটা আকৰ্ষণে তাক টানি লৈ যায় ৷ তায়ো যেন তাৰ বাবে ৰৈ থাকে এনে এটা ভাৱ সি অনুভৱ নকৰা নহয় ৷ কিন্তু বিয়া নামৰ সেই হাতীটো আৰু বগীতৰা নামৰ সেই ধুনীয়া মুখখনৰ মাজত সি কোনোদিনে যোগসূত্ৰ টানিব নোৱাৰে ৷ সি ৰৈ যায় ৷\nহঠাৎ বনমালীৰ মগজত এটা কথা সোমাই গ’ল ৷ এটা কাম কৰিলে তাৰ সকলো সমস্যাৰ সমাধান হ’ব ৷ মাত্ৰ এটা কাম ৷ সি আকৌ এবাৰ চুৰ কৰিব লাগিব ৷ মাকেও বোৱাৰী পাব, তাৰো বিয়া হ’ব ৷ সি বগীতৰাক পলুৱাই আনিব ৷ আকৌ এবাৰৰ বাবে সি চোৰ হ’ব ৷ অন্ত:ত তেতিয়া তাৰ হ’বলগীয়া ধাৰখিনি নহ’ব, বিনীতাৰ বিয়ালৈও পইচা সাঁচিব পাৰিব ৷ এৰা! সি তাকেই কৰিব ৷ চুৰ কৰিব বগীতৰাক ৷\nসমাধান পাই বনমালী বাগৰটো সলাই টোপনি যাবৰ চেষ্টা কৰিলে ৷ একো কথাই যেন আৰু তাৰ কাণত নোসোমায় ৷\n– ৰূপালীম দত্ত, গুৱাহাটী\nPrevious Articleকুইজ: ২য় বৰ্ষ, 8য় সংখ্যা\nNext Article উচ্ছৃংখল যুৱ মানসিকতা আৰু আমি: কিছু মুকলি চিন্তা


Rich: বিবাহৰ পিছতে ফুলিব আপোনাৰ ভাগ্য! শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ– News18 assam\nHome » photogallery » lifestyle »Rich: বিবাহৰ পিছতে ফুলিব আপোনাৰ ভাগ্য! শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ\nRich: বিবাহৰ পিছতে ফুলিব আপোনাৰ ভাগ্য! শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ\n| February 11, 2022, 16:05 IST\nপৃথিৱীৰ সকলো লোকেই ধনী হ’বলৈ বিচাৰে। আৰ্থিক স্বচ্ছলতা আৰু বিলাসী জীৱন কটাবলৈ মানুহে অক্লান্ত পৰিশ্ৰম কৰে। মানুহৰ ভৱিষ্যত কিমান সুন্দৰ হ’ব, সেয়া নিৰ্ভৰ কৰে তেওঁলোকৰ কৰ্মৰ ওপৰত। তাৰ মাজতো একাংশই বিশ্বাস কৰে ভাগ্যক। বহুতে ক’ব খোজে যে, ভাগ্য আগতীয়াকৈয়ে নিৰ্ধাৰণ কৰা থাকে। ভাগ্য সলনি কৰিবলৈ কঠোৰ পৰিশ্ৰমৰ বিকল্প নাই। Samudrika Shastraৰ মতে, ভাগ্য বা ভৱিষ্যত গঢ়ি তোলাৰ বাবে কিছুমান লক্ষণ জন্মগত ভাবেই থাকে। যাৰ এটা মাধ্যম হ’ল তিল। শৰীৰৰ বিভিন্ন অংশত থকা তিলৰ অৱস্থানে মানুহৰ ভৱিষ্যত সম্পৰ্কে শুভ-অশুভ ইংগিত দিয়ে বুলি বিশ্বাস কৰে একাংশ লোকে।\nওঠৰ ওপৰত সোঁফালে তিল থাকিলে মানুহ ধনী হোৱাৰ সম্ভাৱনা প্ৰৱল। ৩০ বছৰৰ পিছতে আৰম্ভ হয় সাফল্যৰ যাত্ৰা।\nনাকৰ সোঁফালে তিল থাকিলেও ধনী হোৱাৰ সম্ভাৱনা থাকে। ৩০ বছৰৰ পিছত ভাগ্যৰ চকৰি ঘূৰে।\nকানৰ ওপৰৰ আশে-পাশে তিল থাকিলেও ধনা হোৱাৰ সম্ভাৱনা থাকে।\nবিয়াৰ পিছত বহুলোকে প্ৰচূৰ সম্পদৰ মালিক হয়। এই ক্ষেত্ৰত যাৰ শৰীৰৰ যিকোনো স্থানত গাঢ় ৰঙৰ আৰু সৰু আকাৰৰ তিল থাকে, তেন্তে বুজি লওক, সেই নাৰী বা পুৰুষ বিয়াৰ পিছত ধনী হয়।\nকঁকালত তিল থাকিলে ধনী হোৱাৰ সম্ভাৱনা থাকে। দিনে দিনে বাঢ়ি যায় সম্পত্তি।\nনাভিৰ আশেপাশে তিল থকাও অত্যন্ত শুভ লক্ষণ।


বিশ্বৰ বজাৰলৈ অসমৰ পাৰম্পৰিক (খাদ্য আৰু) পানীয় : পাৰম্পৰিক বিশেষত্ব তথা গুণ-মান নিশ্চিতি – Krishak Bandhu – An eMagazine with Homestead Theme on Sustainable Broad-based Agriculture\nHomeSpecial Sectionবিশ্বৰ বজাৰলৈ অসমৰ পাৰম্পৰিক (খাদ্য আৰু) পানীয় : পাৰম্পৰিক বিশেষত্ব তথা গুণ-মান নিশ্চিতি\nTraditional Specialties Guarantee and Quality Assurance of Traditional (Foods and) Beverages of Assam\nভগৎ লাল দত্ত, পি এইচ ডি\nপট কথা (Background)\nবিশ্বৰ বিভিন্ন জাতি-জনগোষ্ঠীয়ে যুগ যুগ ধৰি পাৰম্পৰিক ভাৱে নিজৰ নিজৰ স্বকীয় বিশেষত্ব সমৃদ্ধ (খাদ্য আৰু) পানীয় প্ৰস্তুত কৰি আহিছে। এই জনগোষ্ঠীয় (খাদ্য আৰু) পানীয় সমূহৰ প্ৰস্তুতিত যুগ যুগ ধৰি জনগোষ্ঠীটোৱে আহৰণ কৰা গোষ্ঠীগত জ্ঞান আৰু কৌশলৰ প্ৰয়োগ সোমাই আছে। সমকালিন বৈজ্ঞানিক জ্ঞান আৰু প্ৰযুক্তিৰ আধাৰত কৰা অধ্যয়নত দেখা গৈছে যে এই (খাদ্য আৰু) পানীয় সমূহৰ প্ৰস্তুতিত ব্যৱহাৰ হোৱা সামগ্ৰী সমূহৰ প্ৰত্যেকৰে জনগোষ্ঠীয় নিদান বিধিগত মূল্য আছে। এই সামগ্ৰী সমূহ বিভিন্ন ৰোগ আৰু উপসৰ্গৰ নিদান ৰূপে জনগোষ্ঠী সমূহে যুগ-যুগান্তৰৰ পৰা ব্যৱহাৰ কৰি আহিছে। গোটেই বিশ্বতে এনেধৰণৰ বিভিন্ন জনগোষ্ঠীয় পৰম্পৰাগত (খাদ্য আৰু) পানীয় সমূহৰ পৰিপুষ্টি আৰু স্বাস্থ্য বিষয়ক গুণাগুণৰ অধ্যয়ন চলিব ধৰিছে। এনে অধ্যয়নৰ ফলাফলৰ আলম লৈ পৰম্পৰাগত (খাদ্য আৰু) পানীয়ৰ স্বাস্থ্য সন্মত বিপণন ব্যৱস্থাপনা গা কৰি উঠিছে।\nঅসমত বসবাস কৰা বিভিন্ন জাতি-জনগোষ্ঠী সমূহৰো প্ৰত্যেকেই স্বকীয় বিশেষত্ব সমৃদ্ধ পাৰম্পৰিক (খাদ্য আৰু) পানীয় প্ৰস্তুত আৰু সেৱন কৰি আহিছে। এই পৰম্পৰাগত (খাদ্য আৰু) পানীয় সমূহৰ পৰিপুষ্টি আৰু স্বাস্থ্যৰ বাবে লাভজনক বিভিন্ন গুণাগুণৰ বিষয়ে অসমৰ সমাজ জীৱনত বিভিন্ন ধৰণৰ চৰ্চা প্ৰচলিত হৈ আহিছে। অসমৰ পৰম্পৰাগত (খাদ্য আৰু) পানীয়ৰ ওপৰত চলা কিছু অধ্যয়নে এই (খাদ্য আৰু) পানীয় সমূহৰ সেৱনৰ জৰিয়তে সেৱনকাৰী সকলে জনগোষ্ঠীয় নিদান বিধিৰ কিছু স্বাস্থ্য সমন্ধীয় লাভ উঠাব পৰাৰ সম্ভাৱনাৰ দিশলৈ আঙুলিয়াইছে। কিন্তু এই অধ্যয়ন সমূহেই যথেষ্ট নহয়। এই দিশত সাধাৰণীকৰণ কৰিব পৰা স্তৰৰ ফলাফল লাভ কৰাৰ বাবে বহল স্তৰত প্ৰণালীৱদ্ধ অধ্যয়ন এতিয়াও হোৱা নাই। এই পৰম্পৰাগত (খাদ্য আৰু) পানীয়সমূহৰ স্বাস্থ্য আৰু পৰিপুষ্টি সমন্ধীয় লাভ, মানক প্ৰস্তুতি প্ৰণালী আৰু গুণাগুণ নিশ্চিতিৰ বাবে প্ৰণালীৱদ্ধ বৈজ্ঞানিক অধ্যয়নে এনে (খাদ্য আৰু) পানীয়ৰ বাবে কেৱল এখন বিশাল বজাৰ মুকলি কৰাই নহয়, ই জনগোষ্ঠী সমূহৰ আৰ্থ-সামাজিক বিকাশৰ মাজেৰে অসমৰ অৰ্থনীতিলৈও প্ৰভূত অৰিহণা যোগাব পাৰে।\nএই বিশাল সম্ভাৱনাৰ কথা মনত ৰাখি অসম চৰকাৰে অসমৰ পৰম্পৰাগত পানীয় সমূহৰ বাণিজ্যিক উৎপাদন আৰু বিপণনৰ এক অভিলাষী আঁচনি আগবঢ়াইছে। এই অভিলাষী আঁচনিৰ অধীনত ১২% (আয়তন/আয়তন)ত কৈ কম এলক’হল (সুৰা) সমৃদ্ধ পাৰম্পৰিক পানীয়ৰ বাণিজ্যিক উৎপাদন, পেকেজিং/বটলিং আৰু বিতৰণ/বিপণন কৰিবৰ বাবে অনুজ্ঞা প্ৰদান কৰিব। এই আঁচনিৰ অধীনতে অসম চৰকাৰে পৰম্পৰাগত পানীয়ৰ ওপৰত প্ৰণালীৱদ্ধ গৱেষণা – প্ৰস্তুতি/উৎপাদন আৰু পেকেজিং/বটলিঙৰ মানক (ষ্টেণ্ডাৰ্ড) নিৰ্দিষ্ট কৰা আৰু বিপণন কৰা পানীয়ৰ গুণ-মান নিশ্চিত কৰণক উৎসাহিত/প্ৰেৰিত কৰিব বুলিও ঘোষণা কৰিছে।\nএই লেখাত এই আঁচনিৰ অধীনত উৎপাদন হ’বলগীয়া পাৰম্পৰিক পানীয়ক আধাৰ উদাহৰণ হিচাপে লৈ পাৰম্পৰিক বিশেষত্ব আৰু গুণ-মান নিশ্চিতিৰ সন্দৰ্ভত কিছু আলোচনা কৰাৰ লগতে এক প্ৰস্তাৱ আগবঢ়োৱা হৈছে। কিন্তু এই লেখাৰ বিষয়বস্তু আৰু প্ৰস্তাৱৰ প্ৰাসংগিকতা কেৱল পানীয়তে সীমাবদ্ধ নহয়, পাৰম্পৰিক খাদ্য আৰু পানীয় উভয়ৰ ক্ষেত্ৰতে সমানে প্ৰযোজ্য।\nসমুখৰ সমস্যা সমূহ (The Problems Ahead)\nঅসমৰ পৰম্পৰাগত পানীয় সমূহৰ ওপৰত প্ৰণালীৱদ্ধ গৱেষণা যথেষ্ট পৰিমাণে হোৱা নাই। পৰম্পৰাগত পানীয় সমূহৰ খাদ্য-গুণ, পৰিপুষ্টি, স্বাস্থ্য সমন্ধীয় লাভালাভ আদিৰ ওপৰত কিছু অধ্যয়ন হৈছে যদিও অসমৰ পৰম্পৰাগত পানীয় সমূহক বজাৰত ‘ইউনিক’ ৰূপত তুলি ধৰিবলৈ, এক স্বকীয় ব্ৰেণ্ড হিচাপে পৰিচয় সৃষ্টি কৰিবলৈ প্ৰয়োজনীয় প্ৰচাৰ-প্ৰপাগাণ্ডাৰ বাবে সেয়া যথেষ্ট নহয়। প্ৰস্তুত/উৎপাদন প্ৰণালীক মানক ৰূপ দিয়াৰ দিশতো তেনে কোনো লেখত ল’বলগীয়া পৰীক্ষণ-অধ্যয়ন পোৱা নাযায়। পৰম্পৰাগত পানীয়ৰ বাণিজ্যিক উৎপাদন কৰিবলৈ হ’লে প্ৰস্তুত/উৎপাদন প্ৰণালীৰ মানক নিৰ্ধাৰণ অতিশয় গুৰুত্বপূৰ্ণ। পেকেজিং/বটলিঙৰ মানক নিৰ্ধাৰণো প্ৰস্তুত/উৎপাদন প্ৰণালীৰ সমানেই গুৰুত্বপূৰ্ণ। মানক প্ৰস্তুত/উৎপাদন আৰু পেকেজিং/বটলিঙৰ ওপৰতে বিপণন কৰা পানীয়ৰ গুণ-মান নিৰ্ভৰ কৰিব। গুণ-মান নিশ্চিতি অবিহনে অসমৰ পৰম্পৰাগত পানীয়ই বজাৰত নিজা স্বকীয় পৰিচয় সৃষ্টি কৰাৰ পূৰ্ণ সম্ভাৱনা থকা স্বত্বেও লক্ষ্যৰ পৰা আঁতৰতে ৰৈ যোৱাৰ সম্ভাৱনাই বেছি। আকৌ গুণ-মান নিশ্চিতিৰ এক মানক মানি নচলিলে বিপণন কৰা পৰম্পৰাগত পানীয়ই জনস্বাস্থ্যৰ প্ৰতি ভাবুকি কঢ়িয়াই অনাৰো সম্ভাৱনা প্ৰৱল। সেইটো হ’বলৈ হ’লে গোটেই অভিলাষী আঁচনি খনেই হিতে বিপৰীত হোৱাৰ দৰে হ’ব, যিটো কাৰো কাম্য নহয়। এনেধৰণৰ সম্ভাৱ্য সমস্যাবোৰক তলত দিয়াৰ দৰে চাৰিটা শ্ৰেণীত বিভাজিত কৰিব পাৰি।\n(১) মানক প্ৰস্তুত/উৎপাদন প্ৰণালী\n(২) মানক পেকেজিং/বটলিং প্ৰক্ৰিয়া\n(৩) সম্ভাৱ্য জনস্বাস্থ্যৰ প্ৰতি ভাবুকি\n(৪) গুণ-মান নিশ্চিতি\nপ্ৰস্তুত/উৎপাদন প্ৰণালীৰ মানক (Manufacturing Standard)\nঅসমৰ জাতি-জনগোষ্ঠী সমূহৰ পাৰম্পৰিক জীৱন-জীৱিকাৰ প্ৰণালী সমূহ যি দৰে বৈচিত্ৰময়, একেদৰেই তেওঁলোকৰ আচাৰ – ৰীতি-নীতি তথা খাদ্যাভ্যাসৰ মাজতো বৈচিত্ৰ্য পৰিলক্ষিত। বিভিন্ন জনগোষ্ঠীৰ পৰম্পৰাগত পানীয় সমূহৰ মাজতো একেই বিবিধতা। ভিন-ভিন জনগোষ্ঠীৰ পৰম্পৰাগত পানীয় প্ৰস্তুতিত ব্যৱহাৰ কৰা সামগ্ৰী আৰু প্ৰক্ৰিয়াৰ মাজত থকা কিছু পাৰ্থক্যই, কিণ্বন প্ৰক্ৰিয়াৰ আৰম্ভক হিচাপে ব্যৱহৃত ‘প্ৰাৰম্ভিক পিঠা’ৰ উপাদানবোৰৰ বাবেই হওক নাইবা কিণ্বনত ব্যৱহৃত মূল সামগ্ৰী বা তাৰ প্ৰস্তুতিৰ প্ৰক্ৰিয়াৰ মাজত থকা পাৰ্থক্য বোৰৰ বাবেই হওক, প্ৰতিটো জনগোষ্ঠীৰ পৰম্পৰাগত পানীয় বোৰৰ প্ৰত্যেকৰে স্বাদৰ একো একোটা স্বকীয়তা আছে। আনহাতে বেলেগ বেলেগ ভৌগোলিক অঞ্চলত বসবাস কৰা একে জনগোষ্ঠীৰে লোক সকলৰ পৰম্পৰাগত পানীয় প্ৰস্তুতিৰ উপাদান (বিশেষকৈ ‘প্ৰাৰম্ভিক পিঠা’ প্ৰস্তুতি আৰু সেই পিঠাত বাস কৰা অনুজীৱবোৰ) আৰু পানীয়ৰ স্বাদৰ মাজত লক্ষ্যণীয় স্বকীয় পাৰ্থক্যৰ কথাও জনা যায়। উদাহৰণস্বৰূপে- ক্ষেত্ৰ অধ্যয়নে কাৰ্বি আংলঙৰ কাৰ্বি আৰু গুৱাহাটীৰ সমীপৰ কাৰ্বি সকলৰ মাজত পাৰম্পৰিক পানীয় প্ৰস্তুতিৰ আৰু সেই পানীয়ৰ স্বাদৰ পাৰ্থক্য স্থাপিত কৰিছে। আনকি ঠাই – জনগোষ্ঠী ভেদে প্ৰস্তুত প্ৰণালীত ব্যৱহৃত বাচন-বৰ্তন আদিও ভিন-ভিন হোৱা দেখা গৈছে। বহুক্ষেত্ৰত জীৱন প্ৰণালীত আধুনিকীকৰণৰ চাপ পৰা বাবেও এই পাৰ্থক্য সমূহ আহিব পাৰে বুলি ধাৰণা কৰা হয়। অৰ্থাৎ কোনো এবিধ পাৰম্পৰিক পানীয়ৰ বিশেষত্ব কেৱল জনগোষ্ঠীটোৰ ওপৰতে নিৰ্ভৰশীল নহয়, ঠাইৰ ওপৰতো নিৰ্ভৰশীল – পাৰম্পৰিক পানীয় এবিধৰ স্বকীয় পৰিচয়ত জনগোষ্ঠীৰ নামৰ লগতে ঠাইখনৰো নাম সংলগ্ন হৈ থাকিলেহে সেই পানীয় বিধৰ পাৰম্পৰিক বিশেষত্ব থকা পৰিচয়টো সম্পূৰ্ণ হয়। আকৌ পাৰম্পৰিক পানীয় প্ৰস্তুতিৰ জ্ঞান-কৌশল বংশানুক্ৰমে প্ৰচলিত হৈ আহিছে। সেয়ে বহু সময়ত এই পানীয় প্ৰস্তুতিৰ প্ৰক্ৰিয়াবোৰ এটা নিৰ্দিষ্ট মানক পদ্ধতিৰ সলনি ট্ৰায়েল এণ্ড এৰ’ৰ”ৰ মাজেদি হে সম্পন্ন হয়। কিন্তু বাণিজ্যিক ভাৱে পাৰম্পৰিক বিশেষত্ব থকা পানীয়ৰ উৎপাদন কৰিবলৈ হ’লে এটা নূন্যতম মানক নিৰ্ধাৰণ কৰি ল’ব লাগিব। সেই মানকে পানীয় প্ৰস্তুতিত ব্যৱহাৰ হোৱা কেঁচা মাল আৰু ব্যৱহৃত প্ৰস্তুতি প্ৰণালী অনুসৰি উৎপাদিত পানীয়ক এটা ‘ইউনিক’ পাৰম্পৰিক বিশেষত্ব শ্ৰেণীৰ পৰিচয় দিব। উদাহৰণস্বৰূপে- গুৱাহাটীৰ সমীপৰ কাৰ্বি সকলৰ দৰে প্ৰস্তুত প্ৰণালী আৰু কেঁচা মাল ব্যৱহাৰ কৰি উৎপাদন কৰা পানীয়ক ‘হৰ লাং : কাৰ্বি পাৰম্পৰিক পানীয় – গুৱাহাটী’ জাতীয় নাম/লেবেলেৰে পাৰম্পৰিক বিশেষত্বৰ পৰিচয় দিয়া উচিত। বাণিজ্যিক উৎপাদনত ব্যৱহাৰ কৰা বাচন-বৰ্তনৰ ক্ষেত্ৰটো প্ৰণালীৱদ্ধ অধ্যয়নৰ মাজেৰে এটা মানক নিৰ্ধাৰণ হোৱাৰ প্ৰয়োজন আছে। এটা বিশেষ পাৰম্পৰিক বিশেষত্ব পৰিচয় লেবেলৰ সকলো পানীয় একে কেঁচা মাল, একে মানৰ বাচন-বৰ্তন ব্যৱহাৰ কৰি একে মানক প্ৰস্তুত প্ৰক্ৰিয়াৰ মাজেৰে উৎপাদিত হ’ব লাগিব। ঠাইৰ নামেৰে পাৰম্পৰিক বিশেষত্বৰ পৰিচয়ৰ বাবে একে জনগোষ্ঠীৰে ঠাই ভেদে উৎপাদিত পানীয়ৰ স্বাদ আৰু অন্য গুণাগুণৰ বিষয়ে বিস্তৃত অধ্যয়নৰ প্ৰয়োজন আছে। প্ৰস্তুত/উৎপাদন প্ৰক্ৰিয়াৰ মানক নিৰ্ধাৰণৰ বাবে জনগোষ্ঠী আৰু ঠাই অনুসৰি কেঁচা মাল, প্ৰস্তুত প্ৰণালী আৰু উৎপাদিত পানীয়ৰ গুণ-মান বিশ্লেষণৰ বিশদ প্ৰণালীৱদ্ধ অধ্যয়ন অপৰিহাৰ্য।\nপেকেজিং/বটলিঙৰ মানক প্ৰক্ৰিয়া (Packaging/Bottling Standard)\nকেইটিমান বিশেষ জনগোষ্ঠীৰ দুবিধ মান পৰম্পৰাগত পানীয়ক বাদ দি সাধাৰণতে অসমৰ পৰম্পৰাগত পানীয় পাতন প্ৰক্ৰিয়াৰে উৎপাদন কৰা নহয়। এনে পানীয়ৰ কিণ্বন অসম্পূৰ্ণ হয় আৰু চলি থকা কিণ্বনৰ ফলত উৎপাদন হোৱা গেছে পৰিবহন অথবা সংৰক্ষণৰ সময়ত অঘটন ঘটোৱাৰ পূৰ্ণ সম্ভাৱনা থাকে। সেয়ে এনে অ-কিণ্বন পানীয়ৰ পেকেজিং/বটলিঙৰ বাবে উচ্চ-চাপ যুক্ত অন্যান্য পেয়-পানীয় পেকেজিং/বটলিঙৰ বাবে প্ৰযোজ্য সকলো নীতি কঠোৰ ভাৱে পালন হ’ব লাগিব। উত্তম ব্যৱস্থা হ’ব যদিহে তৰল সৰকিব নোৱাৰা কিন্তু উৎপাদিত গেছ ওলাই যাব পৰা সৰন্ধ্ৰ (porous) সোপাৰ ব্যৱহাৰ কৰা হয়। পাতন প্ৰক্ৰিয়াৰে উৎপাদিত পৰম্পৰাগত পানীয়ৰ ক্ষেত্ৰত (বিলাতী মদ আদি) স্পিৰিট পেকেজিং/বটলিঙৰ সকলো মানক নীতি পালন হ’ব। পেকেজিং/বটলিং প্ৰক্ৰিয়াত (‘বিতৰণ-শৃংখল ব্যৱস্থাপনা’ৰ অধীনত) স্বয়ংক্ৰিয় উৎপাদন অনুসৰণ-অৱসৰণ (product tracing – from source to the consumer and vice versa) ব্যৱস্থাৰ বাবে ইউনিক QR-Code জাতীয় লেবেল প্ৰতিটো পেকেজ/বটলত ছপা হ’ব লাগিব।\nজনস্বাস্থ্যৰ প্ৰতি ভাবুকি (Public Health Threats)\nনিম্ন এলক’হল ঘনত্বৰ কিণ্বিত (খাদ্য আৰু) পানীয়ত অনুজীৱই বসতি আৰু বংশবৃদ্ধি কৰিব পাৰে বুলি গৱেষণাত প্ৰকাশ পাইছে। ইয়াৰে কিছুমান অনুজীৱ মানুহৰ স্বাস্থ্যৰ বাবে হানি কাৰক। এনে হানি কাৰক অনুজীৱ বোৰে (যেনে, ই. কলাই 0157:H7) অন্ত্ৰৰ সংক্ৰমণ ঘটাই মানুহৰ প্ৰাণ নাশ কৰা ঘটনা পৰ্যন্ত সংঘটিত হৈছে। ঘাটক কেই বিধক বাদ দিও বাকীবোৰ হানি কাৰক অনুজীৱই মানুহৰ দেহত গেষ্ট্ৰ’এন্টাৰাইটিছ, টাইফইডৰ লেখিয়া (উদা.- চেলম’নেলা টাইফিমুৰিয়াম), ডায়েৰিয়া (উদা.- চাইট্ৰ’বেক্টাৰ ফেউণ্ডি) আদি উপসৰ্গৰ পৰা আৰম্ভ কৰি মূত্ৰ নলীৰ সংক্ৰমণ (উদা.- এনট্ৰ’ক’ক্কাছ ফিছিয়াম) আদি পৰিস্থিতিৰ সৃষ্টি কৰিব পাৰে। এনে ধৰণৰ অনুজীৱৰ উৎস সাধাৰণতেই হয় প্ৰদূষিত পানী নাইবা/আৰু অস্বাস্থ্যকৰ প্ৰস্তুতি / উৎপাদন / পেকেজিং / বটলিং প্ৰক্ৰিয়া। পাতন নকৰা পৰম্পৰাগত পানীয়ৰ প্ৰস্তুতি/উৎপাদনৰ বেলিকা নিৰ্দিষ্ট উষ্ণতা, আৰ্দ্ৰতা আদিৰ সাধাৰণতে কোনো ধৰা-বন্ধা মানক নাই। এই বোৰৰ মান সাধাৰণতেই বতৰৰ ওপৰতে নিৰ্ভৰশীল। গতিকেই পৰম্পৰাগত পানীয়ৰ কিণ্বন প্ৰক্ৰিয়াত কিমান পৰিমাণৰ এলক’হল উৎপাদন হ’ব সেয়াও বতৰৰ ওপৰতে নিৰ্ভৰশীল। গতিকেই (হানি কাৰক) অনুজীৱৰ অনুকূল এলক’হল ঘনত্বৰ পানীয়ও বতৰ অনুসৰি উৎপাদন হ’বই, তাতে যদি প্ৰদূষিত পানী অথবা অস্বাস্থ্যকৰ পৰিবেশ বা প্ৰস্তুতি/উৎপাদন/পেকেজিং/বটলিং যোগ হয় তেতিয়া হ’লে বাণিজ্যিক ভাৱে উৎপাদিত পৰম্পৰাগত পানীয়ই বিস্তৰ ক্ষতি সাধন কৰিব পাৰে, জনস্বাস্থ্য আৰু অসমৰ পৰম্পৰাগত পানীয়ৰ ব্ৰেণ্ড ইমেজ দুয়োটাৰে। একেদৰে জল উৎস/পানীৰ প্ৰচেছিং আদিৰ ওপৰত নিৰ্ভৰ কৰি পৰম্পৰাগত পানীয়ত স্বাস্থ্যৰ বাবে হানি কাৰক ধাতু (যেনে- আৰ্ছেনিক, টিন, লেড) আদিও সোমাই পৰিব পাৰে। আনহাতে বাণিজ্যিক লক্ষ্যৰে উৎপাদন কৰা পৰম্পৰাগত পানীয়ৰ প্ৰস্তুতিত উৎপাদিত পানীয়ৰ ‘চোক’ কম হ’লে বহু সময়ত অন্য উৎসৰ নিচাযুক্ত সামগ্ৰী (ঔদ্যোগিক এলক’হল, এচিট’ন, থিনাৰ, মিথানল, আদি) মিশ্ৰিত ভেজাল, অস্বাস্থ্যকৰ আৰু চূড়ান্ত হানি কাৰক পানীয়ও কোনো কোনো অসাধু চক্ৰই বজাৰত মেলি দিব পাৰে। যিটোৰ ফলত অতি কম সময়ৰ ভিতৰতে বহু লোকৰ প্ৰাণৰ প্ৰতি সংশয় নামি আহিব পাৰে।\nগুণ-মান নিশ্চিতি (Quality Assurance)\nঅসমৰ পৰম্পৰাগত পানীয়ৰ পৰিকল্পিত, গুণ-মান নিয়ন্ত্ৰিত বাণিজ্যিক উৎপাদন আৰু বিপণনে যি দৰে বিশ্বৰ পৰম্পৰাগত (খাদ্য আৰু) পানীয়ৰ মেপত অসমক এক গৌৰৱৰ স্থান দিয়াৰ লগতে অসমৰ অৰ্থনৈতিক ক্ষেত্ৰলৈ পৰিবৰ্তনৰ জোৱাৰ অনাৰ সম্ভাৱনা আছে, একেদৰে পৰিকল্পনাৰ বিফলতা আৰু গুণ-মানৰ ওপৰত নিয়ন্ত্ৰণ নাথাকিলে হিতে বিপৰীত হৈ দুৰ্নাম, অৰ্থনৈতিক ক্ষতিৰ লগতে আৰু লোকৰ প্ৰাণ-হানিৰ দৰে ঘটনাৰ চেকাও অসম আৰু অসম চৰকাৰে মূৰ পাতি ল’ব লাগিব। সেয়েহে পৰম্পৰাগত পানীয়ৰ বাণিজ্যিক উৎপাদন আৰু বিপণন ব্যৱহাৰিক ভাৱে আৰম্ভ হোৱাৰ সমান্তৰালভাৱে (আচলতে আগতেই) উৎপাদন হ’বলগীয়া পৰম্পৰাগত পানীয় সমূহৰ বিষয়ে প্ৰণালীৱদ্ধ তথ্য সংগ্ৰহ, বৈজ্ঞানিক অনুসন্ধান, সিবোৰৰ শ্ৰেণী বিভাজন, বাণিজ্যিক প্ৰস্তুতি/উৎপাদন প্ৰণালীৰ মানকীকৰণ, ব্যৱহৃত পানীৰ মানকীকৰণ, প্ৰস্তুতি/উৎপাদন/পেকেজিং/বটলিং প্ৰক্ৰিয়া নূন্যতম স্বাস্থ্য সন্মত মান, প্ৰতিটো স্তৰতে গুণ-মান নিশ্চিতি পৰীক্ষণৰ ব্যৱস্থা আৰু উৎপাদিত সামগ্ৰীৰ প্ৰতিটো বজাৰত উপলব্ধ এককৰে উৎস অনুসৰণ-অৱসৰণ (source tracing) নিশ্চিত কৰিব পৰা মানক ব্যৱস্থা এটা থকাটো মৌলিক ভাৱে অপৰিহাৰ্য।\nএনে এটা মানক ব্যৱস্থা নকৰাকৈ পৰম্পৰাগত (খাদ্য আৰু) পানীয়ৰ বাণিজ্যিক উৎপাদন আৰু বিপণন কৰিবলৈ আগবঢ়াটো অসমৰ বাবে সম্ভাৱ্য সোণৰ খনি এটা কিছু অসাৱধানতা/আলস্যৰ বাবে বাটত পায়ো হাততে হেৰাই যোৱাৰ দৰে হ’ব – দুৰ্নাম, অৰ্থনৈতিক ক্ষতি আৰু প্ৰাণ হানিৰ সম্ভাৱনা খিনিতো আছেই। গুণ-মান নিশ্চিতিৰ মানক ব্যৱস্থা এটাই অসমৰ পাৰম্পৰিক (খাদ্য আৰু) পানীয়ক অসম বা ভাৰতৰ নহয় সমগ্ৰ বিশ্বৰ বজাৰত এক স্বকীয় স্থান দিয়াক ত্বৰান্বিত কৰিব। থাইলেণ্ডৰ ‘সিংহ আৰু চান বিয়েৰ’ৰ উদাহৰণ এই প্ৰসংগতে ল’ব পাৰি। বিশ্ব মানৰ গুণ-মান নিশ্চিত প্ৰণালীৰ মাজেৰে এই দুই থাই বিয়েৰে, ইউৰোপৰ প্ৰতিষ্ঠিত বিয়েৰ ব্ৰেণ্ড বোৰৰ লগত সমানে সমানে ফেৰ মাৰি, সমগ্ৰ বিশ্বতে এক সুকীয়া স্থান দখল কৰিবলৈ সক্ষম হৈছে – অৰ্থনৈতিক ভাৱেও, ব্ৰেণ্ড হিচাপেও। একেদৰে ফ্ৰান্সৰ ৱাইন আৰু অন্যান্য সুৰা উৎপাদনবোৰৰ পাৰম্পৰিক বিশেষত্ব Appellation d’Origine Contrôlée (AOC) ব্যৱস্থাৰ মাজেৰে নিয়ন্ত্ৰিত হয়। একেধৰণৰ ব্যৱস্থা চীজ আদি সামগ্ৰীৰ ক্ষেত্ৰটো বলবৎ। ফৰাচী AOC ব্যৱস্থাৰ অনুকৰণত অসমৰ পাৰম্পৰিক (খাদ্য আৰু) পানীয়ৰ পাৰম্পৰিক বিশেষত্ব আৰু গুণ-মান নিশ্চিত কৰিবৰ বাবে ‘পাৰম্পৰিক বিশেষত্ব আৰু গুণ-মান নিশ্চিতি প্ৰাধিকৰণ, অসম’ (Traditional Specialties Guarantee and Quality Assurance Authority, Assam, চমুকৈ TraSpeGA, ট্ৰেচপেগা)ৰ প্ৰস্তাৱ কৰা হৈছে।\nপাৰম্পৰিক বিশেষত্ব আৰু গুণ-মান নিশ্চিতি প্ৰাধিকৰণ, অসম (ট্ৰেচপেগা, TraSpeGA)\nঅসমৰ পাৰম্পৰিক (খাদ্য আৰু) পানীয়ৰ পাৰম্পৰিক বিশেষত্ব (জনগোষ্ঠীয় চিনাকি, ঠাই বিশেষ, প্ৰস্তুত প্ৰণালী) আৰু সেই (খাদ্য বা) পানীয়ৰ মান্য গুণ-মান নিশ্চিতিৰ সকলো অধ্যয়ন, গৱেষণা, তথ্য সংগ্ৰহ আৰু অভিলেখন, মানক নিৰ্ণয় আৰু প্ৰমাণীকৰণ প্ৰাধিকাৰী হিচাপে ট্ৰেচপেগা প্ৰস্তাৱ কৰা হৈছে। তিনি বছৰীয়া পাইলট প্ৰকল্প হিচাপে প্ৰস্তাৱ কৰিব খোজা এই প্ৰাধিকৰণে পাইলট স্তৰত ইয়াৰ কৰ্মক্ষেত্ৰ কেৱল পাৰম্পৰিক পানীয়ৰ ক্ষেত্ৰতে সীমাবদ্ধ ৰাখিব। অদূৰ ভৱিষ্যতে ই অসমৰ সকলো পাৰম্পৰিক খাদ্য আৰু পানীয়ৰ মানক আৰু প্ৰমাণীকৰণ প্ৰাধিকাৰীৰ ৰূপে কাৰ্যনিৰ্বাহ কৰাৰ সামৰ্থ ৰাখিব। ট্ৰেচপেগাৰ কাৰ্যৱলী তলত উল্লেখ কৰা হৈছে।\nট্ৰেচপেগাৰ কাৰ্যৱলী আৰু কৰ্মপদ্ধতি\nতথ্য সংগ্ৰহ আৰু সংৰক্ষণ – ট্ৰেচপেগাই অসমৰ বিভিন্ন জাতি-জনগোষ্ঠীৰ পৰম্পৰাগত পানীয় প্ৰস্তুতি প্ৰণালীৰ পদ্ধতিগত অধ্যয়নৰ অভিলেখনৰ মাজেৰে এক তথ্য ভাণ্ডাৰ সৃষ্টি কৰিব। ট্ৰেচপেগাৰ এই তথ্য ভাণ্ডাৰ এক চিকিউৰ ডিজিটেল তথ্য সঞ্চয় প্ৰণালীৰ হিচাপত সঞ্চিত থাকিব। এই তথ্য ভাণ্ডাৰত নথি হিচাপে প্ৰস্তুতি প্ৰণালীৰ লিখিত বিৱৰণেই নহয়, দৃশ্য-শ্ৰব্য মাধ্যমতো পদ্ধতি সমূহ সংৰক্ষণ কৰিব। এই তথ্য ভাণ্ডাৰৰ বাবে ট্ৰেচপেগাৰ নিজৰ তথ্য সঞ্চয় প্ৰণালীৰ উপৰিও এক (ক্লাউড বেচড) বেক-আপ থাকিব।\nগৱেষণা আৰু বিকাশ – খাদ্য আৰু পানীয়ৰ ভৌতিক, ৰাসায়নিক, অনুজৈৱিক, গৰল সংশ্লেষণ-বিশ্লেষণ কৰিব পৰাকৈ ট্ৰেচপেগাৰ এক নিজা গৱেষণাগাৰ থাকিব। য’ত ক্ষেত্ৰৰ পৰা সংগ্ৰহ কৰা বিভিন্ন পানীয়ৰ ওপৰত গুণ-মানকে আদি কৰি পৰীক্ষা-নিৰীক্ষা সমূহ চলোৱা হ’ব। এই গৱেষণাগাৰতে পানীয়ৰ প্ৰস্তুতি, বিভিন্ন উন্নীতকৰণ পৰীক্ষণ আদিৰ সুবিধাও থাকিব। এই গৱেষণাগাৰৰ উপৰিও এক কম্পিউটিং গৱেষণাগাৰো থাকিব, য’ত মডেলিং আৰু চিম্যুলেচনৰ মাধ্যমেৰে নতুন প্ৰযুক্তি বিকাশ আৰু ইন-চিলিক’ পৰীক্ষণ চলিব।\nগৱেষণা সহযোগিতা – ট্ৰেচপেগাই নিজৰ স্তৰত তথ্য সংগ্ৰহ, অনুসন্ধান, গৱেষণা আৰু বিশ্লেষণ কৰাৰ উপৰিও অসমৰ বিভিন্ন বিশ্ববিদ্যালয় আৰু গৱেষণা প্ৰতিষ্ঠানৰ লগত জ্ঞান আৰু প্ৰযুক্তি আদান-প্ৰদানৰ গৱেষণা সহযোগিতাত আবদ্ধ হ’ব। ট্ৰেচপেগাৰ গৱেষণা পুঁজিৰ ৫০ শতাংশ বিশ্ববিদ্যালয় /গৱেষণাগাৰৰ লগত সহযোগী গৱেষণাৰ ক্ষেত্ৰত পাৰস্পৰিক গৱেষণা আৰু বিকাশ চুক্তিৰ আধাৰত ব্যৱহৃত হ’ব। এই পুঁজিৰ ব্যৱহাৰ সহযোগী বিশ্ববিদ্যালয়/গৱেষণাগাৰৰ গৃহ আন্তঃগাঠনি উন্নয়নৰ বাবে দিব পৰা নাযাব। কেৱল গৱেষণা সঁজুলি, যা-যন্ত্ৰ উন্নীতকৰণ আৰু গৱেষণাৰ আনুষংগিক খৰচৰ বাবেহে এই ধন ব্যৱহৃত হ’ব। ইয়াৰ এটা পূৰ্ব নিৰ্ধাৰিত অংশ গৱেষক ছাত্ৰ বৃত্তি বা ফেল’চিপ হিচাপেও দিয়াৰ ব্যৱস্থা থাকিব। সময়মতে নিকা হিচাপ নিকাচৰ বাবে ট্ৰেচপেগা আৰু সহযোগী প্ৰতিষ্ঠানে দায়বদ্ধতাৰ চুক্তি পত্ৰৰ দ্বাৰা দায়বদ্ধ থাকিব। গৱেষণা সহযোগী নিৰ্বাচন, গৱেষণা প্ৰকল্প চয়ন আদিৰ ক্ষেত্ৰত ট্ৰেচপেগাৰ একচেটিয়া অধিকাৰ থাকিব।\nবৰ্তমান এক তিনিবছৰীয়া পাইলট ট্ৰেচপেগা প্ৰস্তাৱ কৰা হৈছে। এই পাইলট প্ৰাকল্পিক প্ৰাধিকৰণৰ সংগঠন তলত দিয়া ধৰণেৰে প্ৰস্তাৱ কৰা হৈছে –\n১. নিৰ্দেশক আৰু মুখ্য বিজ্ঞানী – ১ (এক) জন\n২. বিশেষজ্ঞ বিজ্ঞানী – ২ (দুই) জন\n৩. গৱেষক-বিশ্লেষক – ৪ (চাৰি) জন\n৪. কাৰিকৰী সহায়ক – ২ (দুই) জন\n৫. প্ৰশাসনিক সহায়ক – ১ (এক) জন\nসকলো পদ তিনি বছৰৰ বাবে ঠিকা ভিত্তিত নিয়োজিত হ’ব আৰু তেওঁলোকৰ মুঠ বেতন-বানচ আদি CTC হিচাপৰ পেকেজত হ’ব।\nপৰিণাম আৰু প্ৰদেয় (Outcomes and Deliverables)\nঅসমৰ পাৰম্পৰিক (খাদ্য আৰু) পানীয়ৰ গুণ-মান নিশ্চিতি ব্যৱস্থাই পৰম্পৰাগত খাদ্য আৰু পানীয় সমূহক এক বিশ্বৰ বজাৰৰ মান চিনাকি প্ৰদান কৰিবলৈ সক্ষম হ’ব। অসমৰ পৰম্পৰাগত পানীয়ৰ পাৰম্পৰিক বিশেষত্ব আৰু গুণ-মাপৰ নিশ্চিতি প্ৰদানে জনস্বাস্থ্যৰ প্ৰতি ভাবুকিৰ মোকাবিলা কৰাত সক্ষম হ’ব। গ্ৰাহকৰ মাজত আস্থা আৰু স্বাদৰ গেৰান্টিয়ে অসমৰ পানীয়ক এক স্বকীয় চিনাকি আনি দিব। ট্ৰেচপেগাৰ জৰিয়তে উৎপাদন, পেকেজিং আৰু বিতৰণ প্ৰক্ৰিয়াৰ প্ৰমাণীকৰণ আৰু উৎস অনুসৰণ-অৱসৰণ প্ৰণালীয়ে উৎপাদক সকলক দায়বদ্ধ হ’বলৈ বাধ্য কৰাব আৰু নীতি-নিয়ম বলবৎকৰণত চৰকাৰৰ সুবিধা হ’ব। অসমৰ পৰম্পৰাগত পানীয়ৰ এক স্বকীয় ব্ৰেণ্ড ইমেজ সৃষ্টি হোৱাৰ লগতে অৰ্থনৈতিক বিকাশৰ নতুন পথ মুকলি হ’ব – মানক গুণ-মানৰ নিশ্চিতকৰণে জনস্বাস্থ্যৰ প্ৰতি ভাবুকি কম কৰিব। বিশ্বৰ বজাৰলৈ উলিয়াই নিব পৰা গুণ-মানৰ নিশ্চিতি দিব পাৰিলে ট্ৰেচপেগাৰ লগত যি খৰচ হ’ব তাতকৈ হাজাৰ গুণে ৰাজহ অসমে আহৰণ কৰাৰ পথ মুকলি হ’ব।\nকৃতজ্ঞতা স্বীকাৰ Acknowledgement of Gratitude\nTotal Visits: 426,917


জয় জয় নৱজাত বাংলাদেশ... | News Next One\nKumarjeet Sarma's blog\nজয় জয় নৱজাত বাংলাদেশ...\nBy Kumarjeet Sarma0Comments\nবাংলাদেশী! এই শব্দটোৱে দশক দশক ধৰি অশান্ত কৰি ৰাখিছে অসম৷ এনে লাগে বাংলাদেশত কিজানি একোৱেই নাই৷ কেৱল লুঙী, দাঢ়ি আৰু ৰং বিৰঙৰ শাৰীহে আছে৷ ভালদৰে এসাঁজ খাবলৈ নাই, কুকুৰ-মেকুৰীৰ দৰে আছে বাংলাদেশী৷ সেয়ে সকলো বাংলাদেশী অসমলৈ আহে৷\nএই মনোভাৱতেই আছিলো বহুদিন৷ পিছত বাংলাদেশৰ কাৰোবাক লগ পালেই দেশখনৰ বিষয়ে জানিব বিচাৰো৷ অসমলৈ কিয় আহে বাংলাদেশী? এখন সুসভ্য দেশ হোৱাৰ পাছতো নদীৰ বুকুৰে, কাঁটাতাঁৰৰ বেৰ ফালি জীৱন হাতৰ মুঠিত লৈ কিয় আমাৰ ৰাজ্যলৈ বাংলাদেশী আহে?\nএনে অলেখ প্ৰশ্নই দোলা হয়তো আপোনাৰ মনতো দিয়ে৷ প্ৰশ্নৰ উত্তৰ নিশ্চয় পাইছো৷ আন্তঃৰাষ্ট্ৰীয় প্ৰেক্ষাপটত বাংলাদেশ বিশেষকৈ বংগবন্ধুৰ অনুগতসকলে কোনো দিনেই বিশ্বাসঘাতকৰ ভূমিকা লোৱা নাই৷ এওঁলোকক মোৰ ভাল লাগে৷ ভাল লাগে দেশখনৰ শিল্প-সাহিত্যও৷ সময় পালে চুবুৰীয়া দেশখনৰ নানা খা-খবৰ ল'ব বিচাৰো৷\n'প্ৰিয় ৰুদ্ৰ,প্ৰযত্নে আকাশ'--তচলিমা নাচৰিনে তেওঁৰ প্ৰেমিক ৰুদ্ৰক উদ্দেশি লিখা এই কবিতাটো হেজাৰবাৰ শুনিছো৷ শুনিছো ৰুদ্ৰৰো সেই প্ৰেমৰ আকুলভৰা কবিতা৷\n'তাৰ চোখ বাঁধা হলো\nবুটেৰ প্ৰথম লাথি ৰক্তাক্ত...'\nকবি ৰুদ্ৰৰ এনে কবিতাৰ লগতে কাজী নজৰুল, ৰবি ঠাকুৰ, ৰফিক আজাদৰ 'ভাত দে হাৰামজাদা'ৰ দৰে অজস্ৰ বিপ্লৱী, ৰোমান্সৰ কবিতা হাছানদাৰ কণ্ঠত সময় পালেই ইউটিউবত শুনো৷ হাছানদা মানে হাছান ৰফিক৷ বাংলাদেশৰ জনপ্ৰিয় আবৃত্তিকাৰ, সাংস্কৃতিক কৰ্মী হাছানদা ভূপেনদা বুলিলেই পাগল৷\n১৯৭১ত বাংলাদেশ জন্মৰ সময়ত ৮ বছৰীয়া হাছানদাই দেশখনৰ য'তে পায় তাতেই গাইছিল আমাৰ ভূপেন হাজৰিকাৰ 'জয় জয় নৱজাত বাংলাদেশ/জয় জয় মুক্তি বাহিনী৷' তেতিয়াৰে পৰা ভূপেনদাৰ প্ৰেমিক তেওঁ৷\nদীঘল চুলি, বুদ্ধিদীপ্ত চকুযুৰিৰে হাছানদাই আবৃত্তি কৰি যাব পাৰে ভূপেনদাৰ প্ৰতিটো গান৷ কথা প্ৰসংগত দাদাই ক'লে ঢাকা বিশ্ববিদ্যালয়ৰ লাকি আলীৰ কথা৷ কান্ধত একৰ্ডিয়ন লৈ ঢাকা ইউনিভাৰছিটীত ভূপেনদাৰ গীতেৰে আলোড়ন তোলে লাকিয়ে৷\nঢাকাত লাকিৰ নাম জুনিয়ৰ ভূপেন হাজৰিকা৷ হাছানদাৰ নিৰলস প্ৰচেষ্টাতে বাংলাদেশত জন্ম হৈছে ভূপেন হাজৰিকা ন্যাস৷ যো-জা চলিছে ভূপেনদাক লৈ আৰু বহুত প্ৰকল্পৰ৷ হাছানদাৰ লগতে লগ পোৱাৰ সৌভাগ্য হ'ল বাংলাদেশৰ 'জলেৰ গান' নামৰ সংগীত বেণ্ডৰ মুখ্য শিল্পী ৰাহুল আনন্দ আৰু জেমছক৷\nৰাহুলৰ ঘৰ ছিলেটত৷ দেশ বিভাজনৰ পূৰ্বে ছিলেট অসমৰেই আছিল৷ ৰাহুলৰ আজো আইতাক হেনো গুৱাহাটীৰেই আছিল৷ পিছত যোগসূত্ৰৰ অভাৱত সেই শিপা হেৰাই থাকিল৷ অৱশ্যে ৰাহুলে শিপা বিচাৰি এতিয়াও ফুৰে৷ 'জলেৰ গান'ৰ 'বকুলফুল বকুলফল...' গানটো শুনিলেই এনে লাগে এইটো যেন মোৰ গাঁৱৰহে গান৷\n♦ লেখক 'প্ৰাগ নিউজ'ৰ জ্যেষ্ঠ সাংবাদিক।


ইপিনে অৰ্জুনৰ বিয়াত বহা মন; আনপিনে মোদীৰ "লক-ডাউন"- | Rupaliparda.com\nইপিনে অৰ্জুনৰ বিয়াত বহা মন; আনপিনে মোদীৰ “লক-ডাউন”-\nসমান্তৰালকৈ ঘৰতেই আৱদ্ধ হৈ পৰিছে বলীউড চিলেব্ৰেটীও। এনে সময়ত ইজনে আনজনৰ পৰা দূৰত থাকিব নোৱাৰি কিছু চিলেব্ৰেটীক ওচৰ চপাও দেখিবলৈ পোৱা গৈছে। যেনে সুজেন খান তথা অভিনেতা ঋত্বিক ৰোশন আৰু মালাইকা আৰোৰা ও অৰ্জুন কাপুৰ। “লক-ডাউন” ৰ ফলত অৰ্জুন-মালাইকা বহু দিনৰ পৰা একেটা গৃহতে আছে। তেওঁলোকক বিগত সময়ত নিজৰ সম্বন্ধক লৈ আনুষ্ঠানিকভাৱে ঘোষণা কৰাও দেখিবলৈ পোৱা গৈছিল। চচিয়েল মিডিয়াত দুয়ো তাৰকা প্ৰায় একটিভ হৈ থকা লগতে জনসাধাৰণক মনোৰঞ্জন কৰোৱাবলৈ বিভিন্ন পোষ্ট দিয়া দেখিবলৈ পোৱা যায়।\nযুঁটিটোৰ সম্বন্ধ বাহিৰলৈ অহাৰ পিছতেই তেওঁলোকক প্ৰায়ে সাক্ষাৎকাৰ অথবা ফটো সমূহত এটাই প্ৰশ্ন কৰা হৈছিল যে তেওঁলোক কেতিয়ালৈ বিবাহপাশত আৱদ্ধ হ’ব? কিন্তু, প্ৰশ্নটোৰ উত্তৰত দুয়োগৰাকীয়ে কোনো মত ব্যক্ত নকৰি সদায় কৈ আহিছে যে এতিয়া তেওঁলোকৰ বিবাহৰ বাবে কোনো মন নাই। যেতিয়া হ’বলগীয়া থাকিব তেতিয়ালৈ হৈ যাব। কিন্তু এইবাৰ উক্ত প্ৰশ্নটোৰ উত্তৰত অৰ্জুন কাপুৰে প্ৰদান কৰিলে এক হাস্যৰসিক উত্তৰ। তেওঁ ক’লে, “এতিয়া যদি বিয়াও কৰাবলৈ বিচাৰো; কৰাম কেনেদৰে?”\nআছলতে, অৰ্জুন কাপুৰ কালি অৰ্থাৎ ১৬ এপ্ৰিল তাৰিখে ইনষ্টাগ্ৰামত লাইভ হৈছিল আৰু তেনে সময়তে তেওঁৰ অনুৰাগী এগৰাকীয়ে বিবাহৰ বিষয়ে প্ৰশ্ন কৰাত অভিনেতা গৰাকীয়ে কয় যে, “এতিয়া যদি আমি বিয়া হ’বলৈয়ো বিচাৰো; হ’মনো কেনেদৰে?? যেতিয়া হ’ব, আমি আপোনালোক সকলোকে জনাম।” উল্লেখ্য যে, ২০১৯ বৰ্ষত অৰ্জুন কাপুৰৰ জন্মদিনৰ দিনাই মালাইকা আৰোৰাই তেওঁলোকৰ সম্বন্ধৰ আনুষ্ঠানিক ঘোষণা কৰে। উক্ত বিষয়টোক লৈ বিভিন্ন জনে তেওঁলোকক ট্ৰলো কৰে।\narjun kapoor bollywood actor Bollywood Actress Bollywood Cinema bollywood Couple Bollywood Films Bollywood Movie Bollywood News malaika arora\nকিশোৰ কুমাৰ আছিল “আনন্দ” ছবিৰ প্ৰথম পচন্দঃ কিন্তু গেটমেনে খেদিলে পৰিচালকক-\nNeetu Kapoor sharesathrowback pic of Ranbir Kapoor, playing cricket, says wish we had the power to knock all viruses out of this planet


⭐ৰিমঝিম বৰষুণৰ জীপাল কথাৰে~ Assamese Blog⭐: সাগৰ ভালপোৱা ছোৱালীজনী (২)\nসাগৰৰ ওপৰত তাইৰ বিৰাতেই খং দেউতাকক লৈ গ'ল আৰু ঘূৰাই নিদিলে। আজিকালি সাগৰৰ বুকুত মুকুতাৰ সলনি তাই দেউতাকক বিচাৰি ফুৰে জানোচা বিচাৰি পাইয়ে। নাই নাপায় বিচাৰি তাৰ সলনি সাগৰৰ ঢৌবোৰে তাইক গালে মুখে কোবাই থৈহে যায় যেন দেউতাকক বিচৰা কাৰণে সাগৰখনে ভাল পোৱা নাই। কিন্তু মাজে মাজে দেউতাক আহে বগা দীঘল মাছটোৰ পিঠিত উঠি যিটো তাইৰ আটাইতকৈ ভাল লগা মাছ। তাইৰ ইমান মন যায় দেউতাকৰ কোলাত উঠিবলৈ। আগতে তাইক দেউতাকে একোলা ন'ললে কিবা ভালেই নালাগে এতিয়া যে কিমান দিন হ'ল দেউতাকক লগ পোৱা নাই আৰু নাপাইয়ো চাগে।\nসেইয়া দেউতাক আহিছে আৰু তাইক হাত বাউল দি মাতি আছে। তাই যাব আৰু দেউতাকক লৈ আহিব সাগৰৰ মাজৰ পৰা কিন্তু তাই যাব পৰা নাই দেখোন, তাই যিমান পাৰে দেউতাকৰ ওচৰলৈ যাব বিচাৰিছে সিমানেই কিহবাই টানি ধৰিছে। টনা আজোৰা কৰি থাকোতে হঠাৎ তাইৰ চকুদুটা মেল খাই গ'ল আৰু দেখিলে মাকে জোৰকে তাইক সাবতি ধৰি শুই আছে। মানে এইটোও সপোনেই! তাইৰ চিঞঁৰি চিঞঁৰি কান্দি দিবৰ মন গ'ল।\nকিয় তাইক আমনি কৰি জোকাই থাকে সাগৰখনে আগতে মুকুতাবিলাক দেখুৱাই এতিয়া দেউতাকক দেখুৱাই মাতি থাকে। আইতাকক তাই কৈছে বদমাছ সাগৰখনৰ কথা আইতাকে কৈছে এতিয়া বোলে তাইৰ দেউতাক আকাশত তৰা হৈ আছে। এতিয়াৰ পৰা দেউতাকলৈ মনত পৰিলে আকাশখনলৈ চালেই হ'ল। কিন্তু ইমানবোৰ তৰাৰ মাজৰপৰা দেউতাকক কেনেকৈ চিনিব? আটাইতকৈ বেছি জিলিকি থকা তৰাটিয়েই বোলে তাইৰ দেউতাক। আইতাকে কোৱাৰ পিছৰপৰাই তাই আকাশলৈ চাই দেউতাকৰ কথা মনত পৰিলেই। এনেকৈয়ে কণমানিজনী এদোপ দুদোপকৈ ডাঙৰ হৈ আহিছে মাক আইতাকৰ মৰমত। এতিয়া তাই অলপ বুজা হৈছে দেউতাকৰ কথা সুধি মাক আইতাকক আমনি নকৰে।\nনিজৰ সপোনৰ পৃথিৱীত থকা ছোৱালীজনীক ঘৰৰ ওচৰৰে স্কুলখনতে মাকে নাম লগাই দিছে আৰু তাইৰ স্কুলত মতা নাম থ'লে 'সাগৰিকা'\nPosted by Rimjhim Borthakur at 05:52:00\nLocation: Bengaluru, Karnataka 560102 India


ভাতৃত্ববোধ আৰু সাহসিকতাৰ নিদৰ্শন দাঙি ধৰা বাছ চালক – ছেলিম শ্বেখ – Ahtasamul Hassan [Munna]\nভাতৃত্ববোধ আৰু সাহসিকতাৰ নিদৰ্শন দাঙি ধৰা বাছ চালক – ছেলিম শ্বেখ\nDate: July 11, 2017Author: AustinMunna0Comments\n“কৰুণাময়ে মোক শক্তি প্ৰদান কৰিছিল আৰু মই এটা নিৰাপদ স্থানত গাড়ীটো ৰখাই ৫০ জন তীৰ্থ যাত্ৰীক সন্ত্ৰাসবাদীৰ কৱলৰ পৰা ৰক্ষা কৰিব পাৰিলো!মই অতিশয় দুঃখিত কাৰণ মই আপ্ৰান চেষ্টা কৰিও অমৰনাথৰ ৭ জন তীৰ্থযাত্ৰীৰ জীৱন ৰক্ষা কৰিব নোৱাৰিলো।” – গাড়ীচালক ছেলিম শ্বেখ\nসময়ঃ সন্ধিয়া ৮:৩০ বজা\nতীৰ্থযাত্ৰী কঢ়িওৱা বাছলৈ লক্ষ্য কৰি হঠাৎ সন্ত্ৰাসবাদীয়ে গুলিবৰ্ষণ আৰম্ভ কৰে।\n৬০ জন যাত্ৰী কঢ়িওৱা বাছখনৰ চালক ছেলিম শ্বেখ-এ গুলিৰ শব্দ শুনি আৰু তীব্ৰ বেগে বাছখন নিৰাপদ স্থানলৈ লৈ যোৱাৰ চেষ্টা কৰিছিল। এনেতে গাড়ীৰ চকা ফুটি যোৱাৰ বাবে সন্ত্ৰাসবাদীৰ গুলিত ৭ জন তীৰ্থ যাত্ৰী নিহত হয় আৰু ১৪ জন গুৰুতৰভাৱে ভাৱে আহত হয়। জীৱন-মৰন চেষ্টা কৰি ছেলিমে গাড়ীখন এটা নিৰাপদ স্থানলৈ লৈ যায় আৰু ৫০ জন তীৰ্থ যাত্ৰীৰ জীৱন ৰক্ষা কৰে।\nছেলিমৰ এই কাৰ্য্যক প্ৰশংসা কৰি গুজৰাট চৰকাৰে তেওঁৰ নাম “সাহসিকতাৰ বটাঁ“ৰ বাবে প্ৰস্তাৱ কৰাৰ কথা ঘোষণা কৰিছে।\nযিটো সময়ত সমগ্ৰ দেশে অমৰনাথৰ সন্ত্ৰাসবাদীৰ বৰ্বৰ আক্ৰমনৰ সময়ত ছেলিমে কৰা মহান কামৰ বাবে তেওঁক প্ৰশংসা কৰি আছে, সেই সময়ত এদল লোকে ধৰ্মীয় মেৰুকৰণৰ ৰাজনীতি আৰম্ভ কৰিছে আৰু কটূ বাক্যবাণেৰে দেশৰ ভাতৃত্ববোধত আঘাত হানিছে।\n“সন্ত্ৰাসবাদীৰ কোনো ধৰ্ম নাই!”\nএই কথা জনা সত্বেও দেশৰ সেইদল লোকৰ আঙূলি সেই বিশেষ ধৰ্মৰ লোকৰ ওপৰত। কিয়?\nবিখ্যাত উপন্যাসিক চেতন ভগতৰ টূইট্ঃ\nPrevious Previous post: নৰেন্দ্ৰ মোদীৰ সকীয়নিৰ পিছতো নিৰীহৰ তেজেৰে ফাঁকু খেলা বন্ধ হোৱা নাই!\nNext Next post: তিনি তালাক আৰু উচ্চতম ন্যায়ালয়ৰ ঐতিহাসিক ৰায়


অসমীয়া কল্পবিজ্ঞান সাহিত্য (দেৱ প্ৰতীম হাজৰিকা) - সাহিত্য ডট অৰ্গ\nকাল্পনিক কাহিনী আৰু বিজ্ঞানৰ সমন্বয়ত গঢ় লোৱা সাহিত্যকেই কিজানি কোৱা হয় কল্পবিজ্ঞান সাহিত্য। অতীত, বৰ্তমান তথা ভৱিষ্যত বিজ্ঞানক সমল হিচাপে লৈয়ে গঢ়ি তোলা হয় এই সাহিত্য। কল্পবিজ্ঞান বুলিলেই আকৌ আমাৰ মনলৈ দুটা কথা মনলৈ আহে: ফেন্টাছী বা অলীক কাহিনী আৰু ভুৱা বিজ্ঞান। ক’বলৈ গ’লে এই দুই কল্পবিজ্ঞানৰ উপৰিপুৰুষ। আমাৰ ৰামায়্ণ, মহাভাৰতক বহুতে কল্পবিজ্ঞানৰ শাৰীত পেলাব খুজিলেও ইয়াত কল্পবিজ্ঞানৰ বৈশিষ্ট্য পোৱা নাযায়, সেয়েহে এই মহাকাব্যসমূহক আমি ঠাই দিও ফেন্টাছীৰ শাখাত। আচলতে এইবিলাকৰ কোনো বৈজ্ঞানীক বাখ্যা পোৱা নাযায়। কল্পবিজ্ঞান বিজ্ঞানৰ তত্ত্ব তথা তথ্যৰ ওপৰত প্ৰতিষ্ঠিত, বাস্তৱত তেনে একো নাথাকিলেও তেনে হোৱাৰ এক পূৰ্ণ সম্ভাৱনা থাকে।\nকল্পবিজ্ঞান সাহিত্য হিচাপে এক আধুনিক ধাৰা। আধুনিক কল্পবিজ্ঞানৰ প্ৰথম নিদৰ্শন হ’ল মেৰি শ্বেলিৰ ‘ফ্ৰেংকেনষ্টাইন’। ইয়াত এজন বিজ্ঞানীয়ে গৱেষণা কৰোতে ভুলতঃ এটা হিংস্ৰ আৰু ভয়ানক দানৱৰ সৃষ্টি কৰিছিল। ভাৰতীয় সাহিত্যত কল্পবিজ্ঞানৰ প্ৰথম প্ৰৱেশ ঘটে মধ্যপ্ৰেদেশৰ পৰা প্ৰকাশিত ‘পিউশ প্ৰৱাহ’ নামৰ আলোচনীত ১৮৮৪ৰ পৰা ১৮৮৮ চনৰ ভিতৰত ধাৰাবাহিকভাৱে প্ৰকাশিত অম্বিকা দত্ত ব্যাসৰ-আশ্বৰ্য বৃত্তান্ত নামৰ কাহিনীটোৰ জৰিয়তে। জুলু ভাৰ্ণৰ ‘জাৰ্নি টু চেন্টাৰ অৱ আৰ্থ’ দ্বাৰা কাহিনীটো প্ৰভাৱিত হৈছিল।\nঅসমীয়া সাহিত্যত কল্পবিজ্ঞানৰ পৰশ পোৱা এখন পুস্তিকা প্ৰকাশ পাইছিল ১৯১৪ চনত। ১৯৩৭ চনত আৱাহনৰ অষ্টম বছৰ সপ্তম সংখ্যাত প্ৰকাশ পোৱা হৰিপ্ৰসাদ বৰুৱাৰ বি.ই.আই.এছ.ই. ডাঙৰীয়াই লিখা ‘বিৰচতীয়াৰ দেশ’ গল্পটোৱেই আছিল প্ৰথম অসমীয়া কল্পবিজ্ঞান ৰচনা। ফাগুনাই শিৱসাগৰৰ পুজাৰীৰ ওচৰত ভাং এচিলিম খাই সপোনত বৃহস্পতি গ্ৰহৰ এজন আৱাসীৰ লগত টেলিফোনত কথা পতাই আছিল গল্পটোৰ বিষয়বস্তু। সৌৰভ কুমাৰ চলিহাৰ ‘মিনি নয়জ’(ৰচনা ১৯৫০, প্ৰকাশ ১৯৬৬) এইক্ষেত্ৰত সকলো দিশৰ পৰা এক কল্পবিজ্ঞান গল্প। শব্দ প্ৰদুষণ ৰোধ কৰিব পৰা এক যন্ত্ৰ উদ্ভাৱন কৰাক লৈ গল্পটো ৰচিত। ভৱেন্দ্ৰ নাথ শইকীয়াৰ ‘গহ্বৰ’(১৯৬৮) পাশ্চাত্যৰ বৰ্ণবৈষম্যৰ পটভূমিত ৰচিত আন এক কল্পবিজ্ঞান গল্প।\nডঃ বিজয়কৃষ্ণ দেৱশৰ্মা অসমীয়া কল্পবিজ্ঞান সাহিত্যৰ এজন জনপ্ৰিয় লেখক। ১৯৬০ চনত আমাৰ প্ৰতিনিধিত প্ৰকাশিত ‘চন ২৪৬৬, এক এপ্ৰিল’ অসমীয়া ভাষাৰ প্ৰথম কল্পবিজ্ঞান উপন্যাস। গ্ৰন্থাকাৰেৰে প্ৰকাশিত প্ৰথম প্ৰথম কল্পবিজ্ঞান উপন্যাসখন হ’ল তেওঁৰ ‘চন্দ্ৰলোকত প্ৰথম মানুহ’(১৯৬৯)।\nঅসমীয়া কল্পবিজ্ঞান সাহিত্যৰ অদ্বিতীয় লেখকজন হ’ল ডঃ দীনেশ চন্দ্ৰ গোস্বামী। তেখেতৰ নিপুণ হাততেই অসমীয়া কল্পবিজ্ঞান সাহিত্যই পৰিপূৰ্ণতা লাভ কৰে। তেওঁ অসমীয়া কল্পবিজ্ঞান সাহিত্যৰ মুকুটবিহীন সম্ৰাট। ১৯৭০ চনত দৈনিক অসমত ‘কঁকাল’ গল্পেৰে আৰম্ভণি কৰা গোস্বামীদেৱে যোৱা কেবা দশক ধৰি একাধাৰে কল্পবিজ্ঞান উপন্যাস, গল্প, নাটক, শিশু সাহিত্য আদি ৰচনা কৰি এক সুকীয়া আসন লাভ কৰিছে। তেওঁৰ দ্বাৰা ৰচিত ৮৭ খন গ্ৰন্থৰ ভিতৰত আছে ছখন কল্পবিজ্ঞান উপন্যাস, ছখন কল্পবিজ্ঞান গল্প সংকলন, সাতখন কল্পবিজ্ঞান গ্ৰন্থৰ অনুবাদক; লগতে আছে চল্লিছৰো অধিক নাটক, আৰু বহুতো শিশু সাহিত্য।\nতেওঁৰ ‘জোনাকৰ জিলিঙণি’ উপন্যাসখনৰ মূল ভিত্তি আছিল জিনীয় অভিযান্ত্ৰিক প্ৰযুক্তি। ইয়াত এবিধ বেক্টেৰীয়াৰ জিনত জোনাকী পৰুৱাৰ এবিধ জিন প্ৰৱেশ কৰাই বেক্টেৰীয়াৰ দ্বাৰ পোহৰ বিলোৱাৰ কাহিনী বৰ্ণিত কৰা হৈছে। ৰেডিঅ’ তৰংগৰ পৰীক্ষা-নিৰিক্ষাৰ ওপৰত নিৰ্মিত তেওঁৰ আন এক কল্পবিজ্ঞান উপন্যাস ‘উষ্ণ প্ৰৱাহ’। ‘আত্মজীৱনীৰ প্ৰয়াস’ তেওঁৰ অনন্য সৃষ্টি। ইয়াত এটা গৱেষণা প্ৰতিষ্ঠানৰ অতীত ইতিহাস উদ্ধাৰৰ লগে লগে উদ্ধাৰ হৈছে নায়কৰ অতীত জীৱনৰ ইতিহাস।\nতেখেতে তেখেতৰ গল্পসমূহত বিজ্ঞানৰ তত্ত্বৰ লগতে বৰ্তমানৰ সমাজ দুৰ্নীতি, ব্যভিচাৰ বা আন সামাজিক সমস্যাৰ এক সুন্দৰ চিত্ৰ অংকন কৰা দেখা যায়। যেনে বৈজ্ঞানীক আৱিষ্কাৰে কেনেদৰে বিভীষিকাৰ সৃষ্টি কৰিব পাৰে তাৰ এক সুন্দৰ নিদৰ্শন তেওঁৰ গল্প ‘অভিন্ন হৃদয়’। মানুহৰ মৃত্যুৰ লগে লগে জ্ঞান আৰু অভিজ্ঞাতাসমূহ চিৰদিনলৈ সাঁচী ৰাখিবলৈ চেষ্টা কৰিবলৈ গৈ নায়কে কি কি জটিল পৰিস্থিতিৰ সন্মুখীন হয় তাক বৰ্ণোৱা হৈছে গল্প ‘পৰিব্ৰাজক’ত। এনে বহুকেইটা অতি সুন্দৰ গল্প তেওঁ ৰচনা কৰিছে। তেওঁৰ গল্পসমূহত বিভিন্ন বৈজ্ঞানীক তত্ত্বৰ সমাবেশ ঘটিছে। প্ৰতিটো গল্পই নতুন বাৰ্তা বহন কৰিছে আৰু লগতে তেওঁৰ গল্পক বহুমাত্ৰিকতা প্ৰদান কৰিছে।\nকবি তথা ঔপন্যাসিক নৱকান্ত বৰুৱাৰ ‘অপদাৰ্থ’ এক কল্পবিজ্ঞান উপন্যাস। অমূল্য হাজৰিকাৰ ‘আক্ৰমণ’(১৯৮৩) এখন কল্পবিজ্ঞান তথা ৰাজনৈতিক ব্যংগ। জিনীয় অভিযন্ত্ৰণেৰে প্ৰতিবেশী ৰাষ্ট্ৰই এক পৰুৱাৰ সৃষ্টিক লৈ এই কাহিনী। তেওঁৰ আন এক উপন্যাস ‘সন্ধান’(১৯৯২) আন এক কল্পবিজ্ঞান উপন্যাস। মংগলিকা গ্ৰহৰ বাসিন্দাই কিদৰে পৃথিৱীৰ বাসিন্দাৰ ক্ষুদ্ৰতা প্ৰমাণ কৰিব বিচাৰিছিল তাৰেই বৰ্ণনা এই উপন্যাসখনত কৰা হৈছে। তেখেতৰ আন দুখনি কল্পবিজ্ঞান উপন্যাস হ’ল ‘সোণালী সপোন’ আৰু ‘কুপৱাৰাৰ কাহিনী’।\nঅসমীয়া কল্পবিজ্ঞান সাহিত্যত শান্তনু তামুলী এক চিনাকী নাম। ‘হে চন্দ্ৰ বিদায়’, ‘প্ৰাচীৰ’ আৰু ‘মায়ামৃগ’ তেখেতৰ কল্পবিজ্ঞান গ্ৰন্থ। ৰথীন্দ্ৰ নাথ গোস্বামী আন এক চিনাকী নাম এই সাহিত্যত। কম্পিউটাৰ ভাইৰাছৰ ওপৰত ৰচিত ‘নয়নমনি’(১৯৯৬) আৰু ৰবটৰ ওপৰত ৰচিত ‘কিংকিনীৰ বিদ্ৰোহ’(২০০২) তেখেতৰ দুখন কল্পবিজ্ঞান পুথি।\nকল্পবিজ্ঞানক জনপ্ৰিয় কৰি তোলাত বিস্ময় আলোচনী খনৰো যথেষ্ঠ হাত আছে তথা আলোচনীখনে বহুকেইজন কল্পবিজ্ঞান লেখকৰো সৃষ্টি কৰিছিল। তেনে এগৰাকী লেখিকা হ’ল বন্দিতা ফুকন। বিস্ময় পাতত ১৯৮৭ চনত ‘প্ৰিয়তমা’ নামৰ কল্পবিজ্ঞান কাহিনীৰে তেখেতে আত্মপ্ৰকাশ কৰিছিল।\nকেইখনমান উল্লেখযোগ্য কল্পবিজ্ঞানৰ ভিত্তিত ৰচিত গ্ৰন্থ হ’ল ছাকিল জামানৰ ‘নীলা বেদনা'(১৯৯৬), মানবেন্দ্ৰ বৰুৱাৰ ‘নিহত অতীত নিৰৱ নহয়'(২০০০), ‘বুদ্ধিভ্ৰ্ষ্ট প্ৰাণী-মানুহ'(২০০১), ৰাজীৱ প্ৰসাদ শইকীয়াৰ ‘পালি চৰাই'(২০০৩), লক্ষ্মীনন্দন বৰাৰ ‘কায়কল্প'(২০০৭), হৰেকৃষ্ণ ডেকাৰ ‘আগন্তক’ ইত্যাদি। ইয়াৰোপৰি ৰঞ্জু হাজৰিকাই পৱন চিৰিজ, জেচন চিৰিজ আদিৰে এই ক্ষেত্ৰত কিছু অৱদান আগবঢ়াইছিল।\nইয়াৰোপৰি বিশ্বসাহিত্যৰ কিছুমান কল্পবিজ্ঞান গ্ৰন্থৰ অসমীয়া অনুবাদেৰে অসমীয়া সাহিত্যৰ ভঁৰাল চহকী কৰি তুলিছে। শৰাইঘাট প্ৰকাশনে ‘কালজয়ী সাহিত্য ছিৰিজ’ত এনে ধৰণৰ প্ৰখ্যাত গ্ৰন্থসমূহৰ অনুবাদ প্ৰকাশ কৰিছে। তাৰে ভিতৰত কেইখনমান উল্লেখযোগ্য গ্ৰন্থ হ’ল সাগৰৰ তলিয়েদি কুৰি হাজাৰ লীগ, চন্দ্ৰৰ কাষেদি, পৃথিৱীৰ কেন্দ্ৰলৈ অভিযান, অদৃশ্য মানুহজন ইত্যাদি। এই ছিৰিজটোৰ সম্পাদনা কৰিছে ডঃ দীনেশ চন্দ্ৰ গোস্বামীয়ে।\nবিশাল অসমীয়া সাহিত্যৰ আকাশত কল্পবিজ্ঞান সাহিত্য এটি ক্ষুদ্ৰ নক্ষত্ৰপুঞ্জৰ দৰে। ই সংখ্যাত তাকৰ হ’ব পাৰে, কিন্তু মানত কেতিয়াও নহয়। ইয়াত সোমাই থাকে লেখকৰ নানা চিন্তাধাৰা, কিছুমান কেতিয়াও ভাবি নোপোৱা কথা, কিন্তু তাৰ সম্ভাৱনা কেতিয়াও নুই কৰিব নোৱাৰা কিছুমান কাহিনী। গতিকে এই ক্ষুদ্ৰ নক্ষত্ৰপুঞ্জই যাতে অতি সোনকালে এক বৃহৎ ৰূপ লৈ সমগ্ৰ আকাশ আলোকিত কৰে তাৰেই আশা কৰিলোঁ।\n← কাঠফুলাৰ সংৰক্ষণ আৰু ব্যঞ্জন প্ৰস্তুত পদ্ধতি (ৰুদ্র নাৰায়ণ বৰকাকতি)\nএনেয়ে…. (উদ্দীপ তালুকদাৰ) →\nLekhato porhi val lagil.\nমই খুবেই আগ্ৰহী কল্প বিজ্ঞান কাহিনী পঢ়িবলৈ\nপ্ৰবন্ধটো মোৰ বাবে মূল্যৱান ।\nমোৰ বহুত মন গৈছে সাগৰৰ তলিয়েদি কুৰি হাজাৰ লীগ নামৰ উপন্যাস খন পঢ়িবলে


ভোলানাথ বৰুৱা - অসমীয়া ৱিকিপিডিয়া\n১৮৫০,২৮ ছেপ্টেম্বৰ (১৭৭২ শক ১৩ আহিন)\nপুৰণিগুদাম, নগাঁও জিলা\n৩০ মে', ১৯২৩\nশিক্ষা আৰু বাণিজ্যৰ অগ্ৰদূত\nভোলানাথ বৰুৱা (১৮৫০,২৮ ছেপ্টেম্বৰ-৩০ মে', ১৯২৩) এগৰাকী অসমীয়া উদ্যোগী আৰু ব্যৱসায়ী আছিল। তেওঁক প্ৰায়েই 'সাউদ ভোলানাথ বৰুৱা' অথবা 'সদাগৰ ভোলানাথ বৰুৱা' হিচাপে সম্বোধন কৰা হয়। ঊনৈশ শতিকাৰ অন্তিমত আৰু কুৰি শতিকাৰ প্ৰথমাৰ্ধত এইগৰাকী ব্যক্তিয়ে ভাৰতবৰ্ষৰ একাধিক ঠাইত বাণিজ্য তথা ব্যৱসায়িক কেন্দ্ৰ স্থাপন কৰিছিল আৰু ব্যৱসায়ৰ লাভাংশৰ এক শকত ধন অসম আৰু বাহিৰৰ নানান শিক্ষাপ্ৰতিষ্ঠান আৰু ভাষা-সাহিত্যৰ উন্নতিৰ হকে ব্যয় কৰিছিল। ভাৰতৰ কলিকতা বিশ্ববিদ্যালয়, কাশী বিশ্ববিদ্যালয়ৰ দৰে শিক্ষানুষ্ঠানলৈ শকত বৰঙনি আগঢ়োৱাৰ উপৰিও যোৰহাটৰ বিখ্যাত কাৰিকৰী শিক্ষানুষ্ঠান এইচ আৰ এইচ প্ৰিন্স অৱ ৱেলচ্ ইনষ্টিটিউট অৱ ইঞ্জিনিয়াৰিং এণ্ড টেকন'লজী (পাৱেট) প্ৰতিষ্ঠাৰ বাবে ভোলানাথ বৰুৱাই ১৯২২ চনতেই এক লাখ টকাৰ আৰ্থিক সহায় আগবঢ়াইছিল। উল্লেখযোগ্য যে, ভোলানাথ বৰুৱা চিৰকুমাৰ হৈ আছিল।\n1 জন্ম,পৰিয়াল আৰু শিক্ষা\n2.3 ব্যৱসায়িক প্ৰসাৰ\n2.4 বিদেশত বৰুৱা\n2.5 ব্যৱসায়িক ক্ষতি আৰু পুনৰুত্থান\n4 শিক্ষাক্ষেত্ৰত অনুদান-বৰঙনি\nজন্ম,পৰিয়াল আৰু শিক্ষা[সম্পাদনা কৰক]\nভোলানাথ বৰুৱাৰ জন্ম হৈছিল নগাঁও জিলাৰ পুৰণিগুদামত (ইংৰাজী ১৮৫০চনৰ ২৮ ছেপ্টেম্বৰ)। তেখেতৰ পিতৃ আছিল নাওশলীয়া বৰুৱাৰ ঘৰৰ ঘনশ্যাম বৰুৱা আৰু মাতৃৰ নাম আছিল ভোগদৈ বৰুৱানী। ১৫ বছৰ বয়সত অৰ্থাৎ ১৮৬৫ চনত বৰুৱাদেৱক নগাঁৱৰ জিলা স্কুলত নাম লগাই দিয়া হ'ল। তেখেতে খোজ কাঢ়িয়েই পঢ়াশালিলৈ অহা-যোৱা কৰিছিল। প্ৰাথমিক শিক্ষা গ্ৰহণ কৰি থাকোঁতেই তেখেতৰ দেউতাক ঢুকায়। দেউতাক ঢুকুৱাৰ পাছত আৰ্থিক অৱস্থা পূৰ্বতকৈ শোচনীয় হ'ল। সেয়ে শিশু ভোলানাথ নগাঁৱৰ পৰা গুৱাহাটীত থকা ভিনিহিয়েক দত্তনাৰায়ণ বৰাৰ ঘৰলৈ আহে। ইয়াতেই তেওঁ ভৱিষ্যতৰ বেপাৰৰ সতীৰ্থ আৰু ভাগিনীয়েক শ্ৰী মহীনাৰায়ণ বৰাৰ লগত বন্ধুত্ব স্থাপন হয়। গুৱাহাটীলৈ অহাৰ আগেয়ে তেওঁৰ আন এজন ভিনিহিয়েক নগাঁৱৰ ৰুদ্ৰৰাম বৰদলৈৰ লগত একপ্ৰকাৰ প্ৰতিশ্ৰুতিবদ্ধ হৈ আহিছিল যে বৰদলৈয়ে ভোলানাথ বৰুৱালৈ মাহে ৫ টকাকৈ পঢ়াৰ খৰচ হিচাপে পঠাব। গুৱাহাটীত বিদ্যাৰম্ভ কৰাৰ কালছোৱাতেই বৰুৱা ৰাধানাথ বৰুৱা, ৰায় বাহাদুৰ ভুৱন ৰাম দাস, লক্ষ্মীপ্ৰসাদ বৰুৱা আদি অসমীয়াৰ সান্নিধ্যলৈ আহে। এইসকল লোক বৰুৱাৰ সহপাঠী আছিল। এইদৰে দুটাবছৰ ভিনিহিয়েক দত্তনাৰায়ণ বৰাৰ ঘৰত কটোৱাৰ পাছত তেওঁৰ পৰিচয় হয় হেমচন্দ্ৰ বৰুৱাৰ লগত। দুয়োৰে মাজত ঘনিষ্ঠতা বৃদ্ধি পায় আৰু সঘনাই বৰুৱা হেমচন্দ্ৰ বৰুৱাৰ ঘৰলৈ অহা-যোৱা কৰিবলৈ লয়। হেম বৰুৱাৰ ঘৰত সময়ে-সময়ে গোট খোৱা নানান সজ লোকৰ সান্নিধ্য পোৱাৰ উদ্দেশ্যেৰে ভোলানাথ বৰুৱা এদিন আহি হেম বৰুৱাৰ ঘৰতে থাকিবলৈ লয়। অৱশ্যে হেম বৰুৱাৰ ঘৰত থাকোঁতেও ভিনিহিয়েকে যথেষ্ট সহায় কৰি আছিল। প্ৰথম শ্ৰেণীলৈ উত্তীৰ্ণ হোৱাৰ সময়তেই বৰুৱা এটা টান নৰীয়াত ভোগে আৰু তেতিয়া ভাগিনীয়েক মহীনাৰায়ণ বৰাই তেওঁৰ পৰিচৰ্যা কৰে।\nহেমচন্দ্ৰ বৰুৱাৰ ঘৰত থকাৰ সময়তে ভোলানাথ বৰুৱাৰ ফটিক চন্দ্ৰ বৰুৱাৰ লগত পৰিচয় ঘটিল। গুৱাহাটীৰ হাবিৰাম বৰুৱাৰ ঘৈণীয়েক আছিল ভোলানাথ বৰুৱাৰ পেহীয়েক। গতিকে তেওঁলোকৰ দুই পুত্ৰ ফটিক চন্দ্ৰ বৰুৱা আৰু মাণিক চন্দ্ৰ বৰুৱা ভোলানাথ বৰুৱাৰ সম্বন্ধীয় ককায়েক আছিল। সেই সময়তে মাণিক চন্দ্ৰ বৰুৱা আৰু অন্নদাৰাম ফুকনে লগ লাগি বৰুৱা-ফুকন কোম্পানী নামৰ এটা চাহৰ ব্যৱসায় আৰম্ভ কৰিছিল। তেওঁলোকৰ কোম্পানীতে প্ৰথমে ভোলানাথ বৰুৱাই ৩০ টকা ৰূপ দৰমহাত ভৰ্তি হ'ল। ভোলানাথ বৰুৱাই ইতিমধ্যে বেমাৰৰ পৰা আৰোগ্য হৈ জীৱিকাৰ সন্ধানত আছিল। গতিকে এই কামটো পোৱাৰ পাছত তেওঁ হেমচন্দ্ৰ বৰুৱাৰ ঘৰ এৰি তেওঁলোকৰ ঘৰলৈ গ'লগৈ। ভোলানাথ বৰুৱাৰ কৰ্মদক্ষতাত সন্তুষ্ট হৈ কোম্পানীয়ে বৰুৱাক এটা কাঠৰ কাৰবাৰৰ মেনেজাৰ পাতে। বৰুৱাই কামৰূপৰ ৰাণীগুদাম, কুকুৰমাৰা, বৰদুৱাৰ আদি ঠাইত ব্যৱসায় বিস্তাৰ কৰিলে। কাঠৰ ব্যৱসায়লৈ তেওঁ নিজৰ ভাগিনিয়েক মহীনাৰায়ণ বৰাকো মাতি আনিলে। ভোলানাথ বৰুৱাৰ কৰ্মমুখিতা আৰু উদ্যমিতাৰ বাবে কাঠৰ ব্যৱসায় কোম্পানীয়ে লাভাৰ্জন কৰিবলৈ ধৰিলে। কিন্তু গাৰো পাহাৰত ব্যৱসায় সুচল কৰিবলৈ সাজি উলিওৱা দলং এখন ভাঙি থকাত তেওঁলোকৰ যথেষ্ট লোকচান হ'ল আৰু সেইসময়তে কোম্পানীত অন্যতম গুৰিয়াল অন্নদাৰাম ফুকনৰ অকাল মৃত্যু হ'ল। এই দুয়োটা কাৰণে কোম্পানীৰ অৱস্থা শোচনীয় হৈ পৰিল। গতিকে কোম্পানীয়ে ভোলানাথ বৰুৱাক ৰাখিব নোৱাৰিলে। নিৰাশ নহৈ নিজৰ ভৱিষ্যত নিজেই গঢ়িম বুলি ১৮৯০ চনত ভোলানাথ বৰুৱা কলিকতালৈ ৰাওনা হয়।\nভোলানাথ বৰুৱা কলিকতালৈ আহি কলিকতীয়া কাঠৰ বেপাৰী কালীকৃষ্ট পৰামাণিকৰ লগত পৰিচিত হৈ তেওঁৰ লগত ব্যৱসায়িক সংযোগ স্থাপন কৰিলে আৰু শোভাৰাম বসাক ষ্ট্ৰীটৰ ওচৰত এটা ঘৰ সাজিলে। পৰামাণিকৰ পৰা অলপ কমিছন লৈ তেওঁ কাঠৰ ব্যৱসায়ত যোগ দিলে। শোভাৰাম ষ্ট্ৰীটত থাকোঁতেই তেওঁ শাৰীৰিক অসুস্থতাত ভোগে আৰু গুৱাহাটীৰ পৰা ভাগিনিয়েক মহীনাৰায়ণ বৰাক মাতি আনে। যাতে তেওঁক ব্যৱসায়ত সহায় কৰিব পাৰে। ব্যৱসায় ক্ৰমান্বয়ে বাঢ়ি গ'ল আৰু তেওঁলোকে পুৰণি দাফ কলেজৰ ওচৰত অফিচ খুলিলেগৈ। এই সময়তে সাহিত্যৰথী লক্ষ্মীনাথ বেজবৰুৱাই আদি বৰুৱাৰ লগত লগ হয়। ব্যৱসায়ত কিছু ধন ঘটি বৰুৱাই ১৮৯৪ চনত সিংভূম জিলাৰ এখন জংঘলত কাঠৰ ব্যৱসায় আৰম্ভ কৰিলে। তাতে গুইলকোৰা বুলি ঠাই এডোখৰত তেওঁলোকে ঘৰ এটা ল'লে আৰু এই ব্যৱসায়ত যোগ দিবলৈ তেওঁৰ ভায়েক গোপীনাথ বৰুৱাও নগাঁৱৰ পৰা আহিল।\nব্যৱসায়িক প্ৰসাৰ[সম্পাদনা কৰক]\nলাহে লাহে ভোলানাথ বৰুৱাৰ ব্যৱসায়ে বিকাশ লাভ কৰিলে। বেংগল টিম্বাৰ কোম্পানীৰ মিষ্টাৰ জুইফিন ছাহাবৰ লগত মিলাপ্ৰীতি কৰি তেওঁ বেংগল-নাগপুৰ ৰেলওৱে কোম্পানীৰ পৰা পোন্ধৰ হাজাৰ শ্লিপাৰৰ ঠিকা পালে। সেই ঠিকাৰ জৰিয়তেই বৰুৱাই এছানছোলত ঘৰ আৰু অফিচ পাতিলে আৰু এবছৰৰ ভিতৰত ত্ৰিশ হাজাৰ টকা লাভ কৰিলে। তাৰ পাছত সেই ঠাইৰ পৰা অফিচ উঠাই আনি চক্ৰধৰপুৰত পাতিলেহি আৰু তাৰ পিছৰ বছৰ প্ৰায় চল্লিছ হাজাৰ টকা লাভ কৰে। ১৮৯৮ চনত ঝাৰখুন্দাত নিজেই ঘৰ সজাই ল'লে। সেই সময়তে মধ্য ভাৰতৰ গাঙ্গপুৰ নামৰ কৰদ ৰাজ্যত প্ৰজাৰ দ্বাৰা সংঘটিত হোৱা এক বিদ্ৰোহ দমন কৰিবলৈকো ভোলানাথ বৰুৱাক সেই ৰাজ্যৰ ৰজাই নিয়োগ কৰে। বৰুৱাই বিদ্ৰোহ নিয়ন্ত্ৰণলৈ আনি ৰাজ্যত শান্তি স্থাপন কৰিলে। এই কাৰ্যত তেওঁক ব্ৰিটিছ চৰকাৰে সহায় কৰিলে আৰু এই সুযোগতে বৰুৱাইও কৰ্মচাৰীৰ লগত চিনা-জনা হ'ল। কাঠৰ ব্যৱসায়ৰ বাবে ডাঙৰ-ডাঙৰ জংঘল তেওঁৰ হাতলৈ আহিল। ১৯০০ চনত বৰুৱাই ৰেওৱাৰ মহাৰাজৰ পৰা এখন ডাঙৰ জংঘল পালে। এই জংঘলত কাম কৰিবলৈ তেওঁ মহীনাৰায়ণ বৰাক মাতি আনে। সমান্তৰালভাৱে বৰুৱাই হাওৰাত ঘৰ কিনিলে আৰু তাতো অফিচ খুলিলে। লক্ষ্মীনাথ বেজবৰুৱা আৰু ফটিক চন্দ্ৰ বৰুৱাৰ দ্বিতীয় পুত্ৰ বিশ্বনাথ বৰুৱাক সেই অফিচ চলোৱাৰ ভাৰ দিলে। ১৯০৬ চনত বৰুৱাই ময়ূৰভঞ্জৰ পৰা এখন জংঘল লয়।\nবিদেশত বৰুৱা[সম্পাদনা কৰক]\n১৯০৮ চনত ভোলানাথ বৰুৱা বিদেশলৈ যায়। যাবৰ সময়ত তেওঁ বিশ্বনাথ বৰুৱাক এটা কয়লাৰ কোম্পানী আৰম্ভ কৰিবলৈ অনুমতি দিয়ে। বিদেশত থাকোঁতেই সেই কোম্পানীৰ কাম আৰম্ভ হয়। পিছে কয়লাৰ কোম্পানী পতা ঠাইত কয়লাৰ কোনো চিন নাই আৰু কয়লা আছে বুলি কোৱা কয়লা-পৰীক্ষকজনো পলাই গ'ল। ১৯০৮-১০ চনত বৰুৱাৰ প্ৰায় ১৪ লাখ টকা লোকচান হয় আৰু সেই লোকচানে ব্যৱসায়ত বৰকৈ আঘাত হানে।\nব্যৱসায়িক ক্ষতি আৰু পুনৰুত্থান[সম্পাদনা কৰক]\n১৯০৯ চনত বৰুৱা বিদেশৰ পৰা উভতি আহে আৰু ১৯০৬ চনতে ময়ূৰভঞ্জৰ ৰজাৰ পৰা লৈ থোৱা জংঘলখনত ভালকৈ ব্যৱসায় কৰিবলৈ মন মেলে। কিন্তু এই প্ৰস্তাৱনাত গৱৰ্ণমেণ্টে বাধা আৰোপ কৰিলে। ১৯১২ চনত মহাৰাজৰ মৃত্যু হয়। মহাৰাজৰ সমস্ত সম্পত্তি গৱৰ্ণমেণ্টৰ হাতলৈ গ'ল। বৰুৱাই বহু চেষ্টা কৰি ময়ূৰভঞ্জৰ জংঘল বন্দৱস্ত কৰি ৩০ বছৰৰ বাবে নিজৰ নিয়ন্ত্ৰণলৈ আনে আৰু ব্যৱসায়িক লোকচান পূৰাবলৈ চেষ্টা কৰে। এই সময়তে তেওঁৰ ভতিজাক আৰু তেওঁৰ ব্যৱসায়িক সংগী বিশ্বনাথ বৰুৱাৰ অকাল মৃত্যু হয়। ময়ূৰভঞ্জৰ জংঘলত কাম কৰিবলৈ মহীনাৰায়ণ বৰা আহে আৰু কলিকতাৰ অফিচত বহে তৰুণচন্দ্ৰ বৰুৱা। এওঁলোকে ধাৰ-ঋণ পৰিশোধ কৰি থাকিল। লাহে-লাহে আটাইবোৰ ধাৰ মৰিল আৰু ব্যৱসায়ে পুনৰ বিকাশ লাভ কৰিলে। ক্ৰমবৰ্ধমান কাঠৰ ব্যৱসায় চম্ভালিবলৈ ১৯১৯ চনত তেওঁ কাঠৰ কাৰবাৰক এটা লিমিটেড কোম্পানীৰ মৰ্যাদা দিলে আৰু কোম্পানীৰ এক অংশীদাৰিত্ব কৰিলে কলিকতাৰ প্ৰখ্যাত মাৰ্টিন কোম্পানীক। জীয়াই থকা কালত বৰুৱা সেই কোম্পানীৰ এজন সঞ্চালক আছিল।\n১৯০৫ চনত বৰুৱাই ফটিকচন্দ্ৰ বৰুৱাৰ গোটেই পৰিয়ালক গুৱাহাটীৰ পৰা কলিকতালৈ লৈ আহে। কাৰণ, তেওঁ বৰুৱা-ফুকন কোম্পানীত চাকৰিত সোমাওঁতেই প্ৰতিশ্ৰুতিবদ্ধ হৈছিল যে-তেওঁলোকক তেওঁ কাহিনীও নাপাহৰে। ভোলানাথ বৰুৱা আজীৱন অবিবাহিত হৈ আছিল। ভতিজাক আৰু ফটিক চন্দ্ৰ বৰুৱাৰ দ্বিতীয় পুত্ৰ বিশ্বনাথ বৰুৱাক হিন্দু শাস্ত্ৰ মতে পোষ্য-পুত্ৰ কৰি লয়।\nশিক্ষাক্ষেত্ৰত অনুদান-বৰঙনি[সম্পাদনা কৰক]\n"Mr. Bholanath Baruah, one of the most enlightened sons of Assam, had offeredahandsome donation of rupees ten thousand to meet the cost of publication of the Assamese Selection."\n—১৯২২ চনৰ মাৰ্চ মাহত কলিকতা বিশ্ববিদ্যালয়ৰ সমাৱৰ্তনত আশুতোষ মুৰ্খাজীয়ে ভোলানাথ বৰুৱাৰ অনুদানৰ কথা সুঁৱৰি এইবুলি কয়\nঅকল ব্যৱসায়িক শ্ৰীবৃদ্ধিতে লাগি নাথাকি বৰুৱাই সেইসময়ৰ শিক্ষাক্ষেত্ৰখনলৈ উল্লেখনীয় বৰঙনি আগবঢ়াই গৈছিল। তাৰে কেইটামান উল্লেখযোগ্য বৰঙনি অথবা সাহায্য হৈছে-\nকাশীৰ হিন্দু বিশ্ববিদ্যালয়ত ১ লাখ ২০ হাজাৰ টকা।\nঅসম চৰকাৰলৈ কাৰিকৰী শিক্ষানুষ্ঠান পাতিবলৈ এক লাখ টকা। সেই ধনৰ সহায়ৰেই ১৯২৭ চনৰ ২৩ ছেপ্টেম্বৰত অসম চৰকাৰে 'প্ৰিন্স অৱ ৱেলছ টেকনিকেল স্কুল' প্ৰতিষ্ঠা কৰিছিল।\nবিশাখাপট্টনমৰ কিং জৰ্জ হাস্পতালত ১০ হেজাৰ টকা।\nকলিকতা বিশ্ববিদ্যালয়লৈ ১০ হাজাৰ টকা।\nবালিগঞ্জৰ ছোৱালী বিদ্যালয়লৈ ৫ হাজাৰ টকা।\nমৃত্যুৰ প্ৰাক-মুহূৰ্তত বৰুৱাই সমস্ত সম্পত্তি "উইল" কৰি থৈ গৈছিল। সেই পত্ৰ মতে, মহীনাৰায়ণ বৰা, তৰুণচন্দ্ৰ বৰুৱা আৰু ককায়েকৰ নাতিনীয়েক কেশৱকান্ত বৰুৱাই জীয়াই থকালৈকে সম্পত্তিৰ আয় ভোগ কৰিব আৰু তেওঁলোকৰ অবৰ্তমানত সমস্ত সম্পত্তি অসম চৰকাৰলৈ প্ৰদান কৰা হ'ব। সেই সম্পত্তি-ধন অসম চৰকাৰে প্ৰাথমিক শিক্ষাৰ উন্নতিত খটুৱাব।\nউল্লেখযোগ্য যে, হেমচন্দ্ৰ গোস্বামী সংকলিত "অসমীয়া সাহিত্যৰ চানেকী"খন প্ৰকাশৰ অৰ্থে ভোলানাথ বৰুৱাই সেই অৰ্থসাহায্য প্ৰদান কৰিছিল।\n১৯২৪ চনত ব্ৰিটিছ চৰকাৰে তেওঁক Kaiser-i-Hind Gold Medal প্ৰদান কৰিছিল বিশিষ্ট অসামৰিক সেৱাৰ বাবে। অসমৰ প্ৰসিদ্ধ শিক্ষানুষ্ঠান বি. বৰুৱা মহাবিদ্যালয় এইগৰাকী অসমীয়ালৈ উছৰ্গা কৰি স্থাপন কৰা হৈছিল। শিক্ষানুষ্ঠানখন দ্বিতীয় মহাসমৰৰ সময়ছোৱাত ১৯৪৩ চনত স্থাপন কৰা হৈছিল।\n১৯১৮ চনত বৰুৱা মূৰৰ এক ব্যাধিত ভোগে। ১৯২২ চনৰ পৰা তেওঁ শাৰীৰিক অৱস্থা অধিক দুৰ্বল হয়। অৱশেষত ১৯২৩ চনৰ ৩০ মে'ত কলিকতাৰ হাওৰাৰ বাসভৱনত এইগৰাকী কৃতী অসম-সন্তানে শেষনিশ্বাগ ত্যাগ কৰে। মৃত্যুৰ সময়ত তেওঁৰ বয়স আছিল ৭৩ বছৰ।\n↑ 1.0 1.1 সম্পাদনা-ইছমাইল হোছেইন (২০১৯). শিক্ষা আৰু বাণিজ্যৰ অগ্ৰদূত সদাগৰ ভোলানাথ বৰুৱা. প্ৰকাশক গুৱাহাটী: নন্দন প্ৰকাশন.\n↑ গোস্বামী, যুগল কুমাৰ (২২ জুলাই ২০১৯). "ভোলানাথ বৰুৱা". জনমভূমি. https://janambhumi.in/VFhwSk5FMUVWVDA9/%E0%A6%AD%E0%A7%8B%E0%A6%B2%E0%A6%BE%E0%A6%A8%E0%A6%BE%E0%A6%A5-%E0%A6%AC%E0%A7%B0%E0%A7%81%E0%A7%B1%E0%A6%BE.html। আহৰণ কৰা হৈছে: 14 April 2020.\n↑ 3.0 3.1 3.2 3.3 3.4 3.5 3.6 3.7 3.8 3.9 বৰুৱা, কেশৱকান্ত (২০১৯). শিক্ষা আৰু বাণিজ্যৰ অগ্ৰদূত সদাগৰ ভোলানাথ বৰুৱা. প্ৰকাশক গুৱাহাটী: নন্দন প্ৰকাশন. পৃষ্ঠা. ২৪-২৯.\n↑ বৰুৱা,ভুৱনচন্দ্ৰ বৰুৱা (২০১৯). শিক্ষা আৰু বাণিজ্যৰ অগ্ৰদূত সদাগৰ ভোলানাথ বৰুৱা. প্ৰকাশক গুৱাহাটী: নন্দন প্ৰকাশন. পৃষ্ঠা. ৫০-৬২.\n↑ শৰ্মা কটকী,সৰ্বেশ্বৰ (২০১৯). শিক্ষা আৰু বাণিজ্যৰ অগ্ৰদূত সদাগৰ ভোলানাথ বৰুৱা. প্ৰকাশক গুৱাহাটী: নন্দন প্ৰকাশন. পৃষ্ঠা. ৩০-৩৩.\n"https://as.wikipedia.org/w/index.php?title=ভোলানাথ_বৰুৱা&oldid=324876"ৰ পৰা অনা হৈছে\nএই পৃষ্ঠাখন ২১ জুন, ২০২২ তাৰিখে ২৩:২২ বজাত অন্তিম সংশোধন কৰা হৈছিল।


মিত্ৰদেৱ মহন্ত - অসমীয়া ৱিকিপিডিয়া\n(মিত্ৰদেৱ মহন্ত অধিকাৰীৰ পৰা পুনঃনিৰ্দেশিত)\n১৮৯৪ চনৰ ১৩ জুন\nসৰ্বাইবন্ধা, যোৰহাট, অসম\n১৯৮৩ চনৰ ২৬ মাৰ্চত\nলেটুগ্ৰাম সত্ৰ, যোৰহাট\nসহিত্যিক, শিক্ষাবিদ, অভিনেতা, নাট্যকাৰ, সত্ৰাধিকাৰ\nসংগীত নাটক অকাডেমি বঁটা (১৯৬১)\nমোক্ষদেৱ (প্ৰয়াত), আইধান, অনু, ৰেণু\nমিত্ৰদেৱ মহন্ত (ইংৰাজী: Mitradev Mahanta), সম্পূৰ্ণ নাম মিত্ৰদেৱ মহন্ত অধিকাৰী অসমৰ এজন বিখ্যাত কবি, সাহিত্যিক, নাট্যকাৰ তথা অভিনেতা। তেখেতে কেইবাখনো গ্ৰন্থ, শিশু সাহিত্য পুথি আৰু নাট ৰচনা কৰি থৈ গৈছে। ১৯৬১ চনত অভিনয়ৰ বাবে তেওঁ সংগীত নাটক একাডেমি বঁটা লাভ কৰিছিল। তেওঁ দুবাৰকৈ অসম সাহিত্য সভাৰ উপ-সভাপতি আৰু চাৰি বছৰকাল অসম সাহিত্য সভাৰ সহঃ সম্পাদকৰ পদত অধিষ্ঠিত আছিল।\n5 স্বীকৃতি সমূহ\nমিত্ৰদেৱ মহন্তৰ জন্ম হৈছিল ১৮৯৪ চনৰ ১৩ জুন (২৩ জেঠ, ১৮১৬ শক, শনিবাৰ)ত যোৰহাটৰ সৰ্বাইবন্ধাত৷ তেখেতৰ পিতৃৰ নাম আছিল নিৰঞ্জন দেৱগোস্বামী আৰু মাতৃৰ নাম আছিল বগীতৰা দেৱী\nমিত্ৰদেৱ মহন্তই প্ৰাথমিক শিক্ষাৰ পাতনি মেলিছিল যোৰহাটৰ হেজাৰী প্ৰাথমিক বিদ্যালয়ত৷ প্ৰাথমিক শিক্ষা সাং কৰাৰ পাছত ১৯০৪ চনত যোৰহাট চৰকাৰী উচ্চ ইংৰাজী বালক বিদ্যালয়ত নামভৰ্ত্তি কৰে৷ ১৯১২ চনত যোৰহাট চৰকাৰী উচ্চ ইংৰাজী বালক বিদ্যালয়ৰ পৰা সুখ্যাতিৰে প্ৰৱেশিকা পৰীক্ষাত উত্তীৰ্ণ হৈ কটন কলেজত আই.এ শ্ৰেণীত নামভৰ্ত্তি কৰে৷ ১৯১৪ চনত সুখ্যাতিৰে আই .এ পৰীক্ষাত উত্তীৰ্ণ হৈ কটন কলেজত সংস্কৃত বিষয়ত সন্মানৰ পাঠ্যক্ৰম(অনাৰ্ছ)সহ বি.এ শ্ৰেণীত নামভৰ্ত্তি কৰে৷কিন্তু আৰ্থিক অনাটনৰ বাবে কটন কলেজৰ শিক্ষা আধাতে সমাপ্ত কৰি যোৰহাট চৰকাৰী উচ্চ ইংৰাজী বালক বিদ্যালয়ত শিক্ষকতা আৰম্ভ কৰে৷ এই বিদ্যালয়ত শিক্ষকতা কৰি থকা সময়তে ১৯২৫ চনত “ঢাকা বিশ্ববিদ্যালয়”ৰ পৰা এল.টি পৰীক্ষাত সুখ্যাতিৰে উত্তীৰ্ণ হৈ হয়৷\nআৰ্থিক অনাটনৰ বাবে কটন কলেজত বি.এ পাঠ্যক্ৰম অসমাপ্ত কৰি ১৯১৫ চনৰ ৫ জানুৱাৰীত যোৰহাট চৰকাৰী উচ্চ ইংৰাজী বালক বিদ্যালয়ত সহকাৰী শিক্ষকৰ পদবীত যোগদানেৰে কৰ্ম জীৱনৰ পাতনি মেলে৷ইয়াৰ পিছত ১৯৩৭ চনত যোৰহাট নৰ্মাল স্কুলৰ সহকাৰী অধীক্ষকৰ পদত যোগদান কৰে৷পিছলৈ ১৯৪৭ চনত গোলাঘাট চৰকাৰী হাইস্কুলত প্ৰধান শিক্ষকৰ পদ শুৱনি কৰে৷১৯৪৯ চনৰ পৰা ১৯৫০ চনলৈ এবছৰ কাল গোলাঘাট গুৰু ট্ৰেইনিং স্কুলৰ অধীক্ষক পদত কাৰ্যনিৰ্বাহ কৰে আৰু সেই পদতেই ১৯৫০ চনত অৱসৰ গ্ৰহণ কৰে৷ ১৯৫০ চনত চাকৰিৰ পৰা অৱসৰ গ্ৰহণৰ পিছত ধৰ্মীয় পৰম্পৰা অনুসৰি “লেটুগ্ৰাম সত্ৰ”ৰ সত্ৰাধিকাৰৰ নিৰ্মালি গ্ৰহণ কৰি সত্ৰ পৰিচালনাৰ দায়িত্ব গ্ৰহণ কৰে৷\nমিত্ৰদেৱ মহন্তই ১৯২০ চনত শিৱসাগৰ জিলাৰ গোহাঁই গাঁৱৰ “চুপহা সত্ৰ”ৰ সত্ৰাধিকাৰ প্ৰয়াত দেৱদত্ত মহন্তৰ একমাত্ৰ কন্যা প্ৰয়াত লক্ষ্মীপ্ৰিয়া দেৱীৰ লগত বৈবাহিক জীৱন আৰম্ভ কৰে৷তেখেতৰ এজন পু্ত্ৰ (মোক্ষদেৱ)আৰু তিনিগৰাকী কন্যা সন্তান(আইধান,অণু আৰু ৰেণু)আছিল৷\n১৯৮৩ চনৰ ২৬ মাৰ্চত (১১ চ’ত,শনিবাৰ) যোৰহাটৰ লেটুগ্ৰাম সত্ৰত মিত্ৰদেৱ মহন্তই ইহলীলা সম্বৰণ কৰে ৷\nলেকলৌ লানি ১৯১৫ বৰকটকী কোঃ, যোৰহাট প্ৰকাশিত\nবিয়া বিপৰ্যয় ১৯২৪ আসাম কমাৰ্চিয়েল প্ৰেচ, ডিব্ৰুগড় প্ৰকাশিত\nজ্ঞান লহৰী প্ৰথম সঃ ১৯২৪, দ্বিতীয় সঃ ১৯৮০ প্ৰকাশিত\nচন্দ্ৰহাৰ ১৯২৫ এ বি মিশ্যন প্ৰেছ, যোৰহাট প্ৰকাশিত\nধ্ৰুৱ ১৯২৫, ১৯৩০ ৰত্নধৰ শৰ্মা, যোৰহাট প্ৰকাশিত\nমৌ মহাভাৰত ১৯২৫ প্ৰকাশিত\nমোহন ভোগ ১৯২৫ বৰকটকী কোঃ, যোৰহাট প্ৰকাশিত\nনিবোকা ৰজা ১৯২৮ প্ৰকাশিত\nঅসমীয়া ধৰ্মাচাৰ্যৰ উপাধি ১৯৩০ হলিৰাম মহন্ত ঠাকুৰ, চকাবাউসী সত্ৰ প্ৰকাশিত\nব্ৰিটিছ সাম্ৰাজ্যৰ বুৰঞ্জী ১৯৩১ মেকমিলান এণ্ড কোঃ কলিকতা প্ৰকাশিত\nপ্ৰহ্লাদৰ ক-খ ১৯৩৫ প্ৰকাশিত\nটেঙৰ-ভেঙৰ ১৯৩৫ প্ৰকাশিত\nএটা চুৰট ১৯৩৫ প্ৰকাশিত\nব’হাগী বিহুৰ সুৱাগী নাম ১৯৩৬ মহন্ত ব্ৰাডাৰ্ছ, ডেৰগাঁও প্ৰকাশিত\nবলিছলন ১৯৪৬ প্ৰকাশিত\nভোটৰ ৰগৰ ১৯৪৬ প্ৰকাশিত\nভাকুট-কুট ১৯৪৮ প্ৰকাশিত\nল-নি পাঠ (২য় ভাগ) ১৯৪৯ আসাম বুক হাউচ প্ৰকাশিত\nল-নি পাঠ (১ম ভাগ) ১৯৫০ বৰকটকী কোঃ, যোৰহাট প্ৰকাশিত\nবৈদেহী বিয়োগ ১৯৫০ বৰকটকী কোঃ, যোৰহাট প্ৰকাশিত\nচৰণ ধূলি ১৯৫৫ প্ৰকাশিত\nজুনজুনি ১৯৫৫ প্ৰকাশিত\nপ্ৰচ্ছন্ন পাণ্ডৱ ১৯৫৬ পুথিঘৰ প্ৰেছ, নগাওঁ প্ৰকাশিত\nৰাংঢালী ১৯৫৭ মুনীন্দ্ৰ নাৰায়ণ দত্তবৰুৱা, নলবাৰী প্ৰকাশিত\nগীতি শতদল ১৯৫৯ লয়াৰ্চ বুক ষ্টল প্ৰকাশিত\nঅজামিলৰ মুক্তি ১৯৬০ প্ৰকাশিত\nথাপনি গুণমালা ১৯৬০ প্ৰকাশিত\nস্বৰ্গ নে মৰ্ত্য অপ্ৰকাশিত\nযুধিষ্ঠিৰৰ ৰাজসূয় যজ্ঞ অপ্ৰকাশিত\nমিঠা ক খ প্ৰকাশিত\nমৌ ৰামায়ণ অসমাপ্ত, অপ্ৰকাশিত\nমইনা পাৰিজাত অপ্ৰকাশিত\nটেঙৰী আইতা প্ৰকাশিত\nৰসে চৌ চৌ অপ্ৰকাশিত\nচেনেহ জৰী প্ৰকাশিত\nসাৰ্বজনীন অশৌচ বিধি জনকল্যাণ সংঘ, যোৰহাট প্ৰকাশিত\nনিৰ্মূল হক মদ কোলাহল\nএইবোৰৰ উপৰিও মিত্ৰদেৱ মহন্তৰ আৰু যথেষ্ট সংখ্যক সাহিত্য ৰচনা আছে যিবোৰ সংৰক্ষণৰ অভাৱত প্ৰায় নিশ্চিন্ন হৈ পৰিল৷ সেইবোৰ যথাক্ৰমে চেঁচা জ্বৰ, টিপ চহী, মেলটৰী, বাটৰ সখা, কুৰুসন্ধ্যা, হাতী দাঁতে হাতী দাঁতে,এক দেৱ, সেন্দুৰী আলি, বৈকুন্ঠ প্ৰয়াণ, ঘোচামৰ জৰী, মেখেলী পুৰাণ, অম্বা, ৰুক্মিণীহৰণ, কিস্কিন্ধ্যা কাণ্ড, বোম ফটকা, অচিন কাঠৰ থোৰা, ধোদৰ আলি, শ্ৰীমতী, ক্ষেত্ৰ কলংক বা অভিমন্যু বধ, ৰজা হৰিশ্চন্দ্ৰ, কবিতাৰ থুপি, সুৰা সংহাৰ, লংকা দাহ, এক দেউ এক সেউ, বৰ্ষচ্ক্ৰ ফলাফল, জিলিমিলি, কালীয়দমন আৰু চন্দিতা৷\nস্বীকৃতি সমূহ[সম্পাদনা কৰক]\n১৯৩২-১৯৩৫:অসম সাহিত্য সভাৰ সহঃ সম্পাদকৰ কাৰ্যভাৰ পালন ৷ পৰৱৰ্তী সময়ত দুবাৰকৈ অসম সাহিত্য সভাৰ উপ-সভাপতি পদত অধিষ্ঠিত৷\n১৯৫৫ চনত অসম সাহিত্য সভাৰ গুৱাহাটী অধিৱেশনৰ সংগীত শাখাৰ সভাপতি ৷\n১৯৬১ চনত অভিনয়ৰ বাবে ভাৰতৰ ৰাষ্ট্ৰপতি প্ৰয়াত ড° ৰাজেন্দ্ৰ প্ৰসাদৰ পৰা “সংগীত নাটক অকাডেমী বঁটা গ্ৰহণ”৷\n১৯৬৪ চনত অসম সাহিত্য সভাৰ ডিগবৈ অধিৱেশনৰ সভাপতিৰ পদত অধিষ্ঠিত৷\n১৯৭০ ত “যোৰহাট প্ৰাথমিক শিক্ষা পৰিষদ”ৰ অধ্যক্ষ পদত নিযুক্ত ৷\n১৯৭২-৭৭ লৈ যোৰহাট সমিতিৰ অধ্যক্ষ পদত কাৰ্যনিৰ্বাহ ৷\n১৯৮২ চনত অসম সাহিত্য সভাৰ দ্বাৰা “সাহিত্যাচাৰ্য” সন্মানেৰে বিভূষিত ৷\n↑ আমৰ অসম, তাং: ১৩-০৬-২০১২, প্ৰবন্ধ: মিত্ৰদেৱ মহন্ত : বহুধা ব্যক্তিত্ব প্ৰতিভৰ আকৰ, লেখক: অনুজ গোস্বামী\n↑ অসমীয়া প্ৰতিদিন, তাং: ১৩-০৬-২০১২,পৃষ্ঠা নং: ৪, তাং: ১৩-০৬-২০১২, প্ৰবন্ধ: বহুধা-ব্যক্তিত্ব প্ৰতিভাৰ আকৰ, লেখক: ড° কৰবী ডেকা হাজৰিকা\n↑ "ghy_13062012". Issuu.com. http://issuu.com/assamese/docs/ghy_13062012?mode=window&backgroundColor=%2322222। আহৰণ কৰা হৈছে: 2013-03-25.\n↑ 4.0 4.1 Books of Assam.com[সংযোগবিহীন উৎস]\nসফুঁৰা ডট নেটত থকা মিত্ৰদেৱ মহন্তৰ কবিতা\nচিৰ চেনেহী মোৰ ভাষা জননী ইউটিউবত, মিত্ৰদেৱ মহন্তৰ কবিতাৰ গীতিৰূপ, এইটো অসম সাহিত্য সভাৰ আনুষ্ঠানিক সংগীত।\n"https://as.wikipedia.org/w/index.php?title=মিত্ৰদেৱ_মহন্ত&oldid=187920"ৰ পৰা সংকলিত\nএই পৃষ্ঠাখন ১১ জানুৱাৰী, ২০১৯ তাৰিখে ১৩:২০ বজাত অন্তিম সংশোধন কৰা হৈছিল।


কোন হ'ব কংগ্ৰেছৰ নতুন অধ্যক্ষ ? শনিবাৰে হ'ব পাৰে চূড়ান্ত... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকোন হ’ব কংগ্ৰেছৰ নতুন অধ্যক্ষ ? শনিবাৰে হ’ব পাৰে চূড়ান্ত…\nডিজিটেল ডেস্কঃ বহু জল্পনা কল্পনাৰ অন্তত শনিবাৰে বাচনি হ’ব পাৰে কংগ্ৰেছৰ পৰৱৰ্তী ৰাষ্ট্ৰীয় অধ্যক্ষৰ নাম। লোকসভা নিৰ্বাচন, ২০১৯ত কংগ্ৰেছৰ শোচনীয় পৰাজয়ৰ দায়িত্ব মূৰ পাতি লৈ ৰাহুল গান্ধীয়ে অধ্যক্ষ পদৰ পৰা পদত্যাগ কৰাৰ পিছত তেওঁ পুনৰ অধ্যক্ষ ৰূপে দায়িত্ব গ্ৰহণ নকৰাৰ সিদ্ধান্তত অটল হৈ আছে। ইফালে তেনে পৰিস্থিতিত কংগ্ৰেছৰ দায়িত্ব গান্ধী পৰিয়ালৰ ছোনীয়া গান্ধী কিম্বা ন কংগ্ৰেছী প্ৰিয়ংকা গান্ধী বাদ্ৰাৰ হাতত অৰ্পিত হোৱাৰ সম্ভাৱনা ব্যক্ত কৰিছে বিভিন্ন জনে।\nশনিবাৰে কংগ্ৰেছৰ অধ্যক্ষ বাচনিৰ বাবে প্ৰথমে কংগ্ৰেছ ৱৰ্কিং কমিটীৰ বৈঠকৰ অন্তত কংগ্ৰেছ নেতৃত্বসকল ৫টা গ্ৰুপত ভাগ হৈ প্ৰদেশ নেতৃত্বৰ সৈতে এই সন্দৰ্ভত আলোচনা কৰিব বুলি দলৰ এক সূত্ৰই প্ৰকাশ কৰিছে। অন্যহাতে একাংশ নেতাই কংগ্ৰেছক গান্ধী পৰিয়ালৰ পৰা পৃথক কৰাৰ বাবে বিজেপিয়ে গেমপ্লেন প্ৰস্তুত কৰিছে বুলি সন্দেহ কৰিছে। তেনে পৰিপ্ৰেক্ষিতত তেওঁলোকে কংগ্ৰেছক কোনোপধ্যেই গান্ধী পৰিয়ালৰ পৰা পৃথক নকৰিবলৈ নেতৃত্বক আহ্বান জনাইছে।\nখবৰ অনুসৰি, শনিবাৰে চি ডব্লিউ চিৰ বৈঠকৰ পূৰ্বে আহমেদ পেটেল, কে চি বেণুগোপাল, এ কে এন্টনীয়ে ইউপিএৰ অধ্যক্ষ ছোনীয়া গান্ধীক সাক্ষাৎ কৰি কংগ্ৰেছৰ পৰৱৰ্তী অধ্যক্ষৰূপে কেইবাটাও নামৰ ওপৰত চৰ্চা কৰে। তেওঁলোকে চৰ্চা কৰা নাম সমূহৰ ভিতৰত দলৰ জ্যেষ্ঠ নেতা মুকুল বাসনিক, মল্লিকাৰ্জুন খাড়গে, অশোক গেহলট, সুশীল কুমাৰ সিন্দেকে ধৰি কেইবাজনো শীৰ্ষ নেতা আছে।\nকংগ্ৰেছৰ জ্যেষ্ঠ নেতা তথা পঞ্জাৱৰ মুখ্যমন্ত্ৰী কেপ্টেইন অমৰিন্দৰ সিঙে এইবাৰ দলৰ দায়িত্ব কোনো যুৱ নেতাৰ হাতত অৰ্পন কৰাৰ পোষকতা কৰিছে যদিও আন একাংশই কোনো অভিজ্ঞ আৰু জ্যেষ্ঠ নেতাকহে এই দায়িত্ব অৰ্পনৰ দাবী জনাইছে। ৰাহুল গান্ধীয়ে অধ্যক্ষ পদ ত্যাগ কৰাৰ পিছতে অমৰিন্দৰ সিঙে প্ৰিয়ংকা গান্ধীক এই দায়িত্ব প্ৰদানৰ আহ্বান জনাইছিল।\nগুজৰাটৰ নডিয়াত অট্টালিকা খহি নিহতৰ সংখ্যা ৪ জনলৈ বৃদ্ধি


Dipse in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dipse ar byavahar, ppali, parshwakriya, upkaar, kriya-pratikriya aaru satarkatabani\nDipse की जानकारी\nDipse ৰ লাভ আৰু ব্যৱহাৰসমূহ- Dipse Benefits & Uses in Assamese- Dipse ar laabh aaru byavaharsamuh\nDipse ৰ পালি আৰু সেয়া কেনেদৰে ল'ব- Dipse Dosage & How to Take in Assamese - Dipse ar paali aaru xeya kenedore lobo\nDipse ৰ পাৰ্শ্চক্ৰিয়াসমূহ- Dipse Side Effects in Assamese- Dipse ar parshwakriyasamuh\nDipse সংক্ৰান্ত সতৰ্কতাবাণীসমূহ- Dipse Related Warnings in Assamese- Dipse xonkranta xatarkatabanisamuh\nঅইন দৰৱৰ সৈতে Dipseৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dipse with Other Drugs in Assamese- Oinor xoite Dipse ar gurutor kriya-pratikriya\nDipse মতভেদসমূহ- Dipse Contraindications in Assamese- Dipse nishedhsamuh\nDipse ৰ বিষয়ে সততে সোধা প্ৰশ্নসমূহ- Frequently asked Questions about Dipse in Assamese- Dipse ar bikhoye satate xodha prashnasamuh\nখাদ্য আৰু মদৰ সৈতে Dipse ক্ৰিয়া-প্ৰতিক্ৰিয়া- Dipse Interactions with Food and Alcohol in Assamese- khadya aaru modor xoite Dipse kriya-pratikriya\nDipse ৰ লাভ আৰু ব্যৱহাৰসমূহ - Dipse Benefits & Uses in Assamese - Dipse ar laabh aaru byavaharsamuh\nDipse তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDipse ৰ পালি আৰু সেয়া কেনেদৰে ল'ব - Dipse Dosage & How to Take in Assamese - Dipse ar paali aaru xeya kenedore lobo\nDipse-ৰ উপাদানসমূহ - Dipse Active Ingredients in Assamese - Dipse-ar upadaansamuh\nDipse ৰ পাৰ্শ্চক্ৰিয়াসমূহ - Dipse Side Effects in Assamese - Dipse ar parshwakriyasamuh\nগৱেষণাৰ ভিত্তিত, Dipse ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDipse সংক্ৰান্ত সতৰ্কতাবাণীসমূহ - Dipse Related Warnings in Assamese - Dipse xonkranta xatarkatabanisamuh\nDipse-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Dipseএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Dipse পুনৰাই গ্ৰহণ নকৰিব।\nDipse-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Dipseৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Dipse গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Dipse কি প্ৰভাৱ দেখা গৈছে?\nDipse গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Dipse কি প্ৰভাৱ দেখা গৈছে?\nDipse গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Dipse ৰ কি প্ৰভাৱ দেখা গৈছে?\nহৃদয় can be affected by Dipseৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Dipseৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dipse with Other Drugs in Assamese - Oinor xoite Dipse ar gurutor kriya-pratikriya\nDipse তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDipse মতভেদসমূহ - Dipse Contraindications in Assamese - Dipse nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dipse লোৱা অনুচিত যাতে -\nDipse ৰ বিষয়ে সততে সোধা প্ৰশ্নসমূহ - Frequently asked Questions about Dipse in Assamese - Dipse ar bikhoye satate xodha prashnasamuh\nএই Dipse-এ অভ্য়াস বা নিচাৰ সৃষ্টি কৰে নেকি?\nনহয়, Dipse লোৱাটোৱে কোনো আসক্তিৰ সৃষ্টি নকৰে।\nDipse লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Dipseয়ে আপোনাক তন্দ্ৰাচ্চন্ন কৰিব পাৰে।\nহয়, চিকিত্সা পৰামৰ্শ অনুসাৰেহে Dipse লওক।\nমানসিক ৰোগৰ চিকিত্সাৰ বাবে Dipse লৈ কোনো লাভ নাই।\nখাদ্য আৰু মদৰ সৈতে Dipse ক্ৰিয়া-প্ৰতিক্ৰিয়া - Dipse Interactions with Food and Alcohol in Assamese - khadya aaru modor xoite Dipse kriya-pratikriya\nখাদ্য আৰু Dipseৰ ক্ৰিয়া-প্ৰতিক্ৰিয়া\nখাদ্যৰ সৈতে Dipse লোৱাটোৱে একো সমস্যাৰ সৃষ্টি নকৰে।\nমদ আৰু Dipseৰ মাজৰ প্ৰতিক্ৰিয়া\nDipseৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nDipse ৰ অনুকল্প - Substitutes for Dipse in Assamese\nDipse ৰ মূল্য আৰু পেকৰ চাইজ - Dipse Price and Pack Size in Assamese - Dipse ar mulya aaru pakor size\nআপুনি বা আপোনাৰ পৰিয়ালৰ কোনোবাই Dipse লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dipse ব্যৱহাৰ কৰিছিল নেকি?\nআপুনি কিমান পৰিমাণে Dipse সেৱন কৰিছিল?\nআপুনি Dipse ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dipse সেৱন কৰে?


Amidep in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Amidep ar byavahar, ppali, parshwakriya, upkaar, kriya-pratikriya aaru satarkatabani\nAmidep ৰ মূল্য আৰু পেকৰ চাইজ - Amidep Price and Pack Size in Assamese\nAmidep की जानकारी\nAmidep ৰ লাভ আৰু ব্যৱহাৰসমূহ- Amidep Benefits & Uses in Assamese\nAmidep ৰ পালি আৰু সেয়া কেনেদৰে ল'ব- Amidep Dosage & How to Take in Assamese\nAmidep-ৰ উপাদানসমূহ- Amidep Active Ingredients in Assamese\nAmidep ৰ পাৰ্শ্চক্ৰিয়াসমূহ- Amidep Side Effects in Assamese\nAmidep সংক্ৰান্ত সতৰ্কতাবাণীসমূহ- Amidep Related Warnings in Assamese\nঅইন দৰৱৰ সৈতে Amidepৰ গুৰুতৰ ক্ৰিয়া-প্ৰতিক্ৰিয়া- Severe Interaction of Amidep with Other Drugs in Assamese\nAmidep মতভেদসমূহ- Amidep Contraindications in Assamese\nAmidep ৰ বিষয়ে সততে সোধা প্ৰশ্নসমূহ- Frequently asked Questions about Amidep in Assamese\nখাদ্য আৰু মদৰ সৈতে Amidep ক্ৰিয়া-প্ৰতিক্ৰিয়া- Amidep Interactions with Food and Alcohol in Assamese\nAmidep ৰ লাভ আৰু ব্যৱহাৰসমূহ - Amidep Benefits & Uses in Assamese\nAmidep তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAmidep ৰ পালি আৰু সেয়া কেনেদৰে ল'ব - Amidep Dosage & How to Take in Assamese\nAmidep-ৰ উপাদানসমূহ - Amidep Active Ingredients in Assamese\nAmidep ৰ পাৰ্শ্চক্ৰিয়াসমূহ - Amidep Side Effects in Assamese\nগৱেষণাৰ ভিত্তিত, Amidep ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAmidep সংক্ৰান্ত সতৰ্কতাবাণীসমূহ - Amidep Related Warnings in Assamese\nAmidep-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAmidep গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nAmidep-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Amidep এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Amidep কি প্ৰভাৱ দেখা গৈছে?\nবৃক্ক ৰ বাবে Amidep কেতিয়াবাহে ক্ষতিকাৰক।\nযকৃতত Amidep কি প্ৰভাৱ দেখা গৈছে?\nAmidepৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Amidep ৰ কি প্ৰভাৱ দেখা গৈছে?\nAmidep গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Amidepৰ গুৰুতৰ ক্ৰিয়া-প্ৰতিক্ৰিয়া - Severe Interaction of Amidep with Other Drugs in Assamese\nAmidep তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAmidep মতভেদসমূহ - Amidep Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Amidep লোৱা অনুচিত যাতে -\nAmidep ৰ বিষয়ে সততে সোধা প্ৰশ্নসমূহ - Frequently asked Questions about Amidep in Assamese\nএই Amidep-এ অভ্য়াস বা নিচাৰ সৃষ্টি কৰে নেকি?\nহয়, আপুনি Amidepৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, Amidep লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Amidep লওক।\nহয়, Amidep লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Amidep ক্ৰিয়া-প্ৰতিক্ৰিয়া - Amidep Interactions with Food and Alcohol in Assamese\nখাদ্য আৰু Amidepৰ ক্ৰিয়া-প্ৰতিক্ৰিয়া\nখাদ্যৰ সৈতে Amidepৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Amidepৰ মাজৰ প্ৰতিক্ৰিয়া\nAmidepৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nक्‍या Amidep के साथ ट्रमाडोल दवा ले सकते हैं?\nडॉक्‍टर के प्रिस्‍क्राइब किए बिना Amidep के साथ ट्रमाडोल का सेवन नहीं करना चाहिए। Amidep के साथ ट्रमाडोल लेने पर दौरे पड़ने या अन्‍य गंभीर लक्षण सामने आ चुके हैं इसलिए इन दोनों दवाओं को एक साथ नहीं लेना चाहिए।\nक्‍या Amidep के कारण आत्‍महत्‍या और नकारात्‍मक विचार मन में आते हैं?\nजी हां, Amidep लेने के कारण मन में आत्‍महत्‍या और खुद को नुकसान पहुंचाने वाले विचार आ सकते हैं। अगर Amidep लेने के बाद आपके मन में भी खुद को नुकसान या चोट पहुंचाने जैसे विचार आ रहे हैं तो बिना कोई देर किए तुरंत डॉक्‍टर से संपर्क करें।\nकितने समय तक Amidep लेना सुरक्षित रहता है?\nडॉक्‍टर के निर्देशानुसार लंबे समय तक Amidep खा सकते हैं। Amidep को अचानक खाना बंद ना करें और डॉक्‍टर द्वारा बताई गई समयावधि से ज्‍यादा समय तक Amidep ना लें।\nAmidep ৰ অনুকল্প - Substitutes for Amidep in Assamese\nআপুনি বা আপোনাৰ পৰিয়ালৰ কোনোবাই Amidep লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Amidep ব্যৱহাৰ কৰিছিল নেকি?\nআপুনি কিমান পৰিমাণে Amidep সেৱন কৰিছিল?\nআপুনি Amidep ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Amidep সেৱন কৰে?


বিৰাট কোহলীৰ লগতে সময় অতিবাহিত কৰি আহি গতানুগতিক কৰ্মত ব্যস্ত অনুষ্কা শৰ্মা\nবিৰাট কোহলীৰ লগতে সময়...\n|7Feb 2019 11:01 AM GMT\nবলীউডৰ অভিনেত্ৰী অনুস্কা শৰ্মাই ইতিমধ্যে স্বামী বিৰাট কোহলীৰ লগত সময় অতিবাহিত কৰি আহিছে ৷ সম্প্ৰতি অভিনেত্ৰী গৰাকী নিজৰ গতানুগতিক কৰ্মসূচীলৈ উভতি আহিছে ৷ সততে চৰ্চাত থকা বলীউডৰ বিৰাট কোহলী অনুস্কা শৰ্মাৰ যুটিটোৱে তেওঁলোকৰ সুন্দৰ ফ’টোসমূহ ছ’চিয়েল মিডিয়াত শ্বেয়াৰ কৰিছে ৷ সম্প্ৰতি,এই ফ’টোসমূহৰ জৰিয়তে বহু কথা শিকিব পাৰিছে বিৰাট অনুষ্কাৰ অনুৰাগীসকলে ৷ ইফালে,সম্প্ৰতি অভিনেত্ৰী গৰাকীয়ে নিজৰ ইনষ্টাগ্ৰাম একাউন্টত এটা ভিডিঅ’ আৰু ফ’টো শ্বেয়াৰ কৰিছে ৷অৱশ্যে,সততে দেখা যায় যে বি টাউনৰ চেলীব্ৰেটীসকলৰ এটা ভিডিঅ’ বা ফ’টো ভাইৰেল হ’বলৈ বেছি সময় নালাগে ৷এই ফ’টোখনত অনুষ্কাই ডেনিম জেকেটৰ পৰিধান কৰা দেখা গৈছে ৷\nইফালে,অনুষ্কা শৰ্মা আৰু বিৰাট কোহলীয়ে নিউজিলেণ্ড আৰু অষ্ট্ৰেলিয়া ভ্ৰমণ কৰি আহিছে ৷ আমোদজনক কথাটো এয়ে যে নিউজিলেণ্ড আৰু অষ্ট্ৰেলিয়া ভ্ৰমণ কৰাৰ পিছতেই হলীউডৰ এগৰাকী অভিনেত্ৰীৰ লগত হোৱা সাদৃশ্যই বাৰুকৈয়ে ব্যতিব্যস্ত কৰিছিল বিৰাট কোহলীক ৷আমেৰিকাৰ প্ৰসিদ্ধ গায়িকা-গীতিকাৰ জুলীয়া মাইকেল্সে নিজৰ ইনষ্টাগ্ৰাম একাউন্টত এখন ফ’টো শ্বেয়াৰ কৰিছিল৷ কিন্তু আশ্চৰ্যপূৰ্ণ কথা এইটোৱে যে জুলীয়া মাইকল্সৰ এই ফ’টোখন শ্বেয়াৰ কৰাৰ পিছতে বলীউডৰ অনুৰাগীসকলৰ মনত এটাই প্ৰশ্ন যে, সচাঁকৈয়ে অনুষ্কা শৰ্মাই নিজৰ লুক পৰিৱৰ্তন কৰিলে নেকি? ন’হবনো কিয়,কাৰণ অনুষ্কা শৰ্মা আৰু জুলীয়া মাইকল্সৰ সাদৃশ্য দেখিলে আপুনিও দোমোজাত পৰিব ৷ কাৰণ অনুষ্কা আৰু জুলীয়া দেখিবলৈ প্ৰায় একে ৷ইফালে জুলীয়াৰ এগৰাকী অনুৰাগীয়ে জুলীয়া আৰু অনুষ্কাৰ সাদৃশ্যৰ বিষয়ে টুইট কৰে৷অনুৰাগী গৰাকীয়ে জুলীয়াক প্ৰশ্ন কৰে যে তেওঁ বলীউডৰ ষ্টাৰসকলৰ কথা শুনিছেনে ? তেতিয়া জুলিয়াই মন্তব্য কৰে যে জুলীয়াই তেওঁক ভালকৈ জানে ৷ তুলনা কৰাৰ কাৰণে ধন্যবাদ ৷\nঅন্যহাতে,জুলীয়া হৈছে গ্ৰেমী নামাংকৃত শিল্পী ৷ সম্প্ৰতি জুলীয়াৰ চেলেনা গোমেজৰ লগত এখন নতুন এলবাম Anxietyৰ উন্মোচন হয় ৷ইফালে জুলীয়াই অনুষ্কাৰ সন্দৰ্ভত জানিবলৈ উৎসুক বুলি জানিব পৰা গৈছে ৷সচাঁকৈয়ে অনুষ্কা শৰ্মা আৰু জুলীয়া মাইকেল্সৰ সাদৃশ্য দেখিলে হিন্দী ছবিৰ দৰেই মেলাত বিছিন্ন হৈ যোৱা দুগৰাকী ভগ্নীৰ কাহিনীৰ দৰে ।আমোদ জনক কথা যে জুলীয়া আৰু অনুষ্কাৰ সাদৃশ্যত প্ৰশ্নৰ সন্মুখীন হৈছে অনুষ্কাৰ শৰ্মাৰ স্বামী ক্ৰিকেটাৰ বিৰাট কোহলী ৷ কোনোৱে আকৌ বিৰাট কোহলীলৈ নিউজিলেণ্ড আৰু অষ্ট্ৰেলিয়া ভ্ৰমণ কৰাৰ পিছত অনুষ্কাই নিজৰ নাম পৰিৱৰ্তন কৰিলে নেকি বুলিও প্ৰশ্ন কৰে ৷\nউল্লেখ্য যে বলীউডত নিজৰ সাৱলীল অভিনয়েৰে,নিজৰ দক্ষতাৰে নিজক প্ৰতিষ্ঠা কৰিবলৈ সক্ষম হোৱা অনুষ্কা শৰ্মাই শেহতীয়াকৈ পিপুল্স ফৰ এথিকেল ট্ৰিটমেন্ট অফ এনিমেলছ(PETA)ৰ ৱেবচাইটৰ ভোটৰ অনুসৰি India's Hottest Vegetarians ৰ খিতাপ লাভ কৰে৷অৱশ্যে ২০১৫ চনত অনুষ্কাই এই খিতাপ লাভ কৰিছিল ৷ দুবাৰকৈ এই খিতাপ লাভ কৰা একমাত্ৰ মহিলা হিচাপে পৰিগণিত হৈছে অভিনেত্ৰী অনুষ্কা শৰ্মা ৷২০১৭ চনত পেটা ইণ্ডিয়াৰ পাৰ্চন অৱ দ্য ইয়েৰ খ্যাত অনুষ্কা শৰ্মাই পেটা ইণ্ডিয়াৰ কাৰণে এক বিজ্ঞাপনত অংশ লয় ৷ আৰু ঘোষণা কৰে যে "I Am Anushka Sharma,I'maVegetarian"৷\nইফালে অনুষ্কা শৰ্মাই জীৱ জন্তুসমূহৰ কাৰণে সততে বিভিন্ন পদক্ষেপ লৈ থকা কথাই চৰ্চা লাভ কৰি থাকে ৷ সদ্যহতে জীৱ জন্তু সুৰক্ষিত কৰিবৰ কাৰণে মুম্বাইৰ এক অঞ্চলত পশুৰ আশ্ৰয় গৃহ মুকলি কৰাৰ কাৰণে এক পদক্ষেপ লোৱাৰ কথা ঘোষণা কৰিছে অনুষ্কাই। লগতে জীৱ জন্তুসমূহৰ সুৰক্ষা কৰিবৰ কাৰণে বিভিন্ন জাগৰণ সম্বন্ধীয় প্ৰচাৰৰ ক্ষেত্ৰত গুৰুত্ব প্ৰদান কৰে অনুষ্কাই ৷ অভিনেত্ৰী অনুষ্কা শৰ্মাই নিৰামীষ আহাৰ খোৱাৰ ক্ষেত্ৰত কয় যে নিৰামীষ আহাৰ কোৱাৰ সিদ্ধান্তটো আছিল মোৰ জীৱনৰ আটাইতকৈ উচিত নিৰ্ণয় ৷ মই নিজেই বহুত স্বাস্থ্যবান অনুভৱ কৰোঁ ৷লগতে মোৰ খাদ্যৰ কাৰণে কোনো জীৱই আঘাত নোপোৱাটো মোৰ কাৰণ বহুত সুখৰ কথা ৷


দিপাংকৰ লাহনৰ “ধৰ্ষন” - Hourly Times\nJanuary 9, 2020000 1 min2yrs 55\nকোনে কৰিলে ধৰ্ষন এই কনমানি জনীক?\nকোন নো সেই ধৰ্ষনকাৰী ?��� কি দুখ আছিল\nনিষ্পাপ কনমানি জনীৰ?\nনে তাইৰ মুখমণ্ডল হৈ পৰিছিল\nধৰ্ষন কাৰীৰ বাবে কলংকীনি?\nআৰু কিমান চলিব নিষ্পাপ শিশুৰ ওপৰত অত্যাচাৰ?\nদেখি শুনিও নিঃচুপ\nসকলো যেন নিৰ্বোধ মূৰ্তিৰ আকাৰ\nনাই, নাই আৰু সহ্য কৰিব নোৱাৰি\nসকলো পিতৃ-মাতৃ আৰু ভাই-ভনীক লাগে ইয়াৰ সু- বিচাৰ,\nনে এনেকৈয়ে চলি থাকিব অহনিৰ্শে বিষ্ণু জ্যোতি আৰু ভূপেন মামাৰ সোণৰ অসমত\nধৰ্ষণ,হত্যা,অন্যায় অবিচাৰ’ ।\nকিম্বা তাণ্ডব ??


ভাছা তাপুত উদ্ধাৰ কাৰ মৃতদেহ? উদ্বিগ্ন ইন্দ্ৰেশ্বৰ বৰাৰ পৰিয়াল -\nHomeআঞ্চলিকভাছা তাপুত উদ্ধাৰ কাৰ মৃতদেহ? উদ্বিগ্ন ইন্দ্ৰেশ্বৰ বৰাৰ পৰিয়াল\nভাছা তাপুত উদ্ধাৰ কাৰ মৃতদেহ? উদ্বিগ্ন ইন্দ্ৰেশ্বৰ বৰাৰ পৰিয়াল\nযোৰহাটঃ ‘কাজিৰঙা ৰাষ্ট্ৰীয় উদ্যান’ৰ ষষ্ঠ সংযোজনৰ ভাছা তাপুত উদ্ধাৰ হৈছে এটা অচিনাক্ত মৃতদেহ। আজি পুৱা বন বিভাগৰ দলে উদ্ধাৰ কৰে মৃতদেহটো। বৰ্তমানলৈ মৃতদেহটো চিনাক্ত হোৱা নাই যদিও ধাৰণা কৰা হৈছে মাজুলীত সংঘটিত হোৱা ফেৰী দুৰ্ঘটনাত নিখোঁজ হোৱা দুজন ব্যক্তিৰ ভিতৰত এজন বুলি। সন্ধানহীন লোক দুজনৰ ভিতৰত অন্যতম আছিল নাওবৈচাৰ ইন্দ্ৰেশ্বৰ বৰা নামৰ শিক্ষকগৰাকী।\nবৰাৰ সৈতে নাৱত যাত্ৰা কৰিছিল ইন্দ্ৰেশ্বৰ বৰাৰ পত্নী ৰূপৰেখা বৰাই। কালি উদ্ধাৰ হৈছিল বৰাৰ সৈতে থকা বেগটো। ‘ঢেকীয়াখোৱা নামঘৰ’ত আশিস গ্ৰহণ কৰি পত্নীৰ সৈতে মাজুলী হৈ ঘৰলৈ উভতি অহাৰ পথতে সংঘটিত হৈছিল শোকাৱহ দুৰ্ঘটনাটো। নামঘৰলৈ যোৱা আলোকচিত্ৰৰ পোছাকৰ সৈতে মৃতদেহৰ পোছাকৰ মিল থকাৰ বাবেই উদ্ধাৰ হোৱা ব্যক্তজন ইদ্ৰেশ্বৰ বৰা বুলি সন্দেহ প্ৰকাশ কৰিছে পৰিয়ালৰ সদস্যই।\nঅৱশ্যে মৃতদেহ চিনাক্ত হোৱাৰ পাছতহে স্পষ্ট হ’ব প্ৰকৃততে কাৰ মৃতদেহ! ইতিমধ্যে বিশ্বনাথঘাটৰ কেন্দ্ৰীয় বনাঞ্চলিক কাৰ্যালয়ৰ দল আৰু নদী আৰক্ষীৰ দলে উদ্ধাৰ অভিযান অব্যাহত ৰাখিছে। উল্লেখ্য যে, মৃতদেহটো প্ৰত্যক্ষ কৰি আমাৰ সাংবাদিকে জনাইছে যে, ‘বগা টি ছাৰ্ট, জিনছ পেণ্ট, বগা ৰঙৰ জোটা পৰিধান কৰাৰ লগতে হাতত ঘড়ি আৰু আঙঠি আছে।’\nPrevious articleতালিবানৰ অত্যাচাৰৰ বিৰোধিতা! ৰছিদ খানৰ পদত্যাগ\nNext articleঅসম-মেঘালয় সীমা সমস্যাৰ সন্দৰ্ভত জাতীয় সংগঠনৰ প্ৰতিবাদ\nখেতিয়ক চেনিৰামৰ কৰুণ মৃত্যুত অসহায় পৰিয়াল\nসাৱধান ! সংক্ৰমিত হৈ আছে ক’ভিড


বিশ্বৰ চাৰিটা বৃহৎ কোম্পানীৰ উত্থানৰ কাহিনী\nএটা নতুন ব্যৱসায়ৰ আৰম্ভণিতে কিহৰ প্ৰয়োজন? অভিনৱ চিন্তা? এটা সুন্দৰ টীম? অথবা প্ৰচুৰ ধন? এই সকলোৰে ঊৰ্ধ্বত প্ৰয়োজন হোৱা বস্তুটো হৈছে বিশ্বাস। বিশ্বাসেই সকলো সমস্যাৰ সহজ সমাধানৰ পথ। বহু ক্ষেত্ৰত ডাঙৰ ডাঙৰ কোম্পানীবোৰৰ উত্থানৰ কাহিনী সঁচাকৈয়ে অবিশ্বাস্য। আহক, তেনেকুৱা কেইটামান কাহিনীতেই অৱলোকন কৰোঁ।\n১. ফ্ৰেড স্মিথ, ফেডাৰেল এক্সপ্ৰেছ\nফ্ৰেড স্মিথে ১৯৬৫ চনত য়েল বিশ্ববিদ্যালয়ত স্নাতক সম্পূৰ্ণ কৰিব নোৱাৰিলে। পঢ়ি থকাৰ সময়ছোৱাত তেওঁ আমেৰিকাত ব্যৱহৃত মালগাড়ী সম্পৰ্কে তথ্য আহৰণ কৰে। সেই সময়ছোৱাত তেওঁ এটা কথা মন কৰিছিল যে আমেৰিকাত এঠাইৰপৰা আন ঠাইলৈ বস্তুৰ অনা-নিয়াৰ ক্ষেত্ৰত জলপথে গুৰুত্বপুৰ্ণ ভূমিকা পালন কৰে। আনহাতে সৰু সামগ্ৰীবোৰ ট্ৰাকেৰে আৰু অত্যাৱশ্যকীয় সামগ্ৰীবোৰ অনা-নিয়াৰ বাবে বিমানৰ ব্যৱহাৰ কৰা হৈছিল। তেওঁ এই ব্যৱসায়ৰ সৈতে জড়িত হোৱাৰ সিদ্ধান্ত লয় আৰু এনেদৰেই ১৯৭১ চনত এটা ব্যক্তিগত প্ৰতিষ্ঠান স্থাপন কৰে। কিন্তু তিনি বছৰৰ কঠোৰ পৰিশ্ৰমৰ পাছতো তেওঁৰ কোম্পানী ফেডাৰেল এক্সপ্ৰেছ দেৱলীয়া ঘোষিত হ’ল। তেলৰ আকাশলংঘী দামেই আছিল ইয়াৰ কাৰণ। যাৰ বাবে কোম্পানীটোৱে এমাহতে এক মিলিয়ন ডলাৰ লোকচানৰ সন্মুখীন হৈছিল। স্মিথে ধন যোগাৰ কৰিবলৈ আপ্ৰাণ চেষ্টা চলাইছিল কিন্তু সকলোতে তেওঁ নিৰাশ হ’বলগীয়া হ’ল।\nএনে পৰিস্থিতিত যিকোনো ব্যক্তিয়ে নিজৰ প্ৰতিষ্ঠান বন্ধ কৰি দিয়াৰ সিদ্ধান্ত লয়। কিন্তু স্মিথে হাৰ নামানিলে আৰু উচ্চশিৰ হৈ থিয় দি থাকিল। কিবা এটা কৰাৰ প্ৰবল ইচ্ছাৰে তেওঁ উপস্থিত হ’ল লাছ ভেগাছত আৰু নিজৰ হাতত জমা থকা পাঁচ হাজাৰ ডলাৰ পণ হিচাপে লগাই দিলে। ইয়াৰ পিছত ফেডাৰেল এক্সপ্ৰেছৰ বহীত ৩২ হাজাৰ ডলাৰ জমা হ’ল। এই ধনেৰে কোম্পানীৰ জাহাজত তেল ভৰোৱাই নহয়, কোম্পানীৰ কাম-কাজ পুনৰ আৰম্ভ কৰিবলৈও সক্ষম হ’ল। শীঘ্ৰেই কোম্পানীটোৱে বিনিয়োগো লাভ কৰিলে। বৰ্তমান ফেডাৰেল এক্সপ্ৰেছে ২২০তকৈ অধিক দেশত ব্যৱসায় চলাই আছে আৰু বছৰি আয় হ’ল ৪৫ বিলিয়ন ডলাৰ।\n২. ফাৰুশ্বিঅ’ লেম্ব’ৰ্গিনী, লেম্ব’ৰ্গিনী\nবাস্তৱিকতে ফাৰুশ্বিঅ’ আছিল এজন কৃষক, যিয়ে ট্ৰেক্সৰো নিৰ্মাণ কৰিছিল। তেওঁৰ ব্যৱসায় যথেষ্ট ভাল চলিছিল আৰু তেওঁ আছিল ইটালীৰ ধনী ব্যক্তিসকলৰ মাজৰ এজন। অন্য কেইবাখনো কাৰৰ লগতে তেওঁৰ এখন ফেৰাৰীও আছিল, যিখন প্ৰায়েই বেয়া হৈ থাকে। পেছাত এজন মেকানিক ফাৰুশ্বিঅ’ই নীৰিক্ষণ কৰি গম পালে যে ফেৰাৰীত যি ক্লাটছ্ ব্যৱহাৰ কৰা হয় সেয়া তেওঁ ট্ৰেক্টৰতো ব্যৱহাৰ কৰিছে। ক্লাটছৰ সমস্যা কেৱল তেওঁৰেই নাছিল, তেওঁৰ চিনাকি যিসকলৰ ফেৰাৰী আছিল তেওঁলোকেও একেই সমস্যাত ভাৰাক্ৰান্ত আছিল। ফাৰুশ্বিঅ’ই যেতিয়া কাৰত থকা সমস্যা সমূহ দূৰ কৰিবলৈ যেতিয়া মেকানিকৰ কাষ চাপে, লগে লগে মেকানিকে সমস্যা সমাধান কৰি দিয়ে নাইবা নতুন ক্লাটছ্ লগাই দিয়ে। তথাপি গাড়ীখন যেতিয়া তীব্ৰ বেগত চলোৱা হয়, প্ৰতিবাৰেই ক্লাটছডালৰ পিছল হৈ অচল হৈ পৰে। বাৰে বাৰে মেকানিকৰ কাষ চপাত তেওঁৰ সময়ৰ যথেষ্ট লোকচান হয়। তেতিয়া তেওঁ সিদ্ধান্ত ল’লে তেওঁ এই সমস্যা সম্পৰ্কে এঞ্জো ফেৰাৰীৰ সৈতে কথা পাতিব। কিন্তু ইয়াৰ বাবে দীৰ্ঘদিন ধৰি অপেক্ষা কৰিবলগীয়া হৈছিল। যেতিয়া ফাৰুশ্বিঅ’ই এঞ্জো ফেৰাৰীৰ সৈতে কথা পাতিলে তেওঁক কোৱা হ’ল তোমাৰ গাড়ীখন বেয়া হৈ পৰিছে। খঙত অগ্নিশৰ্মা হৈ এঞ্জো ফেৰাৰীয়ে ফাৰুশ্বিঅ’ক ক’লে তুমি ট্ৰেক্টৰ চলোৱাৰহে যোগ্য। ফেৰাৰীৰ দৰে অন্য কাৰবোৰৰ ব্যৱহাৰেই নাজানা। এই কথাষাৰে ফাৰুশ্বিঅ’ক চুই গ’ল। তেতিয়াই তেওঁ এখন অত্যাধুনিক কাৰ নিৰ্মাণৰ সিদ্ধান্ত ল’লে। আৰু এনেদৰেই আমি লাভ কৰিলোঁ এক অত্যাধুনিক কাৰ লেম্ব’ৰ্গিনী।\n৩. কৰ্ণেল ছেণ্ডাৰ্ছ, কেণ্টৰী ফ্ৰাইড চিকেন\n৬৫ বছৰ বয়সত কৰ্ণেল ছেণ্ডাৰ্ছে সামাজিক সুৰক্ষা চেক হিচাপে ৯৯ ডলাৰ লাভ কৰে। সেই সময়ত তেওঁ বস্তুবোৰলৈ পৰিৱৰ্তন অনাৰ চিন্তা কৰে। তেওঁ প্ৰস্তুত কৰা চিকেন তেওঁৰ বন্ধুবৰ্গৰ মাজত অতি প্ৰিয় আছিল। তেওঁ এই কামটো পেছা হিচাপে লোৱাৰ সিদ্ধান্ত লয়। তেওঁ কেণ্টকী চহৰ এৰি আমেৰিকাৰ অন্য ঠাইলৈ যাত্ৰা কৰে আৰু নিজৰ আইডিয়া আনকো বিক্ৰী কৰাৰ চেষ্টা কৰে। তেওঁ বহুকেইখন ৰেস্তোঁৰাৰ স্বত্বাধিকাৰীক অৱগত কৰে যে তেওঁৰ চিকেন প্ৰস্তুত কৰাৰ বিশেষ বিধি আছে। তেওঁলোকক এই বিধিটো বিনামূলীয়াকৈ শিকাব কিন্তু তাৰ পৰিৱৰ্তে যিমান বিক্ৰী হয় সেই ধনৰ এটা অংশ তেওঁক আদায় দিব লাগিব। কিন্তু এই ক্ষেত্ৰত তেওঁ বিফল হ’ল। এই চিন্তাৰে তেওঁ এহেজাৰ ব্যক্তিৰ কাষ চাপে কিন্তু তেওঁ সকলো ঠাইতে তেওঁ নিৰাশ হয়। এনেদৰে ১০০৯গৰাকী ব্যক্তিৰ কাষ চপাতহে তেওঁ প্ৰথমবাৰৰ বাবে সফলতা লাভ কৰিলে। এই সফলতাৰ পাছত কৰ্ণেল ছেণ্ডাৰ্ছে কেৱল নিজৰ দেশতেই নহয়, সমগ্ৰ বিশ্বতেই খোৱাৰ ৰুচিলৈ পৰিৱৰ্তন আনে। যি আজি জনপ্ৰিয় কেণ্টকী ফ্ৰাইড চিকেন, কে এফ চি নামেৰে।\n৪. ছ’ইচিৰ’ হোণ্ডা, হোণ্ডা মটৰ কোম্পানী\nছ’ইচিৰ’ হোণ্ডাই এটা গেৰেজত মেকানিক হিচাপে কাম কৰিছিল। তেওঁৰ কাম আছিল ৰেচিঙৰ বাবে অনা কাৰবোৰ টিউন কৰা। হোণ্ডাই ১৯৩৭ চনত টোকাই ছেখি নামৰ প্ৰতিষ্ঠানটো আৰম্ভ কৰিছিল, য’ত পিষ্টনত অংশ নিৰ্মাণ কৰা হৈছিল। কোম্পানীত নিৰ্মাণ কৰা পিষ্টনৰ অংশ টয়’টা কোম্পানীক যোগান ধৰা হৈছিল। কিন্তু বেয়া মানৰ বাবে টয়’টা কোম্পানীয়ে ল’বলৈ বাদ দিলে। ইয়াৰ পিছতে কোম্পানীটোৱে টয়’টাৰ কোৱালিটী কণ্ট্ৰ’ল পদ্ধতিৰ বিষয়ে বুজি ল’লে আৰু ১৯৪১ চনৰপৰা হোণ্ডাই পুনৰ বৃহৎ মাত্ৰাত পিষ্টনৰ অংশ নিৰ্মাণ কৰিবলৈ আৰম্ভ কৰি দিলে। টয়’টা কোম্পানীয়ে ইয়াৰ ব্যৱহাৰ পুনৰ আৰম্ভ কৰি দিলে। টয়’টাই টোকাই ছেখিৰ ৪০ শতাংশ অংশীদাৰিত্ব নিজৰ হাতলৈ আনিলে কিন্তু হোণ্ডাই অধ্যক্ষ পদৰপৰা জ্যেষ্ঠ প্ৰবন্ধন নিৰ্দেশক পদলৈ নিজৰ হাতত ৰাখিলে। ১৯৪৪ চনৰ যুদ্ধত টোকাই ছেখিৰ নিৰ্মাণ প্ৰকল্প সম্পূৰ্ণৰূপে ধ্বংস হৈ পৰিল। ইয়াৰ পিছত হোণ্ডাই এই কোম্পানী টয়’টাৰ ওচৰত বিক্ৰী কৰি দিলে। পৰৱৰ্তী সময়ত ছ’ইচিৰ’ হোণ্ডাই ১৯৪৬ চনত হোণ্ডা প্ৰযুক্তি অনুসন্ধান সংস্থাৰ সূচনা কৰিলে। প্ৰাৰম্ভিকভাৱে ১২জন লোকৰ সহযোগিতাত ১৭২ বৰ্গফুটৰ এটা কোঠাত কাম আৰম্ভ কৰি দিলে। য’ত তেওঁলোকৰ টীমটোৱে এক বিশেষ বাহন নিৰ্মাণৰ কাম আৰম্ভ কৰিলে। বিশেষকৈ তেওঁলোকে এনে এক মটৰ নিৰ্মাণ কৰিলে যিটো গ্ৰাহকে চাইকেলতো ব্যৱহাৰ কৰিব পাৰে। কম সময়ৰ ভিতৰতে হোণ্ডা মটৰ কোম্পানী ডাঙৰ হৈ পৰিল আৰু ১৯৬৪ চনলৈ বিশ্বৰ সৰ্ববৃহৎ মটৰচাইকেল নিৰ্মাণ প্ৰতিষ্ঠান হিচাপে পৰিগণিত হ’ল কোম্পানীটো। ইয়াৰ পিছত হোণ্ডাই পিক-আপ ট্ৰাক আৰু কাৰৰ বজাৰতো ভৰি থ’লে। আজি এই কোম্পানীটো টয়’টাৰ বাবেও প্ৰত্যাহ্বান।\nনিঃসন্দেহে এইবোৰ কোম্পানী আজি যিটো পৰ্যায় পাইছে, সেই স্থানত উপনীত হ’বলৈ কেইবাদশকো সময়ৰ প্ৰয়োজন হৈছে। কিন্তু ইয়াৰ প্ৰতিষ্ঠাতাসকলৰ দূৰদৰ্শী চিন্তা আছিল আৰু নিজৰ চিন্তাক লৈ তেওঁলোকৰ বিশ্বাসো আছিল। ডাঙৰ কথাটো হৈছে তেওঁলোকৰ দূৰদৰ্শী চিন্তাক বাস্তৱত ৰূপায়িত কৰিবলৈ তেওঁলোকে কামতো আত্মনিয়োগ কৰিছিল।


ওদালগুৰি - অসমৰ নগৰ-মহানগৰ Info. About. What's This?\n★ ওদালগুৰি - অসমৰ নগৰ-মহানগৰ ..\nওদালগুৰি নামৰ উৎপত্তি "ওদাল"নামৰ গছৰ পৰা হোৱা বুলি প্ৰবাদ আছে। "ওদাল"মানে এডাল গছ ইয়াৰ লগত গুৰি অৰ্থাৎ শিপা যোগ কৰি ওদালগুৰি নাম সৃষ্টি হৈছে। ইয়াৰ অৰ্থ হ’ল- ওদাল গছেৰে আগুৰা এখন ঠাই। আন এক প্ৰবাদমতে এই ঠাইত ওদ্দালক নামৰ এক ঋষিৰ আশ্ৰম থকা বুলি বিশ্বাস কৰা হৈছিল। আনহাতে দুটা বড়ো শব্দ "ওৰ্‍দ্লা"আৰু "গুন্দ্ৰি"মিলি নামটো হ’লগৈ ওৰ্‍দ্লাগুন্দ্ৰি >, ওৰ্‍দ্লাগুন্দি >, ওদালগুৰি বা উদালগুৰি। বড়ো ভাষাত "ওৰ্‍দ্লা"মানে বহল তথা মূল্যবান আৰু "গুন্দ্ৰি"মানে গুড়ি।\n১৯ শতিকাৰ মাজভাগলৈ ওদালগুৰি আৰু সমগ্ৰ দৰং জিলাতে বহুসংখ্যক বড়ো জনজাতিৰ লোকে বাস কৰিছিল। উপেন্দ্ৰচন্দ্ৰ গুহৰ "কছাৰীৰ ইতিবৃত্ত"নামৰ গ্ৰন্থখনৰ অনুসৰি পুৰাণ আৰু মধ্য যুগৰ সময়ত বড়ো আৰু কছাৰী অধিবাসীৰ মুঠ সংখ্যা আছিল ৬,৩৯,০০০ জন। ওদালগুৰিৰ ওচৰৰ উত্তৰ দিশত ভৈৰৱকুণ্ড আৰু ইয়াৰ আশে-পাশে কোঁচ ৰজা নৰনাৰায়ণৰ ১৫১৫-১৬১৫ প্ৰভাৱ আছিল।\n২০ শতিকাৰ শেষৰ ফালে অসম ৰাজ্যখনক পুনৰগঠন কৰি তিনিখন নতুন জিলা সৃষ্টি কৰা হয়। জিলা তিনি খনৰ নাম হ’ল চিৰাং, বাক্সা আৰু ওদালগুৰি। দৰং জিলাৰ উত্তৰ অংশ লৈ বড়ো টেৰিটৰিয়েল এৰিয়া ড্ৰিষ্টিক বি টি এ ডি-ৰ অধিনত ওদালগুৰি জিলা গঠন কৰা হয়। এনে পুনৰগঠনৰ ফলত ৰাজ্যখনৰ জিলাৰ সংখ্যা ২৭ খনলৈ বৃদ্ধি হয়। ইয়াৰ পাছত অসম চৰকাৰৰ ২০০৩ চনৰ ৩০ অক্টোবৰৰ বিজ্ঞপ্তি নং জিএজিবি১৩৭/২০০২/পিটি/১১৭ অনুসৰি "বড়োলেণ্ড ক্ষেত্ৰীয় পৰিষদ"চমুকৈ বিটিচিৰ অধীনত উক্ত নতুন জিলাকেইখনৰ লগতে কোকৰাঝাৰ জিলাক সাঙুৰি ৪ জিলাক বিটিএডিৰ অন্তৰ্ভুক্ত কৰা হয়।\nবিটিচি গঠন হোৱাৰ আগলৈকে ওদালগুৰি এখন নগৰ সমিতি আৰু দৰং জিলাৰ এটা মহকুমা আছিল। পিছলৈ বড়ো সংগঠন যেনে বড়ো লিবাৰেচন টাইগাৰচ্ সংক্ষেপে বিএলটি, ভাৰত আৰু অসম চৰকাৰৰ সৈতে ১০ ফেব্ৰুৱাৰী ২০০৩ চনত হোৱা ত্ৰিপক্ষীয় শান্তি চুক্তি মৰ্মে আৰু ভাৰতীয় সংবিধানৰ ষষ্ঠ অনুচ্ছেদ সংশোধন কৰাৰ ফলত অঞ্চলটো ওদালগুৰি জিলা হিচাপে বিটিচিৰ অন্তৰ্ভুক্ত হয়।\nট ল ই ৰ জ Tangla IPA: ˈtæŋglə or ˈtæŋlə অসমৰ ওদ লগ ৰ জ ল ত অৱস থ ত এখন ঠ ই ন কটতম ৰ লৱ ষ ট চন: ট ল ৰ লৱ ষ ট চন ন কটতম ব ম নবন দৰ: গ ৱ হ ট\nজ ল সম হত ম ঠ চ ৰ খন জ ল আছ স ইক ইখন হ ল, ক কৰ ঝ ৰ জ ল ব ক স জ ল ওদ লগ ৰ জ ল আৰ চ ৰ জ ল এই জ ল সম হ প ৰ বৰ ক কৰ ঝ ৰ জ ল বঙ ইগ ও জ ল\nল কসকলৰ এক ক ষ ম লক ল ক - উৎসৱ অসমৰ ব ক স বৰপ ট নলব ৰ ক মৰ প, বঙ ইগ ও, ওদ লগ ৰ দৰ শ ণ তপ ৰ, লখ মপ ৰ, ধ ম জ ক মৰ প মহ নগৰ, মৰ গ ও, ক কৰ ঝ ৰ আদ জ ল ত\nমঙ গলদ মহক ম ক দৰ জ ল ন ম দ য হয চনত প নৰ দৰ জ ল ৰ এট অ শৰ পৰ ওদ লগ ৰ জ ল গঠন কৰ হয দৰ জ ল ই বৰ তম ন বৰ গ ক ল ম ট ৰ ঠ ই অধ ক ৰ কৰ\nভ ৰৱক ণ ড অসমৰ ওদ লগ ৰ জ ল ত অৱস থ ত এখন উল ল খয গ য পৰ যটনস থল ঠ ইখন অৰ ণ চল প ৰদ শ আৰ ভ ট ন স ম ন তত অৱস থ ত ভ ৰৱক ণ ড শ তক লত বনভ জক ৰ দল আৰ\nছ প ঝ ৰ ব ধ নসভ সমষ ট মঙ গলদ ব ধ নসভ সমষ ট দলগ ও ব ধ নসভ সমষ ট ওদ লগ ৰ ব ধ নসভ সমষ ট অন স চ ত জনজ ত ৰ প ৰ ৰ থ ৰ ব ব স ৰক ষ ত ম জব ট ব ধ নসভ\nঅস ব ধ অব হন আন ত ৰ ষ ট ৰ য স ম ন ত প ৰ হয চনৰ ল কপ য ল অন সৰ ওদ লগ ৰ জ ল ৰ ম ঠ জনস খ য জন ইয ৰ জন প ৰ ষ আৰ গৰ ক\nবড ল ণ ড স ষ ট হ ছ এই জ ল ক ইখন হ ছ ক ৰম ক কৰ ঝ ৰ জ ল ব ক স জ ল ওদ লগ ৰ জ ল আৰ চ ৰ জ ল বড আন দ লনৰ ফলশ ৰ ত ত চনত হ ৱ বড চ ক ত ৰ\nদ ৰ ঘ ম শত ম জত জ ল খনৰ ম ট ক ল বৰ গ ক ল ম ট ৰ ক মৰ প জ ল ৰ উত তৰ ওদ লগ ৰ আৰ ব ক স জ ল প ব দৰ আৰ ক মৰ প মহ নগৰ জ ল দক ষ ণ ম ঘ লয ৰ জ য\nসময ৰ স তত বড ব বড হ চ প জন জ ত হয অসমৰ ক কৰ ঝ ৰ, চ ৰ ব ক স আৰ ওদ লগ ৰ জ ল ত বড সকলৰ ম ল বসত ইয ৰ পৰ ক ৰ ব আ ল গ ৱ লপ ৰ জ ল ত ক ছ স খ যক\nহ গ ৰ ম য ও জ ন হ ৰ ত ও বহ ক ইখন তথ যচ ত ৰও ন ৰ ম ণ কৰ ছ চনৰ জ ল ইত ওদ লগ ৰ জ ল ত বড চ ৰ জন ম হয ত ও ৰ দ উত কৰ ন ম আছ ল ৰ ধ ক ৰঞ জন ব ৰহ ম আৰ ম কৰ\nজ ল আৰ প ব প ব ক ম জ ল অৱস থ ত৷ জ ল খনৰ দক ষ ণ অসমৰ শ ণ তপ ৰ আৰ ওদ লগ ৰ জ ল ৷ পশ চ ম ক ম জ ল ৰ অধ ক শ হ ম লয পৰ বতৰ অ শ৷ এই জ ল ৰ সৰ ব চ চ\nউদ য ন অসমৰ প চখন জ ল ৰ ব ভ ন ন অ শ ল গঠ ত হ ছ ক কৰ ঝ ৰ, চ ৰ ব ক স ওদ লগ ৰ আৰ দৰ জ ল ৰ ষ ট ৰ য উদ য নখনক ত ন ট ৰ ঞ জত ব ভক ত কৰ হ ছ পশ চ মৰ ঞ জ\nজ ল আৰ ব শ বন থ চ ৰ আল গ স ইগ ও, ৰঙ য ম নক চৰ, দক ষ ণ শলম ৰ ওদ লগ ৰ চৰ ইদ উ, হ জ ই এই আঠট মহক ম গঠন কৰ হয ইয ৰ উপৰ ও ত ও ৰ দ নত ব ৰহ মপ ত ৰৰ\nহয বৰগ ও, ম ক ৰগ ও গ ৰ শ মল গ ৰ মইন গ ৰ আ হতগ ৰ জ ম গ ৰ ব হ গ ৰ ওদ লগ ৰ ভ ম ৰ গ ৰ আমগ ৰ গণ শগ ৰ ঘ ট গ ল ঘ ট, ন ম ত ঘ ট, হ ওৰ ঘ ট, ন ত ই\nজ ল চৰ ইদ উ জ ল য ৰহ ট জ ল গ ল ঘ ট জ ল নগ ও জ ল শ ণ তপ ৰ জ ল ওদ লগ ৰ জ ল আৰ ক কৰ ঝ ৰ জ ল ত চ হ জনগ ষ ঠ সম প ৰদ য ৰ জনবসত অধ ক ইয ৰ লগত\nসদ যগঠ ত খন বড ল ণ ড জনজ ত য স ব য ত তশ স ত জ ল আছ স ইক ইখন হ ছ ওদ লগ ৰ ব ক স আৰ চ ৰ ই এখন ব হৎ সমতল প ৱৰপৰ পশ চ মল ইয ৰ দ ৰ ঘ য প ৰ য\nঅন প ৰৱ শক ৰ সকলৰ ম জত স ঘৰ ষ হ ছ ল স য ক ৰ যভ ৰ গ ৰহণ কৰ ৰ দ ঘণ ট ৰ প ছত ই ওদ লগ ৰ জ ল ল ত ও ক ট ৰ ন সফ ৰ কৰ হ ছ ল বৰ তম ন ত ও য ৰহ ট জ ল ৰ আৰক ষ অধ ক ষক\nপৰ বড ল ণ ডৰ অন তৰ গত জ ল সম হ: ক কৰ ঝ ৰ জ ল চ ৰ জ ল ব ক স জ ল ওদ লগ ৰ জ ল প ৰ বৰ পৰ বড ল ণ ডৰ অন তৰ গত জ ল সম হৰ প নৰ গঠন: ক কৰ ঝ ৰ জ ল ৰ\nক ৰ ব আ ল ড ম হ ছ ও, কল য বৰ, ত ত বৰ, ম ৰ ঘ ৰ ট ব ক খ ট, ৰঙ য ওদ লগ ৰ ক কৰ ঝ ৰ, লখ মপ ৰ, হ জ ই, বজ ল উত তৰ শ লম ৰ ব ল স প ৰ নলব ৰ মঙ গলদ\nRabha, জন ম জ ন ৱ ৰ অসম য চলচ চ ত ৰ জগতৰ এগৰ ক অভ ন ত অসমৰ ওদ লগ ৰ জ ল ৰ ট ল ত জন মগ ৰহণ কৰ ৰ ভ ই হ ন দ বঙ ল ই ৰ জ আদ ভ ষ ৰ চলচ চ ত ৰত\nশৰণ য কছ ৰ ব ল পৰ চ ত অসমৰ ব ক স বৰপ ট নলব ৰ ক মৰ প, বঙ ইগ ও, ওদ লগ ৰ দৰ শ ণ তপ ৰ, লখ মপ ৰ, ধ ম জ ক মৰ প মহ নগৰ, মৰ গ ও, ক কৰ ঝ ৰ আদ জ ল ত\nসদ যগঠ ত খন বড ল ণ ড জনজ ত য স ব য ত তশ স ত জ ল আছ স ইক ইখন হ ছ ওদ লগ ৰ ব ক স আৰ চ ৰ ই এখন ব হৎ সমতল প বৰ পৰ পশ চ মল ইয ৰ দ ৰ ঘ য প ৰ য\nঅৰ ণ চল প ৰদ শত বৰ মন কছ ৰ সকলৰ বসত দ খ য য স ইদৰ ব ৰহ মপ ত ৰ উপত যক ৰ ওদ লগ ৰ জ ল ব ক স জ ল চ ৰ জ ল ক কৰ ঝ ৰ জ ল দৰ জ ল ক মৰ প জ ল গ ৱ লপ ৰ\nচৰ ইদ উ, ড ব ৰ গড ত ন চ ক য য ৰহ ট, গ ল ঘ ট, শ ণ তপ ৰ, ব শ বন থ, ওদ লগ ৰ নগ ও, ক ৰ ব আ ল হ জ ই, ক ছ ৰ, কৰ মগঞ জ, হ ইল ক ন দ ব ক স আদ ব ভ ন ন\nউত তৰ অসম ওদ লগ ৰ দৰ ব শ বন থ শ ণ তপ ৰ ন মন অসম ক মৰ প ক মৰ প মহ নগৰ ক কৰ ঝ ৰ গ ৱ লপ ৰ চ ৰ দক ষ ণ শ লম ৰ - ম নক চৰ ধ ব ৰ নলব ৰ বঙ ইগ ও বজ ল বৰপ ট\nসময ৰ স তত বড ব বড হ চ প জন জ ত হয অসমৰ ক কৰ ঝ ৰ, চ ৰ ব ক স আৰ ওদ লগ ৰ জ ল ত বড সকলৰ ম ল বসত নহয ইয ৰ পৰ ক ৰ ব আ ল জ ল ত ক ছ স খ যক\nওদলগৰ, ওদালগুৰি, অসমৰ নগৰ-মহানগৰ. ওদালগুৰি,\nঅসমৰ নগৰ-মহানগৰ. ওদালগুৰি ওদালগুৰি ওদলগৰ\nওদালগুৰিত দুজন এন ডি এফ বি এচ ৰ.\nগৰিয়া, মৰিয়া, চাহ জনগোষ্ঠীয় জলহা লোকসকলক খিলঞ্জীয়া কৰণৰ দাবীত ওদালগুৰি জিলাৰ কলাইগাঁৱত অৱস্থান ধৰ্মঘট । by Janabarta August 14, 2020 0. Share0. ওদালগুৰিৰ পৰা চামাদুল হুছেইনৰ. তৰমুজ খেতি কৰি বিপদত ওদালগুৰি. ওদালগুৰি সমষ্টিৰ বিপিএফ প্ৰাৰ্থী তথা মন্ত্ৰী ৰিহন দৈমাৰীয়ে আদৰণি জনাই ৰিঞ্জয় বড়োক ।বড়োৰ সৈতে বিজেপি ইউপিপিএলৰ একাধিক সদস্যই বিপিএফত যোগদান কৰে। Tweet. Cluster Directory Craft Clusters of India. এই গ্ৰুপটো কন্টেন্ট শ্বেয়াৰ কৰিবলৈ আৰু আগ্ৰহী লোকসকলক বিচাৰিবলৈ ওদালগুৰি. যোগদান. চাটৰুমবোৰ ট্ৰেন্ডিং টেগছ ফ্ৰেচ ভিডিঅ জিআইএফ Gif টেক্সট অডিঅ ইমেজ চাটৰুমবোৰ. ওদালগুৰি Archives TIME8 News. অসম বুৰঞ্জীৰ ২৯ নং পৃষ্ঠাত ছাৰ এদৱাৰ্ড গে‍ইটে ওদালগুৰিৰ পৰা তিব্বতলৈ চমু পথ হিচাপে উল্লেখ কৰিছিল। ইতিহাস. ওদালগুৰি জিলা পূৰ্বৰ দৰং জিলাৰ উত্তৰ অংশ লৈ নতুনকৈ গঠন কৰা এখন.\nওদালগুৰি জিলা কাৰাগাৰত ৪৩ গৰাকী কয়দীৰ দেহত ধৰা পৰিছে কোভিড ১৯ ভাইৰাছ। সোমবাৰে কাৰাগাৰখনৰ কয়দীসকলক কৰা হৈছিল কোভিড পৰীক্ষা।. গৰিয়া, মৰিয়া, চাহ জনগোষ্ঠীয় জলহা. ওদালগুৰি তিনিচুকীয়া পৰা ধুবুৰীলৈ অবৈধভাৱে চোৰাং গৰু কঢ়িয়াই অনা ডিআইসহ ব্যৱসায়ী আটক ওদালগুৰিত। সম্প্ৰতি একাংশ আৰক্ষী বিষয়াক মেনেজ কৰি সমগ্ৰ. ওদালগুৰি কাৰাগাৰৰ ৪৩ জন কাৰাবন্দী. নিয়মীয়া বাৰ্তা ২১ জানুৱাৰীঃ খাগ্রাবাৰীৰ নৌলৌবাৰী ফৌথাৰত চলি থকা ওদালগুৰি জিলা নিখিল বডো ছাত্র সন্থাৰ সোণালী জয়ন্তী বর্ষ অধিৱেশনৰ আজি দ্বিতীয় দিনৰ.\nMicrosoft Word Doc1 HDFC ERGO.\nওদালগুৰি জিলা. ওদালগুৰি জিলাৰ কৃষিৰ চমু বিৱৰনি. ওদালগুৰি জিলাৰ কৃষিৰ চমু বিৱৰনি লিখা হৈছে ইয়াত ওদালগুৰি জিলাৰ বিভিন্ন কৃষি প্ৰতিষ্ঠানৰ বিষয়ে আলোচনা কাৰা হৈছে।. আসামের দাঙ্গা আক্রান্ত উদালগুড়িতে ক্রমবর্ধমান বিভাজন ইউটিউব. প্ৰতিৰক্ষা উৎপাদনৰ বিভাগ আৰু ওদালগুৰি জিলাৰ বিষয়াসকল, ডঃ বন্দনা দ্বিবেদী, গোৱালপাৰা, হাইলাকান্দি আৰু ওদালগুৰি অৰুণাচল প্ৰদেশৰ নামচাই মণিপুৰৰ চান্দেল. ওদালগুৰিৰ হৰিশিঙা বিজেপিত খহনীয়া. ৰাজ্যখনত ভয়াবহ ভাৱে বাঢ়ি অহা দ্বিতীয় পৰ্যায়ৰ কভিড ১৯ ৰ মহামাৰী ওদালগুৰি জিলাতো ওদালগুৰি জিলাত কভিড আক্ৰান্তৰ সংখ্যা ১২৪৭ গৰাকী:তীব্ৰতৰ ৰূপত মৃত্যুৰ. Udalguri, Udalguri ওদালগুৰি: ওদালগুৰিৰ. ওদালগুৰি জিলাত স্কিল ডেভেলপমেণ্ট অনুষ্ঠানৰ দ্বাৰা ১০০ খন তকৈ অধিক গাঁৱত কৰ্ম সংস্থাপন প্ৰদান এজিউৰ পাৱাৰৰ. □ ১১৪ গৰাকী শিক্ষাৰ্থীক কৌশল বিকাশ.\nওদালগুৰি জিলা Vikaspedia কৃষি.\nপ্ৰথম পৰ্যায়ত ভোটগ্ৰহণ হবলগীয়া বাক্সা আৰু ওদালগুৰি জিলাত পৰহিলৈ প্ৰচাৰ অভিযানৰ অন্ত পৰিব। ওদালগুৰি জিলাত ১০ টা আৰু বাক্সা জিলাত ১১ টা সমষ্টি আছে। বিটিচিৰ. আজি দিনটোৰ দ্বিতীয়খন সভা হিচাপে. And die for something ওদালগুৰি যুব চামৰ একক প্ৰচেষ্টাৰে. হিয়াৰ অামঠু, মৰমৰ শিল্পী জুবিন গাৰ্গলৈ জুবিন গাৰ্গ ফেন ক্লাৱ, ওদালগুৰিৰ তৰফৰ পৰা থাকিল অযুত শুভকামনা। ❤. 30 09. BTC election ওদালগুৰিৰ ১০টা পৰিষদীয়. ওপৰত গুৰুত্ব দিছে । মঙলবাৰে ওদালগুৰি জিলাৰ লালপুলত ওদালগুৰি কৃষি বিজ্ঞান কেন্দ্ৰ প্ৰশাসনিক ভৱনৰ উদ্ধোধন কৰি মন্ত্ৰী অতুল বৰাএই দৰে মন্তব্য কৰে ।.\nবিটিচিৰ পৰিষদীয় নিৰ্বাচনৰ বাবে.\nওদালগুৰি জিলাৰ ৰৌতাৰ দৈফাং অঞ্চলত হাজাৰ হাজাৰ বিঘা তৰমুজ খেতি কৰি হতাশাত ভুগিছে কৃষকেসকলে। বজাৰ আৰু বিক্ৰীৰ অভাৱত পথাৰতে মৰহি আৰু পচি যোৱাৰ উপক্ৰম হৈছে হাজাৰ. ওদালগুৰি জিলাৰ ভাৰত ভূটান The Sentinel. ওদালগুৰি জিলাৰ ভাৰত ভূটান সীমান্তত দুজন এন ডি এফ বি এচ ৰ কেডাৰ আটক কৰে।ভেৰাগাঁও মহকুমা আৰক্ষীয়ে অভিযান চলাই দেওবাৰে শান্তিপুৰ এলেকাৰ পৰা নিষিদ্ধ ঘোষিত.\nউত্তৰ পূৰ্বাঞ্চল উন্নয়ন.\nনীতি আয়োগত দেশৰ আকাংক্ষিত জিলাসমূহৰ ভিতৰত সৰ্বোচ্চ স্থানত ওদালগুৰি জিলা বিশ্বব্যাপি চলি থকা কভিড ১৯ মহামাৰী বিভীষিকাৰ মাজতে ওদালগুৰি জিলাই কঢ়িয়াই. জনগোষ্ঠীয় নৃত্য–গীতেৰে মুখৰ. চিৰাঙৰ ৰুনিখাতাত ওদালগুৰি বনাঞ্চলত বন বিভাগৰ উচ্ছেদ. Published on: May 28, চিৰাং, 28মে: শুকুৰবাৰে চিৰাং জিলাৰ ভাৰত ভূটান সীমান্তৰ ওদালগুৰিত বন বিভাগে উচ্ছেদ চলায় ।.\nনীতি আয়োগত দেশৰ আকাংক্ষিত.\nআজি দিনটোৰ দ্বিতীয়খন সভা হিচাপে ওদালগুৰি জিলাৰ ৩৫ নং মুদৈবড়ী সমষ্টিৰ বিশাল জনসভাত অংশগ্ৰহণ কৰোঁ৷ মুদৈবড়ী সমষ্টিৰ প্ৰাৰ্থী দিগন্ত বৰুৱাক বিজেপি দলৰ হৈ আগন্তুক. Appointment of Retail Outlet Dealerships in the State of Assam by. ওদালগুৰি জিলা প্ৰশাসনে জনাইছে যে কাৰাগাৰৰ কভিড ১৯ ত আক্ৰান্ত বন্দীসকলক কভিড কেয়াৰ চেণ্টাৰলৈ ইতিমধ্যে স্থানান্তৰিত কৰা হৈছে। টংলা মানৱ অধিকাৰ মঞ্চৰ সভাপতি. চিৰাঙৰ ৰুনিখাতাত ওদালগুৰি. ওদালগুৰি জিলাৰ ভাৰত ভূটান সীমান্তৱৰ্তী গাঁৱত সম্প্ৰতি সন্ত্ৰাসৰ সৃষ্টি কৰিছে বনৰীয়া হাতীয়ে ৷ অঞ্চলটোত বনৰীয়া হাতী আৰু মানুহৰ মাজত হোৱা সংঘৰ্ষক উপেক্ষা. ওদালগুৰি জিলা কাৰাগাৰত ৪৩ জন কয়দী. ৰাজ্যৰ না. s03 অসম. ভােটাৰ তালিকা: 2018. বিধানসভা সমষ্টিৰ নম্বৰ, নাম আৰু প্ৰকাৰ 069 ওদালগুৰি অনুসূচিত জনজাতি। খণ্ড নং 164. এলেকাৰ নম্বৰ আৰু নাম 1 ওদালগুৰি ষ্টেচন ব্লক. ওদালগুৰি জিলাত ১০০ খনতকৈ Asom Khobor. ধনশিৰি বোৱতী জলসিঞ্চন প্ৰকল্প, ওদালগুৰি, ওদালগুৰি মাজবাট আৰু পানেৰি, ধনশিৰি বান্ধ সংমণ্ডল ধনশিৰি নলা সংমণ্ডল ১ ধনশিৰি নলা সংমণ্ডল ২. মধ্যমীয়া জলসিঞ্চন প্ৰকল্পসমূহ.\nওদালগুৰি কেন্দ্ৰীয় জেইলৰ ৪৩ জন.\nওদালগুৰি জিলাৰ দুটা মহকুমাৰ মুঠ ১০টা পৰিষদীয় সমষ্টিত অব্যাহত আছে ভোটগ্ৰহণ প্ৰক্ৰিয়া।. Asom Live 24 ওদালগুৰি জিলা প্ৰশাসনৰ. অৰ্ধসহস্ৰাধিক ভক্তৰ বিশাল শোভাযাত্ৰাৰে ভাগৱত লৈ ওদালগুৰি নগৰ পৰিভ্ৰমণ কৰা হয়। ফলত শোভাযাত্ৰাত অংশগ্ৰহণকাৰী আই মাতৃ, বাপ বান্ধৱৰ হৰিনাম ধ্বনিত মুখৰিত হৈ.\nজুবিন গাৰ্গ ফেন ক্লাৱ ওদালগুৰি.\n16, পর্চাৰিদাগ অসম ওদালগুৰি পর্চাৰিদাগ বনজৰা খৈৰা উঠেৰিখাট গ্রামীণ বিকাশ গাওঁ আৰু ডাকঘৰ খৈৰাবাৰী, জিলা ওদালগুৰি, অসম,00, 72 গোটৰ বিশদ বিৱৰণ উৎপন্ন দ্রব্যটো চাওঁক. নিৰ্মীয়মান বৃহৎ আৰু মধ্যমীয়া. Udalguri, Udalguri ওদালগুৰি: ওদালগুৰিৰ উপায়ুক্ত কাৰ্য্যালয়ত চলি থকা ৫ ম ৰাউণ্ডৰ ভোট গণনাৰ ফলাফল Public App. Gover Speech Assamese22018.p65 Assam Legislative. ৱাদ, ৰামজানকি চক, ওদালগুৰি. ওদালগুৰি. পৰাগ মণি. ৭৮৪৫০৯. নায়ক কমপলেকসৰ ১ম মহলা, তালাপ. বালি বজাৰ, ইনদিয়ান অইল পেট্রল. তিনিচুকীয়া. সুমন্ত শর্মা. পামপৰ সনমুখত, তিনিচুকীয়া. ওদালগুৰি কলাইগাঁৱ শংকৰী কলা. ওদালগুৰি জিলাত ৪৩ জন কাৰাবন্দী আক্ৰান্ত হৈছে COVID 19 ত। ১৭৬ গৰাকীৰ ৰেপিড টেষ্ট কৰাৰ পিছত আক্ৰান্ত হোৱা ৰোগীৰ কথা গম পোৱা গৈছে। ওদালগুৰি জিলা প্ৰশাসনে কোৱা. ওদালগুৰিত কৃষি বিজ্ঞান কেন্দ্ৰৰ.


বিশ্ব স্বাস্থ্য দিৱস - অসমীয়া ৱিকিপিডিয়া\nবিশ্ব স্বাস্থ্য দিৱস\nবিশ্ব স্বাস্থ্য দিৱস প্ৰতি বছৰে ৭ এপ্ৰিল তাৰিখে গোটেই বিশ্বতে পালন কৰা সজাগতামূলক দিৱস। ৰাষ্ট্ৰসংঘৰ বিশেষ সংস্থা বিশ্ব স্বাস্থ্য সংস্থাৰ তত্ত্বাৱধানত এই দিৱস গোটেই বিশ্বৰ ইয়াৰ সদস্য ৰাষ্ট্ৰ সকলে আৰু ইয়াৰ লগত জড়িত আন সংস্থাবোৰে পালন কৰে।\nবিশ্ব স্বাস্থ্য সংস্থাৰ পতাকা\nবিশ্ব স্বাস্থ্য সংস্থাৰ সকলো সদস্য ৰাষ্ট্ৰ\nবিশ্ব স্বাস্থ্য সংস্থা আন্তৰ্জাতিক জনস্বাস্থ্যৰ সমন্বয়কৰ ভূমিকা পালন কৰে। ১৯৪৮ চনৰ ৭ এপ্ৰিল তাৰিখে ইয়াৰ গঠন কৰা হৈছিল। ১৯৪৮ চনত বিশ্ব স্বাস্থ্য সংস্থাৰ প্ৰথম বিশ্ব স্বাস্থ্য সভা অনুষ্ঠিত হৈছিল। বিশ্ব স্বাস্থ্য সভায়ে প্ৰতি বছৰে ৭ এপ্ৰিল তাৰিখে বিশ্ব স্বাস্থ্য দিৱস পালন কৰাৰ প্ৰস্তাৱ গৃহীত কৰে আৰু ১৯৫০ চনৰ পৰা এই প্ৰস্তাৱ কাৰ্যকৰী হয়। গোটেই বিশ্বতে স্বাস্থ্য সম্পৰ্কীয় বিষয় সমূহৰ সজাগতা আৰু উপযুক্ত কৃতপক্ষৰ দৃষ্টি আকৰ্ষণ কৰা এই দিৱসৰ অন্যতম উদ্দেশ্য। বিশ্ব স্বাস্থ্য সংস্থায়ে বিশ্ব স্বাস্থ্য দিৱসত আন্তৰ্জাতিক, আঞ্চলিক আৰু স্থানীয় স্তৰত প্ৰতি বছৰে এটি মূল বিষয়লৈ বিভিন্ন কাৰ্যসূচী গ্ৰহণ কৰে। বিশ্ব স্বাস্থ্য দিৱস জনস্বাস্থ্যৰ লগত জড়িত বিভিন্ন চৰকাৰী আৰু বেচৰকাৰী সংগঠনে পালন কৰে। গোলকীয় স্বাস্থ্য পৰিষদৰ অংশ হিচাপে বিশ্ব স্বাস্থ্য দিৱসৰ প্ৰচাৰ আৰু প্ৰসাৰ চলোৱা হয়।\nবিশ্ব স্বাস্থ্য দিৱস বিশ্ব স্বাস্থ্য সংস্থায়ে পালন কৰা বিশ্বৰ স্বাস্থ্যৰ লগত জড়িত ৮ টা চৰকাৰী দিৱস আৰু কাৰ্যসূচীৰ অন্যতম। বাকীকেইটা হল বিশ্ব যক্ষ্মা দিৱস, বিশ্ব ৰোগপ্ৰতিৰোধক সপ্তাহ, বিশ্ব মেলেৰিয়া দিৱস, বিশ্ব ধঁপাতবিৰোধী দিৱস, বিশ্ব এইড্‌ছ দিৱস, বিশ্ব ৰক্তদাতা দিৱস আৰু বিশ্ব হেপাটাইটিছ দিৱস.\n↑ World Health Organization: World Health Day. Accessed 16 March 2011.\n↑ Global Health Council: World Health Day by Lara Endreszl,7April 2009.\n↑ World Health Organization: WHO campaigns.\nবিশ্ব স্বাস্থ্য সংস্থাৰ ৱেবচাইটত বিশ্ব স্বাস্থ্য দিৱস\n"https://as.wikipedia.org/w/index.php?title=বিশ্ব_স্বাস্থ্য_দিৱস&oldid=201164"ৰ পৰা অনা হৈছে\nশেষ সম্পাদনা কৰা হৈছে 28 July 2019 তাৰিখে 15:03 বজাত\nএই পৃষ্ঠাখন ২৮ জুলাই, ২০১৯ তাৰিখে ২০:৩৩ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=51006।


জিলা চেচন ন্যায়াধীশ আদালত মুকলি পিয়নৰ চাকৰি । অষ্টম মান পাছৰ পৰা আৰম্ভ । এইদৰে কৰক আবেদন । ASSAM COURT PEON JOB 2020 - Dimpu Baruah\nHome 8th Pass Job ASSAM GOV JOB জিলা চেচন ন্যায়াধীশ আদালত মুকলি পিয়নৰ চাকৰি । অষ্টম মান পাছৰ পৰা আৰম্ভ । এইদৰে কৰক আবেদন । ASSAM COURT PEON JOB 2020\nজিলা চেচন ন্যায়াধীশ আদালত মুকলি পিয়নৰ চাকৰি । অষ্টম মান পাছৰ পৰা আৰম্ভ । এইদৰে কৰক আবেদন । ASSAM COURT PEON JOB 2020\nDATA ONE June 03, 2020 8th Pass Job, ASSAM GOV JOB,\nশেহতীয়াকৈ অসমৰ এখন আদালতত মুকলি হৈছে পিয়নৰ কেইবাটাও খালী পদত চাকৰি । কত কিদৰে কেনেকৈ আবেদন কৰিব সবিশেষ জানিবলৈ আমাৰ এই লিখনি সম্পূ্ৰ্ণকৈ পঢ়ক ।\nডাইৰেক্ট ।প্ৰাৰ্থীসকলক ইন্টাৰভিউৰ বাবে SMS যোগে জনোৱা হব ।\nRs. 12000-52000/- + G.P. Rs. 1900/-\nক্লাছ ৮ পাছ ( দশম মান পাছ কৰা সকলেও কৰিব পাৰিব আবেদন )\nইচ্ছুক প্ৰাৰ্থীসকলে অফলাইন আবেদন কৰিব পাৰিব । অফলাইন আবেদনৰ বাবে তলত দিয়া নথিসমূহ তলত দিয়া আবেদন ফৰ্মখন ডাউনলোড কৰি ফিল কৰি প্ৰাৰ্থীসকলে নিম্নোক্ত ঠিকনাত ৩ কপি ফটোগ্ৰাফৰ সৈতে পঠিয়াব লাগিব । প্ৰাৰ্থীসকলে মোবাইল নম্বৰ দিয়াটো অনিবাৰ্য ।\nChief Judicial Magistrate, Mahabhairab, Tezpur, Assam 784001\nআবেদনৰ অন্তিম দিন - ১৬ জুন, ২০২০ ।\nWritten by DATA ONE at June 03, 2020\nUnknown June 4, 2020 at 2:24 PM\n8011592345 call me I m redy\nSri Ritu pon bor boruah\nRupjyoti Newar June 6, 2020 at 7:01 AM\nEi addres tut dag juge pothabo lagibo ne\nSankar blog Vedio June 8, 2020 at 8:14 AM\n8073204205 call me please i am very interested this job\n6001012185 I'm interested\nDipak Thakuria June 14, 2020 at 11:30 PM\nMy mobile number 8638758834


Jilmiliya Kumol Bali (জিলমিলিয়া কোমল বালি) | Lyrics In Assamese | Bhupen Hazarika | Assamese Lyrics - AssameseLyrical.com\nJilmiliya Kumol Bali (জিলমিলিয়া কোমল বালি) | Lyrics In Assamese | Bhupen Hazarika\nJilmiliya Kumol Bali (জিলমিলিয়া কোমল বালি) Lyrics In Assamese by Bhupen Hazarika, visit AssameseLyrical.com for more Assamese lyrics\nSong: Jilmiliya Kumol Bali (জিলমিলিয়া কোমল বালি)\nJilmiliya Kumol Bali Lyrics\nJilmiliya Kumol Bali Lyrics:---\nজিলমিলিয়া কোমল বালি,\nতাহানিৰ কথা কিয় আজি কলি,\nকথা : ভুল হʼল নেকি ?\nতাহানিৰ কাহিনী কিয় শুনালি ?\nঅʼ বুকুতে মিঠা মিঠা বিহ ঢালিলি\nবুকুতে মিঠা মিঠা সুৰ ঢালিলি\nএʼ পাহৰিছিলোঁ !\nজিলমিলীয়া কোমল বালি\nবুকুতে মিঠা মিঠা সুৰ ঢালিলি ।\nজিলমিলীয়া কোমল বালি।\nতই আজি কৱ দেখোঁ হাঁহি হাঁহি\nউভতি নবয় সময় নদী\nনুফুলে সৰা পাহি।।\nভৰিতে উলিয়ালে তেজৰ টোপাল\nকাঁইটীয়া গছৰ হুলে\nসময়-বালিত কাৰোবাৰ খোজ\nমচি দিয়ে সৰু সৰু ভুলে।\nতাত পিচে এপলকো থাকিব নোৱাৰি\nতেনে কিয় সাজি সাজি খাইছাঁ হাবাথুৰি।।\nAssamese Lyrics - AssameseLyrical.com: Jilmiliya Kumol Bali (জিলমিলিয়া কোমল বালি) | Lyrics In Assamese | Bhupen Hazarika


Candid Chronicles ..বিক্ষিপ্ত : ছেংমা স্পেচিয়েল\nগাজাৰী ডট কম\n১। পকেটমাৰ জীৱনৰ কাহিনী,\nছেংমাৰ দৰে এক্সপেৰিয়েন্স থকা লোক এই ভূ-ভাৰস্তত কমেই আছে, লাইফত নানা কাম কৰিছে -শিকিছে, সেইকাৰণেই তেখেত আজি খ্যাতিৰ চূড়ান্ত শিখৰত বহি তামোল চোবাই, পিক পেলাই থাকিব পাৰিছে।\nতেখেতেৰ মহান জীৱনৰ এছোৱা কাল তেও গুৱাহাটিত পকেটমাৰ হিচাপেও কটাইছিল। পিছে বেয়া দিন সকলোৰে আহে। এদিন ধুনীয়া ছোৱালী এজনীৰ জীনচৰ বেক পকেটত হাত দিওতেই ধৰা পৰিল, অলপ লপা-থপাও হ’ল, কেচ লাগিল।\nজাজঃ- সাধাৰণ পকেটমাৰ হোৱাহ’লে মই ছমাহ জেললে পঠালোহেঁতেন, কিন্ত আপোনাৰ দৰে মহৎলোকক মই তেনে শাস্তি দিলে, মোক ইতিহাসে ক্ষমা নকৰিব। গতিকে আপোনাক ৫০০ টকা জৰিমণা কৰা হ’ল। জৰিমণা আদায় দিলেই আপুনি যাব পাৰিব।\nছেংমাঃ- ওৱা, হয়নি আক’? বঅ ভাল পালুং বাউ, পিছে, হেই নহয়, মু হাতত এতিয়া ৩০০ টকাহে আছে আক’.. ৫০০ টকা ক’পা দিংক' .....হেই কঅক বাউ, ১০ মিনিটমানৰ কাৰণে দৰ্শক ৰাইজৰ মাজত পাক এটা মাঈবলে দিয়ক, ৫০০ নেলাগে এহেজা গোটাই দিম,... অঁ!!!!\nতা’পাছত আউ কুনুবাই ভুলতে ছেংমাক আউ তেজপুঅ’ পগলা ফাটেকত ভআ’ই দিলে নহয়।\nউপায় নাই, বিধিৰ বিধান বুলি তাকে মানি ছেংমাই আনন্দেৰে জীৱন কটোৱাত লাগিল, লাহে লাহে তাত থকা পাগলী কেইজনীৰ মাজতো বেচ জনপ্ৰিয় হৈ উঠিল। এদিন এনে এটা ঘটনা হ’ল, যি তেওৰ জীৱনেই সলাই পেলালে।\nএদিন ছেংমা আৰু এজন লগৰীয়া ফাটেকৰ পুখুৰীটোৰ পাৰত বহি আছিল, লগৰজন, বুজিছেই নহয়। হঠাত সেইজনে কথা নাই বতৰা নাই, 'মই মৰিয়েই থাকো' বুলি পুখুৰীটোত জাঁপ মাৰি দিলে। আনে বেয়াকে ক’লে কি হব, বিপদৰ সময়তহে আচল বীৰৰ গুন দেখা পোৱা যায়, আৰু ছেঙৰ শিৰাই শিৰাই বীৰৰ ৰক্ত প্ৰৱাহিত। ছেংমাইয়ো লগতে পুখুৰীটোত জাঁপ মাৰি দিলে, আৰু লগৰীয়াজনক অসীম বীৰত্বৰে উদ্ধাৰ কৰি লৈ আহিল।\nকৰ্তৃপক্ষই কথাটো গম পালে আৰু নিজৰ ভুল বুজিব পাৰিলে। পিছদিনা সসন্মানে ছেংমাক অফিচলৈ মাতি নি ক’লে\n- আমাৰ বৰ ভুল হৈছিল দেই, বেয়া নেপাব, আপুনি যাব পাৰে। পিছে আপোনাক অলপ বেয়া খবৰ এটা দিও, কালি আপুনি যিজন মানুহক পানীৰ পৰা উদ্ধাৰ কৰিছিল, তেও ৰাতি চুইচাইড কৰিলে।\n- চুইচাইড?? হাউ ইজ ডেট পছিবল? কেনেকে হ’ল? কি কথা?\n- এহ নকব আৰু, ৰাতি গছ এডালত ওলমি দিলে নহয়, কি কৰিব আৰু, পাগল আছিল যে!!\n- গছত? অঁ...হা হা হা ............নহয় নহয় আপোনালোকে ভুল কৰিছে, সি নিজে ওলমি দিয়া নাই, মইহে ৰাতিটো বতাহত শুকাই থাকক বুলি তাক গছজোপাত ওলোমাই থৈছো। ..পানীত তিতিছিল যে....\nছেং বুঢ়া আৰু ছেঙনী বুঢ়ী ৰোমাণ্টিক (ব’থ ৯০ প্লাছ) হৈ কথা পাতি আছিল, মনত অলপ দুখো আছিল।\nবুঢ়াঃ- হয় দিয়াহে, আমাৰো দিন চমু চাপি আহিল আৰু, কোন দিনা তেৰাই মাতি নিয়ে কি ঠিক?\nবুঢ়ীঃ- (হুমুনিয়াহ কাঢ়ি)এৰা, আমি মৰিলে ছাগে সকলোৱে আমাক পাহৰি যাব নহয়? এতিয়াহে এই কেইটাই বৌ, দাদা, , ভাইটি- ভাই বোৱাৰী এইবোৰ চেলাই আছে। চাবা মই কৈছো, মৰাৰ তিনিদিনৰ পাছতে ইঁহতে আমাৰ নামেই পাহৰি যাব, যতচব!!\nবুঢ়াঃ- তেনেকে কিয় কোৱা ডাৰ্ল!! মই তোমাৰ অমৰ কৰি ৰাখিম, তুমি সিফলিয়া হোৱাৰ পাছতো তোমাৰ নাম সকলোৰে আগতে জিলিকি থাকিব।\nবুঢ়ীঃ- ৰিয়েলী, আই লাভ ইউ জান!! কেনেকে কৰিবা?\nবুঢ়াঃ- ডেটজ মাই লিটল চাৰপ্ৰাইজ, হন, কালি মোৰ লগত শ্বপিঙলৈ ওলাবা। কালি তোমাৰ জন্মদিনো নহয়।\nপিছদিনা দুয়ো বজাৰলৈ ওলাই গ’ল – টু হাৰ চাৰপ্ৰাইজ, বুঢ়াই এজন আৰ্কিটেক্টক লগ ধৰিলে, আৰু বুঢ়ীৰ কাৰণে অতি সুন্দৰ কবৰ এটা ডিজাইন কৰালে, তাৰ ওপৰত দিবলৈ ডাঙৰ মাৰ্বল পাথৰৰ এখন নামফলক কিনি ল’লে, দুৰৰ পৰাই জিলিকি থকা!! লেণ্ডস্কে’প ডিজাইনাৰক আনি কবৰৰ চাৰিওফালে এখন ফুলনিও ফাইনেল কৰিলে, শেষত 99acres.কমৰ পৰা, সুন্দৰ সকলোৰে চকুত পৰা ঠাইত একঠা মাটিও কিনি থ’লে।\nবুঢ়াঃ- ডাৰ্ল, চোৱা তোমাৰ মৃত্যুৰ পাছতো, তুমি কেনেকে জিলিকি থাকিবা, কোনেও পাহৰিব নোৱাৰিব তোমাক।\nআনন্দত বুঢ়ীৰ চকুপানী ওলাই গ’ল............\nসূত্ৰধাৰ- “এহিমতে এক বচ্ছৰ পাৰ হলহ, বুঢ়ীৰ জনমদিন ফিৰি আসলহ”\nপিছে এইবাৰ বুঢ়াই একো গিফ্ট নিদিলে বুঢ়ীক, ......বুঢ়ীয়ে মনত বেয়া পালেও, পাহৰি যোৱা বুলি সোঁৱৰাই দিলে\nবুঢ়ীঃ- আজি মোৰ জন্মদিন, যোৱাবাৰ মোক তুমি ইমান আনন্দ দিলা, এইবাৰ কি দিবা\nবুঢ়াঃ- এহ বাদ দিয়াহে, তোমাৰ বয়স হৈছেহে হৈছে, গাত কথা লগা নাই আজিলেকে। একো নিদিও তোমাক এইবাৰ। যোৱাবাৰ ইমান চিন্তা কৰি, পেনচনৰ ধন ভাঙি কৰি গিফ্ট এটা দিলো, এবাৰলেও যদি ইউজ কৰিলাহেঁতেন!! মৰমৰ মোল নুবুজা মানুহক কি উপহাৰ দিম !!!\n৪। ৱেইট লছ প্ৰগ্ৰাম\nছেংৰ বৰ্ধিত পেটটোৰ কাৰণে ছেঙনীৰ চচাইটিত ইজ্জতৰ ধ্বজিয়া উৰি গৈছে, এইবাৰ অৰুণাচল যোৱাৰ আগতে আল্টিমেটাম দি গ’ল- বোলে মই এমাহৰ পিছত আহিম, তেতিয়ালৈকে যদি তোমাৰ ৱেইট ২০ কেজি নকমে, গাৰ্হস্থ্য হিংসা আইনখনৰ নাম শুনিছা নহয়???\nআমন-জিমন কৈ কি কৰো নকৰো ভাৱি থাকোতেই টিভিত এড এটা দেখিলে- গাৰাণ্টেড ৱেইট লছ প্ৰগ্ৰাম। এসপ্তাহত ৫ কেজি ৱেইট কমাই দিব নোৱাৰিলে পইচা ৰিটাৰ্ণ। কুৱা যেইচে চলকে প্যাচে কা পাচ হি আ গয়া। লগে লগে নাম এনৰ’ল কৰিলে।\nপিছদিনা ব্ৰহ্মপূৱাতে কলিং বে’ল বাজিল- এণ্ড ল’ বিহ’ল্ড, কোম্পেনীটোৱে ৰাখী ছাৱন্তক পঠাই দিছে। ৰাখীৰ ডিঙিত প্লেকাৰ্ড এখন ওলমি আছে “ মোক যদি ধৰিব পাৰা, মোক কিছ কৰিব পাৰিবা” । ছেঙক দেখাৰ লগে লগে ৰাখী মাৰিলে দৌৰ, ছেঙেও এনে অফাৰ পাই হিতাহিত জ্ঞান পাহৰি মাৰিলে দৌৰ পাছে পাছে, পিছে ধৰিব নোৱাৰেহে নোৱাৰে। এনেকে এসপ্তাহ চলিল, পিছে ৰাখীক ধৰিব নোৱাৰিলেগৈ, যদিও ওজন জুখি চালে- হয় ৫ কেজি কমিল।\nএইবাৰ কোম্পানীয়ে ক’লে- চাৰ আমাৰ এডভান্স কৰ্চটো কৰক, এসপ্তাহত আৰু ৫ কেজি কমাই দিম। নেকি ঔৰ ফুচফুচ- লগে লগে পইচা দি বুকিং কৰি দিলে।\nএকেধৰণেই পিছদিনা ৫ বজাত কলিং বে’ল – কিৰিৰিৰিংংংংংং..এইবাৰ ৰৈ আছে চানী লিয়ন, বুকুত প্লেকাৰ্ড –“ মোক ধৰা, ধৰিব পাৰিলে কিছটো পাবাই, বাকী তোমাৰ কেপাচিটিৰ ওপৰত”\nছেঙৰ নিজৰ কেপাচিটিৰ ওপৰত প্ৰচণ্ড বিশ্বাস- গতিকে মৌকা এৰি দিয়া নেযায়- পিছে কেছ একেই, এসপ্তাহ দৌৰি দৌৰিও চানীক ধৰিব নোৱাৰিলে। ওজন জুখি গম পালে এইবাৰ ৬ কেজি কমিল।\nপিছদিনা কোম্পানীয়ে আকৌ ফোন কৰিলে- চাৰ, আপোনাৰ কাৰণে এটা এক্সক্লুছিভ পেকেজ আছে, একেসপ্তাহে ১০ কেজি কমি যাব, সেই মানী বেক গেৰাণ্টী।\nনৰ্মেল পেকেজতে ৰাখী চাৱন্ত, চানী লিয়ন, এক্সক্লুছিভ পেকেজত কি ওলাব তাকে ভাবি ছেংমাৰ গা ৰিমঝিমাই গ’ল। পেকেজ ল’লে, আগদিনা ৰাতিয়েই গা পা ধুই, চেণ্ট মাৰি ৰেডী, কেতিয়া ৰাতিপূৱাই, কেতিয়া ৫ টা বাজে, সেই চিন্তাত টোপনিয়েই নাহিল।\nযথাৰীতি একজেক্ট ৫ বজাত কিৰিৰিৰিৰিৰিংংংংংংং\nঅধৈৰ্য হৈ প্ৰায় জাঁপ মাৰি গৈয়েই দুৱাৰ খুলিলে....\nবাহিৰত ধেমা ৰৈ আছে, প্লেকাৰ্ডত লিখা আছে “ বিৰাট মুস্কিলত পৰিছো বে ভাই, টকা দহহেজাৰ দে না, মই অহামাহত ঘুৰাই দিম”\nসপ্তাহটো দৌৰি দৌৰি পলাই ফুৰোতে ছেংমাৰ ওজন ১৮ কেজি কমিল ।\nPosted by Abhijit Kalita at 9:47 AM\nএটা পেচাবখানাৰ এশ বছৰ (তিনি) : মাৰ্চেল ডুচ্যঁ আৰু প্ৰতিষ্ঠাপন কলাৰ ইতিকথা